
DE ELOCUTIONE M. VELLEII PATERCULL 



SCRIPSIT 

HENRICUS GEORGES. 



Ad elocutionem M. Velleji Paterculi si animum attendimus, inveni- 
mus de ea ab aliis aliter judicatum esse. £xstiterunt enim non soliim ejus 
laudatores, sed etiam nonnuUi, qui eam vehementer vituperarent. In 
numero autem vituperantium princeps fuit Aldus Nepos (^d Vellej. II, 
52, 4), cui assentiuntur Barthius (in Advers. XVI, 7 ed. Francof. 1648) et 
P. Burmannus (in Praefat ad edit. Vellej.), quibus sermo Vellejanus a 
munditia Augustei aevi descivisse visus est. Sed argumenta illorum bre- 
viter et optime refutavit Dav. Ruhnkenius (in Praefatione p. XX.), do- 
ctissimus ille latinitatis existimator, Vellejo ,venustum et exquisitum lo- 
quendi genus' attribueQS. Summam autem laudem propter dicendi ele- 
gantiam Vellejo impertiverunt praeter Ruhnkenium Beatus Rhenanus (in 
Praefatione ed. Frob.) ,Veliejum nulli inter latinos secundum, castum ac 
nitidum* dicens; Ger. Jos. Vossius (de hist. latin* lib. I. cap. XXIV. 
p. 120), qui affirmat dictionem plane Romanam et elegantem esse; Mar- 
cus Antonius Muretus (ad Cicer. orat. in Cat III, 10), idoneus, si quis 
alius, hujus rei arbiter, qui historiam a Vellejo terse in primis atque 
eleganter explicatam esse judicat. 

Nostra demum aetate Hl Sauppius in Museo Helvetiorum (Tom. I, 2. 
p. 177 sqq.) et F. Kritzius in Prolegomenis ad editionem Vellejanam (p. XL VII 
sqq.), viri doctissimi, opinionem eorum, qui putabant Vellejum usum esse 
oratione praeclara et polita atque eleganti eumque scriptore nuUo infe- 
riorem esse refellere conati sunt. Quamquam autem, quae est mentis 
acies et in hac re judicanda auctoritas illorum virorum, exemplis, quae 
ad comprobandam sententiam suam contulerunt, evidenter denionstrave- 
runt Velleji elocutionem multis laborare vitiis, tamen concedi necesse 

est vitia illa attribuenda esse maximam partem aetati Velleji, qua a per- 
fecta et perpo}ita dictione Ciceroniana magis magisque recessum est. 

Tres potissimum causas Kritzius afBrmat se reperisse, quibus pateat 
Vellejanae elocutioni elegantiam, quam multi interpretes in ea laudare 
non dubitaverint, tribui non posse. Primum enim, didt, Vellejus hyper- 
bolicam illam dicendi rationem sectatur, qua in rebus significandis mo- 
dum excedit et verbis utitur ad alliciendos lectores nimis splendidis et 
ab antiqua simplicitate longe recedentibus. Aliud Velleji vitium, Kritzio 
judice, in eo cemitur, quod in sententia eadem plurimis modis enun- 
tianda itaque varianda orationem, quam ornare studet scriptor, enervet 
atque deteriorem reddat. Quare brevitatem dicendi, quam propriam 
esse Velleji multi putaverint, frustra quaeri in illo Kritzius contendit. 
Tertia denique causa, inquit Kritzius, quae perfectae operis Vellejani 
formae obfuit, in festinatione posita est, quae quum plurimum valeat ad 
excusandum scriptorem, tamen saepissime caliginem quandam sententiae 
inducit. Haec hactenus Kritzius. 

Nobis autem sine ira et studio sermonem Vellejanum aestimantibus 
ante omnia considerandum est scripsisse Vellejum ea aetate, qua ut in 
republica et in moribus nihil fere pristinae sanitatis et roboris reliquum 
erat, ita in litteris quoque sanitatis ille color, quem in superipribus 
scriptoribus in primis in Cicerone tantopere admiramur, paulatiin eva- 
huerat. Cujus rei causa a commutata potissimum disciplina civitatis re- 
petenda est. Quum enim Caesarum dominationi respublica subjecta es- 
set, fieri non poterat, quin mutatus reipublicae status magnam vim ad 
artes et litteras colendas haberet et eloquentia, quae temporibus Hberae 
reipublicae in honore esset, ad ostentationem etjt>landitias delaberetur. 

Itaque H. Sauppius, quamquam vitia, quibus oratio Vellejana labo- 
ret, intellexit, optime et justissime de ea judicasse mihi videtur, si dicit 
(p. 179): ,Im Ganzen jedoch ist die Sprache rein und fiiessend, mit allen 
Mangeln und Vorziigen des damaligen Ausdrucks. Bilder und Witzspiele, 
Antithesen und Sentenzen, poetische Worte und gewagte Gedankenwen- 
dungen, kurze abgerissene Satze bemiihen sich, die abgestumpften und 
iiberreizten Geister zu neuer Theilnahme aufzuregen.* Videas quoque, 
quid judicet de Vellejo Bernhardy in Litter. Roman. p. 722 (edit. V.), 

Quum autem Vellejus antiquissimus sit scriptorum^, qui argentea, 
quae vocatur, aetate historiam composuerunt et quum ex eo clarissime 
intelligatur^ quantum a perfecta et perpolita dictione, quam in reipu- 
blicae liberae scriptoribus admiramur, recessum sit, operae pretium fa- 
cturus mihi videbar, si de elocutione ejus nonnulla exponere conarer. Et 
quamquam inteliigebam hanc rem et multum difificultatis habere et multo 



majores vires desiderare, 'quam meae essent, ideo tamen suscepi hoc 
opus, quod aliqua ex parte me efrectur;um esse sperabam, ut melius 
cognosceretur, qualis essQt elocutio- Vellejana, de qua sententiae docto- 
rum virorum tam diversae sunt «t inter se discrepantes. Sed quoniam 
Ciceronia et Caesaris scripta quasi exempla purae et incorruptae latini- 
tatis habentiir, eam sequemur rationem, ut primuQi, quibus Vellejana 
elocutio ab utriusque diceridi consuetudine abhorreiat, exponamus ita, ut 
quae vocabula nova fecerit, quibus novam vim imposuerit, quae a su- 
perioribuS poetis desumpserit, quae apud superiores scriptores in primis 
apud Sallustium et Livium rarius inveniantur, commemoremus, postremo 
autem nonnulla adjungamus, quae ad arfem grammaticam potissimum 
pertineant 

Sed antequam ad Velleji elocutionem ipsam adumbrandam accedi- 
mus, paucai in universum disputabimus de toto orationis habilu. Ac pri- 
mum quidem quum quaeritur, qualem sese praestiterit Vellejus in scri- 
bendo, illud considerandum est eum praeter historici simul oxatoris par- 
tes agere; quod maxime perspicuum est, ubi in ultima operis parte res 
Caesarum in primis Augusti et Tiberii enarrat ita, ut medius fiat inter 
historicum et panegyricum scriptorem. 

Hoc vero genus dicendi oratorium ex locis poetico quodam colore 
distinctis et ornamentis cujusque generis instructis intelligitur, velut: i, 
i6, 4; I, .18, 3; 2, 4, 4; 2, 59, 6,- 2, 103, 4; 2, 130, 4; al. De oratione 
Vellejana poetico colore quasi infecta et de sententiis operi insertis, quod 
proprium est generis oratorii, H. Sauppius in Museo Helvetiorum (Tom. 
I, 2. p. 178 et 174) diligenter et scite disseruit. Pauca habeo, quae ad- 
dam: stationi paternae succedere 2, 124, 2; functus statione mortali 2, 
131, 2; bello civili et tot malis non alius majorem flagrantioremque quam 
C. Curio subjecit facem 2, 48, 3; refulsit spes cetta liberorum parenti- 
bus 2, 103, 5; sopitus armorum furor 2, 89, 3; quorum eervices . tam 
fortiter sustinendo terrarum orbis imperio sufficiant 2, 131, 2; plurimo 
igne emicans incendium militaris tumultus 2, 125, 4. — Sententiis a Saup- 
pio allatis adjungam has: alit aemulatio ingenia: et nunc invidia, nunc 
admiratio imitationem accendit i, 17 j 6; familiare est hominibus omnia 
sibi-ignoscere, nihil aliis remittere 2, 30, 3; semper magnae fortunae 
comes est adulatio 2, 102, 3; ineluctabilis fatorum vis, cujuscumque for- 
tunam mutare constituit, consilia corrumpit 2, 57, 3. - 

Hunc spiritum oratbris secutus. Vellejus variis sententiarum t)ratio- 
nisque formis, quas figuras sive ayrri^iata vocant grammatici, usus est. 
Itaque invenies frequentes inierrogattonesy (i, 16, 4; 2,: 42,. 2; 2, 53, 2] 2^ 
75, 2; 2, III, 4; 2, 122. 129. 130), exclamaiiones (2, 28, 3; 2, 52, 5; 2, 

io6, i; 2, 114, i), apostrophen (2, 66, 3, qui locus totus est oratorius), anapho- 
ram (2, 6, 3; 2, 89, i; 2, 114, 2), asyndeia (i, 7, 4; 2, 19, 4; 2, 20, 5; 2, 
68, i; 2, 75, 3; 2, 79, i; 2, 103, 5; 2, 130, s^ polysyndeta (2, 82, 4; 2, 
83, 2; 2, 103, 4; 2, 104, 4), litoten (i, 2, i: vir non praetereundus; 2, 
18, i: vir neque silendus, neque dicendus sine cura; 2, 9, i: nec prae- 
tereundus Metellus et Scaurus; 2, 26, 3: non perdat gloriam), tv dia 
dvolv (2, 29, 2: dignitate constantiaque), chiasmum (2, 119, 2; 2, 126, 2 
et 4)» Figura illa, quam zeugma vocant grammatici, invenitur locis 
his: 2, 20, 5: C. Marium cum filio de exilio revocavit quique cum 
iis pulsi erant. — 2, 85, 5: fuit in confesso milites optimi imperatoris^ 
imperatorem fugacissimi militis functum officio. — 2, 89, 4: principes viri 
triumphisque et amplissimis honoribus functi ad ornandam urbem illecti 
sunt. — 2, 100, 3: Julia nihil, -quod facere aut pati turpiter posset femi- 
na, luxuria, libidine infectum reliquit. — 2, 112, 3: ita placebat barbaris 
numerus suus, ita fiducia virium, ut ubicunque Caesar esset, nihil in se 
reponerent. Per zeugma verba, quae sunt ,ita fiducia virium* referuntur 
ad ,placebat*. — 2, 128, 4: haec naturalis exempli imitatio ad experien- 
dum Sejanum Caesarem, ad juvanda vero opera principis Sejanum pro- 
tulit. ,Jam Burmannus vidit zeugma h. 1. obtinere, si quidem verbum 
proxime ad ,Sejanum* pertinet, quem illa exempli vis revera ,protulit' 
i. e. in lucem protraxit et in summum locum evexit. Ad prius membrum 
cogitatione inde eliciendum est ,impulit* vel simile vocabulum^ Kritz. 

Sed redundantiae inservit Vellejus saepissime et ubi uno verbo vel 
una locutione defungi poterat, pluribus utitur. Sic nonnunquam synony^ 
mis eandem rem declarat, v. c. prisca et vetus comoedia i, 16, 3; prisca 
et antiqua severitas 2, 125, 4 (cl. 2, 89, 3); ferri gestarique 2, 27, 3; ni- 
hil immotum, nihil tranquillum, nihil quietum denique in eodem statu re- 
linquebat 2, 6, 3. Aliis locis tropicae dictioni adjungit scriptor proprianiy 
V. c. animum quatere atque terrere 2, iio, 6; inescandae illiciendaeque 
multitudinis causa 2, 13, 2; vel alteram tropicam clariorem^ v. c. res pu- 
blica fiuens et procumbens 2, 16, 4; hirtus atque horridus 2, 11, i; 
vel propriae alteram graviorem, v. c. leges perniciosae et exitiabiles 2> 
18,6; oratio ac vis forensis perfectumque prosae eloquentiae decusi, 17,3; 
caput erectum et ostentatum 2, 19, i. . . 

Saepius verbis frequentativisy quippe quae pleniorein sonum in ca- 
dendo reddant, utitur Vellejus, velut: adventare 2, 59, 6; affectare 2, 
39, i; captare 2, 50, 3; 2, 129, i; consultare 2, 24, 5; dictitare 
2, 27, 2; 2, 57, i; 2, 58, 2; 2, 60, 2; 2, 83, 2; respectare 2, 107, 2; 
versari i, 13, 3; vocitare i, 3, i. — Verha intensiva reperiuntur 
apud Vellejum haec: indicare 2, 61, 3; 2, 102, i; 2, 118, 4; ostentare 



— 5 — 

1, 4) 2; 2, i8, i; pollicitari 2» iii, i; quaeritare i, 4, 3; sustentare 2» 
104, 2; venditare se 2, 63, 3; vexare 2, 79, 4. 

Nonnulla deinde vocabula vim suam videntur mutavisse ob mutatas 
conditiones, quae imperio uni delato inter cives et principem (ita 2, 121, i 
et saepius vocatur) intercedebant Sic substantivum abstractum, quod 
est majesiasy pro imperatore appellando ponitur 2, 129, 3: pace majesta- 
tis ejus dixerim; principatus dicitur imperium principis 2, 124, 2; princi- 
pale autem significat, quod ad imperatorem attinet, v. c. principalis quies 

2, 56, 2; ministeria principalia 2, 93, 3; principalia opera 2, 124, 3 et 

127, 3- 

Quantam autem curam Vellejus in oratione varianda posuerit, ne 

idem vocabulUm saepius allatum aures legentium offenderet, ex locis 

his inlelligitur. Praeter verbum, quod est mori, quod invenitur i, 11, 7; 

2, 119, 3, has reperies elocutiones: abire vita 2, 35, 5; decedere (scil. 

de, ex vita) i, 11, i; 2, 4, 7; 2, 21, 4; 2, %t, 3; 2, 93, 2; 2, 102, i 

et 4; cadere (in der Schlacht fallen) i, 17, 4; quis fuisset exitus 2, 87, 3; 

ad deos excedere i, 2, i; hunc finem vitae habere 2, 14, 3; vitam finire 

2, 3, 2; «d certam mortem ire 2, 5, 3; de vita migrare i, 11, 7; morte 

fungi 2, 49, i; fungi statiode mortali 2, 131, 2; mortem obire fortiter i, 

9, 3; ex vulnere 2, 61, 4; fatalem 2, 4; 6; dignissimam vita 2, 91, 4; 

obire voluntaria morte 2, 87, 3; morbo 2, 102, 4; obire 2, 47, 2; 2, 59, 2; 

2, 102, i; occidere 2, 91, 4; 2, 119, 4; perire 2, 64, 2; proteri, 2, 91, 4; 

spiritum reddere 2, 14, 2; 2, 22^ 2; exspirare effiuvio sanguinis 2, 

120, 4; exspirare 2, 7, 2; 2, 70, 5. — Juxta interficere (2, i8, 6) exstant: 
afficere morte 2, 6, 4; conquirere ad mortem 2, 22^ 4; ad necem 2, 41, 2; 
confodere 2, 22, 3; exstinguere 2, 54, 2; 2, 78, i; interimere i, 2, i; 

1, 12, 4; 2, I, 3; 2, 4, i; 2, 87, 2; jugulare 2, 6, 6; 2, 26, 3; 2, 112, 6; 

2, 120, i; necare 2, 18, i; 2, 34, 4; occidere i, 2, i; 2, 16, 4; 2, 

121, 3; privare vita i, 6, 2; privare spiritu 2, 87, 2; trucidare 2, 12, 2; 
2, 26, 2; 2, 119, 2. — Memoria cum his verbis conjungitur: mandare me- 
moriae i, 15, 5; 2, 8, i; commendare memoriae 2, 4, 3; prodere me* 
moriae 2, 4, 6; inurere aeternas notas memoriae 2, 64, 3; signare me* 
moria 2, 115, i; tribuere memoriae 2, 16, 2; memoria non fraudari 2, 
92, I. — Sic variato dicendi genere legitur: reparare vires 2, 37, i; refo- 
vere vires i, 15, i; 2, 113, 2; reficere vires 2, 16, 4; confirmare vires 2, 
44, 2. — De urbe capta verba adhibentur haec: aequare solo 2, 4, 2; de- 
lere i, 13, i; diruere i, 12, 5; funditus eruere i, 31, i; funditus tollere 
I, 12, 5; excidere 2, 6, 4. 

Aliud variandae orationis genus ejus modi est, ut duplicem voca- 
bulorum formam Vellejus usurpet. Sic reperiuntur: cupiditas 2, 33,. 2 

juxta cupidinem 2, 33, i (jam inde a Sallustio); elcqueniia i, 18, i juxta 
eloquium 2, 68, i; exerciiium 2, . log, i juxta exercitaiionem 2, 79, 2, 
exitiale (2, 22^ 4) juxta exitiahile 2^ 12, 6 et saepius; necessitas i, 126, 2 
juxta necessitudinem 2,-^0, 2; praeparatus 2, 76, 3 juxta praeparationem 

1, 12, 6; praevalens 2, 108, 2 juxta praevalidum 2, 69, 2; pudor 2, 5, 3 
]\ixi2L pudicitiam 2, 48, 3; supervacuus i, 16, i juxta supervacaneum 2, 36, 2. 

Sententia Graeca ex Homerp (Iliad. 5, 304; etiam 12, 383 et 449) 
desumpta Graecis litteris scripta exstat i, 5, 3: oloi vvv ^qoxoL eiaiv. 
£x lingua Graeca desumptas voces habet Vellejus has: dynastes 2, 51, i; 
naumachia 2, 56, i; 2, 100, 2 (pro hac voce optimi scriptores dicunt 
proelium navale; navale certamen legitur 2, 79, i); tetrarches 2, 51, i. 

Animadvertendum est hoc loco nonnunquam apud Vellejum fieri^ 
ut adjectivum ad regens substantivum referendum ei addatur, quod ex 
illo pendet. Exempla ejusmodi sunt: pmni flagitiorum scelerumque con- 
scientia mersus 2, 91, 3; cum alia prisca severitate summaque constan- 
tia vetere consulum mpre ac severitate gessisset 2, 92, 2; ob manifesta- 
rum rapinarum indicia 2, 83, 2; sub honorificentissimo ministeri titulo 

2, 45, 4; vacillantium etiam cis Rhenum sitarum gentium animos con- 
firmavit 2, 120, i; quod factum cuilibet veterum consulum gloriae com» 
parandum reor 2, 92, 4. — Similiter Vellejus Graecorum morem secu- 
tus adjectivo genitivum substantivi adjungit, velut 2, 80, 3 : nam ab Sci- 
pionibus aliisque veterum Romanorum ducum. Plura de hoc usu vide 
apud Velleji interpretes Ruhnk. ad 2, 80, 3, Kri|z ad 2, 91, 3 et apud 
Reisigium in Gramm. Lat. p. 362 ibique Haasii notam 522. 

Multa praeterea insunt in Vellejo, quibus patet eum operam dedisse, 
ut sententias atque ornatum optimorum scriptorum in primis Ciceronis, 
Sallustii, Livii imitaretur. Tamen Sallustii prae ceteris aemulationi scri- 
ptorem nostrum studuisse primus observavit Dav. Ruhnkenius, qui in 
notis ad singulos locos scriptis imitationis vestigia monstravit. Sic verba 
et locutiones Sallustianas apud Vellejum reperimus, velut: pollicitari 2, 
iir, 2 (Sall. Cat. 38, i; Jug. 8, i), anceps periculum 2, 2, 3 (Jug. 38, 5), 
parentes = oboedientes 2, 108, 2 (Jug. 102, 7), sanguine conjunctissi- 
mus 2, 41, 2 (Jug. 10, 3), cursu tendere 2, 70, 2 (Jug. 91, 4), aperire 
conjurationem = patefacere conj. 2, 34, .3 (Cat. 40, 6), imperi aemula 
Carthago 2, i, i (Cat. 10, i), neque dicendus sine cura 2, 18, i (Sall. 
apud Sen. de benef. 4, i, i). — Scriptori nostro Ciceronem ante oculos 
versatum esse ex locutionibus intelligitur velut: gladiorum impunitas 2, 

3, 3 (Cic. Phil. 8, II, 32), post bis excisos terrores rei publicae 2, 4, 5 
(pro Mur. 28, 58), lacerare rempublicam 2, 12, 6 (de off. i, 17, 57), 
pestifer Marii reditus 2, 22 y i (Phil. 3, 2, 3), quippe, quem spiritum 

supplicio debuerat, reddidit 2, 35, 5 (Cic. Phil. lo, 10, 20); turma 
equestrium statuarum i, 11, 3 (ad Att 6, i, 17); haec sunt tempora, 
quibus M. Tullius aeternas Antoni memoriae inussit nqtas 2, 64, 3 
(Phil. 13, 19, 40). — Scriptorem nostrum a Livianis scriptis perlegendis 
alienum non fuisse patet ex i, 9, 6, cum quo loco conferas Liv. 45, 35, 5. 

Jam paucis disseremus de ydetractione\ quam Graed vocant %X%bv 
xpiv, satis usitata etiam ab optimis scriptoribus. Omissa autem sunt haec: 

i) Particulae velut guam post amplius^ vid. quae infra de particulis 
disputavimus sub voce ,quam' ; quam post minus i, 17, 2; ^£?post quo 2, 43, 4; 
tanium post praecedens quantum 2, 39, 2; tanto ante quanto 2, 72, 2; 
post ante quam 2, 80, 4; tam ante quam 2, 15, 5. Solum^ tantum omit- 
titur et dicitur non .... sed etiam 2, 22, 2: neque .... sed excelsis- 
simi quoque; cl. 2, 28, 4; 2, 126, i. Cf. Drager, hystor. Syntax der lat. 
Sprache 6d. II. p. 102. 

2) Praepositiones velut in i, 7, i: ne in id, quod Homerus incide- 
ret; od 2, 115, 3: ob ea, quae triumphare debuerat. 

Deinde pronomen is omittitur et ex praecedente enuntiatione sup- 
plendum est i, i, 4 et i, 12, 4; unus omittitur in locutionibus, velut: 
M. Perpena praetorius e proscriptis 2, 30, i; Coponius vir e praetoriis 
gravissimus 2, 83, 3. Cf. Kritz ad 2, 30, i. Interdum etiam verbum 
alterius enuntiationis ad primam supplendum est, v. c. 2, 115, 5: nec 
unquam consilia ducis judicio exercitus (suppl. recta sunt), sed exercitus 
providentia ducis rectus est. Deinde commemoranda est ellipsis verbi 
4icendi\ quae usitatissima est, velut 2, 92, 3: et cum facturos se per- 
severarent, consularem vindictam minatus est; 2, iii, i: audita in senatu 
vox principis, ni caveretur, posse hostem in urbis Romae venire conspe- 
ctum. Accedit, quod plerumque fere apud Vellejum verhum^ quod auxi-- 
liare vocant grammatici, omittatur. 

Jam restat, ut verba, quae absotute, ut ajunt, posita sunt, afferamus. 
Sunt haec fere: advenire 2, 70, 3 (Cic); circumstare 2, 14, 2 (Liv.); 
coepi 2, 3, 4; 2, 45, 3 (Sall., Liv., poster.), male cedere 2, 14, i; 2, 18, 5 
(Poetae, Nep., Sall.); condpere 2, 117, 3 sequente accus. c. inf.; con- 
currere = pugnare 2, 25, 4 (Galba ap. Cic. ad. fam. 10, 30, 3; SalL, 
Liv.}; confligere 2, 21, 2 (Nep.); congredi 2, 112, 3 (Plaut., Liv. 8, 24, 9; 
al.); dissuadere 2, 31, 4 (Quint. 2, 4, 33); digredi 2, 105, 3 (Cic); 
egredi 2, 119, 2 (Caes.); exprimere (intell. verbis, dicendo) 2, 86, i; 2, 
89, I (Cic. de fin. 2, 2, 6; Plin. ep., Suet.); exsequi 2, 24, 5 (Sen. phil., 
Tac); exspirare 2, 7, 2; 2, 70, 5 (Sall. hist. i, 30 (D.); Liv. 2, 20, 9; 
28, 19, 12); festinare (in narrandis rebus) 2, 41, i; 2, 124, i (Sall.); inter- 
rogare (int. sententiam) 2, 4, 4; obire (int. mortem) 2, 47, 2; 2, 59, 2; 

2, I02, I (Liv., Plin. maj., Suet.); pellere 2, 20, s (Sall.); praecavere 2, 
12, I (Plaut., Pacuv. ap. Cic. de fin. 5, 11, 31); praeesse (int. reipublicae) 

1, 8, 3 (Cic); profugere 2, 6, 6; 2, 53, i (Cic); pugnare 2, 21, 3; 2, 
'55» i; 2, 112, 3; 2, 119, 2 (Caes.); queri 2, 40, 5 (Cic); referre de alqa 

re = narrare alqd 2, 16, 3 (Cic); resistere 2, 61, i; 2, 109, i (Caes,, 
Nep., Sall.); scribere 2, 41, i (Cic); trajicere (int. se) 2, 43, i (Liv.); 
transmittere (int. milites, copias) 2, 49, 5; 2, 52, 2; 2, 84, 3. Cf. Kuehnast, 
Livianische Syntax p. 151 Anmerk.; vindicare (int sibi) i, 13, 2; 2, 34, 2; 

2, 100, 3; 2, 112, 5 et 6 (Cic). 

Haec habui, quae in universum de oratione Velleji PatercuK dispu- 
tarem. Nunc, quas significationes apud eum singula vocabula habeant, 
ostehdam atque a substantivis initium capiam. 



De Substantivis.*) 

Ut omnibus, qui operam suam studiumque navabant litteris Lati- 
nis, notum est antiquis temporibus in lingua Latina substantivorum co- 
piam nimiam non fuisse, . quam ob rem saepe longo et molesto eloquen- 
di circuitu unam notionem exprimere necesse erat, ita vituperari non 
potest studium scriptprum, qui aetate Augusti et post ejus obitum fiore- 
bant, hos eloquendi ambitus evitandi et multa substantiva, maxime a 
verbis, quibus lingua abundabat, ducta novandi; praesertim quum Cicero 
ipse linguae hoc modo excolendae ornandaeque viam ingressus esset et 
quasi munivisset. Quo modo illos scriptores multum ad linguam expo- 
liendam et quasi perficiendam contulisse, quis est qui neget? Neque 
enim mihi persuasum habeo linguam Latinam aurea, quae vocatur, aetate 
adeo omnibus ex partibus perpolitam et absolutam esse, ut nihil adden- 
dum esset, nihil amplificandum. Sed illuc, unde aberravi, revertar 
ac primum quae nova fecerit substantiva Vellejus enarrabo, deinde 
quibus novas significationes imposuerit, tum quae a superioribus poetis 
desumpserit, postremo quae apud Sallustium, Livium, alios, qui in eodem 
numero habeantur, rarius inveniantur. 

Haec substantiva Vellejus primus videtur usurpavjsse (dico ,videtur', 



*) In locis Vellejl eommemorandis secutus sum in primis editionem, quam 
typis describendam curavit Fr. Kritzius (M. Vellei Paterculi quae supersunt ex 
historiae Romanae libris II. Lipsiae 1840. S^). Inspexi autem etiam editiones 
Vellejanas Haasii (Lipsiae 1858) et Halmii (Lipsiae 1876) et lectiones a textu 
Kritziano alienas apposui. 

quod, quos in dissertatione de Velleji elocutione scripta contuli locos par« 
tim ex lexicis Latinis partim ex ,indicibusS qui ad singulos scriptores 
nobis praesto sunt, desumpsi, quibus, quam exigua saepe fides habenda 
sit, omnibus notum est): 

Celsitudo pro altttudtne, excelsitate dicitur 2, 94, 2: juvenis genere, 
forma, celsitudine corporis maximoque ingenio instructissimus (Cic. de 
off* 3) 5* 24 voce excelsitatis utitur). De altitudine montium usurpatur 
celsitudo Apul. de mundo 33: Olympus; qui est celsitudinis summae; 
metonymice dicitur ab Ammiano Marcellino (23, 6, 28: maximae celsl- 
tudines montium et 15» 10 , 6: alia celsitudo erectior [de Alpibus sermo 
fit]). Apud juris consultos et patres celsiiudo titulus est, quo appellantur 
comes sacrarum largitionum et praefectus praetorio, velut Cod. Tiieod. 
6, 26, 18 et 8, 5, 23; Cassiod. var. 2, 37. 

Consummatio pro perfectione^ ahsolutione ponitur 2, 116, 4: consum- 
matione evectae in altissimum paternumque fastigium magnitudinis 
(Haase et Halm imaginis) defectus est (Cels. i, 3 extr., Sen. suas. 6, 21 ; 
Colum. I. praef. 7; Plin. ambo, Quint). Similiter adjectivum, quod est 
consummatusy pro per/ecto, ahsoluto dicitur 2, 117, i: cum intra quinque 
consummati tanti operis dies funestae ex Germania epistolae venerunt 
(CoL, Plin. ambo, Sen. ep., Quint.). Consummandi verbum invenitur 
apud Ovidium primum (fast. 3, 166) apud Vitruvium 1, i, 4 et saepius 
apud Livium, ut 28, 17, 3; 29, 23, 4; epitom. 68 extr. et apud Velle- 
jum ipsum 2, 89, 2; 2, 115, 4 (Posteriores). 

Conversatio proprie videtur significare frequentem usum actionemque 
saepe versandi, ut apud Senec. de benef. 3, 2, 3; Piin. h. n. 10, 33 (51), 100; 
translate ponitur pro consuetudine y familiaritate , ut a Vellejo primo 2, 
102, 3: nec defuit conversatio hominum vitia ejus assentatione alentium 
(Sen. rhet, Plin. maj., Quint., Tac, Justin. Cf. Ruhnk. ad Vell. 2, 
102, 3; Spalding ad Quint. 6, 3, 7). 

Effluvium. Hoc vocabulum, quod actum effluendi significat, Velleji 
editores ex corrupta lectione (editio princeps et apographum Amerbachii: 
in fluuio) praeeunte Lipsio in textum receperunt 2, 120, 4: ut protinus 
sanguinis cerebrique effluvio exspiraret (Plin. h. n. 7, 51 (52), 171: umo- 
ris e corpore effluvium; Tac. ann. 12, 57: convivium effluvio lacus adpo- 
situm). 

Exercitium sive pluralis forma exercitia pro exerciiaiionihus , qua 
voce Cicero semper utitur, exstat 2, 109, i: corpus perpetuis exercitiis 
paene ad Romanam disciplinae formam redactum. Singularis forma hu- 
jus vocis absolute dicitur Tacit. hist. 3, '36: non adloquio exercitioque 
militem firmare; aliis locis, qui apud Tacitum exstant, genitivus huic vo- 

cabulo adjungitur, velut ann. 2, 55: exercitium equitum; 3, 33: exer- 
citium cohortium (GelL, Veget). 

Exsecutor eum significat, qui aliquid exsequiiur i. e. ptrficit 2, 
45, i: P. Clodius malorum propositorum exsecutor acerrimus. Apud juris 
consultos ponitur pro apparitore, exactore^ quae significatio in linguam 
Germanicam transmigravit (,Executor*). Apud Suetonium eandem vim 
habet, quam punitor^ ultor, ut Vesp. 14: ofFensarum inimicitiarumque mi- 
nime memor executorve. 

Iniellectus pro intelligentia et cognitione i. e. ptritia in rebus arte 
factis (Germanice vertimus ,Geschmack*) dicitur i, 13, 5: magis pro re- 
publica fuit manere adhuc rudem Corinthiorum intellectum, quam in 
tantum ea intelligi. Posteriores, ut Sen. phil., Plin. maj., Quint., Tac. 
hanc vocem usu receperunt et pro intelligehtia saepissime usurpaverunt. 

Interemptor pro usitato vocabulo interfectoris^ quod invenies apud 
Vellejum 2, 58, 3; 2, 87, 3, ponitur 2, 129, i: qua pfudentia Rhascupo- 
lim, interemptorem fratris sui, evocavit (Val. Max. 6, i, 2; Sen. ep. 70, 14; 
Treb. Poll. trig. tyr. 8, 7; Prudent. cath. 12, 114; Augost. in evang. 
Joann. tract. 79, 2). Quos locos addas lexicis Latinis. 

Marcor translate dicitur pro ignavia^ segnitia (hanc vocem de eodem 
Varo, de quo hic sermo fit, invenies 2, 118, 2) 2, 119, 2: exercitus mar- 
core ducis, perfidia hostis, iniquitate fortunae circumventus. Propria si-» 
gnificatione haec vox ponitur pro languore, topore apud Cels. 3, 20; 
Sen. quaest. nat. 3, 27, 5; Stat. Theb. 10, ^^^•(turpis mircor pro somno 
exstat). Apud Flin. h. n. 22 ^ 22 (46), 94 eandem vim marcor habet 
quam putredo, Similiter Vellejus verbo marctndi utitur 2, 84, 2: vi- 
gebat in hac parte miles atque imperator, in illa marcebant omnia 
(Ov., Liv.). 

Patratio^ pro perfectione usurpatur 2, 98, 2: gentes ferocissimas plu- 
rimo cum excidio in pristinum pacis redegit modum ejusque (beili) pa- 
tratione Asiae securitatem reddidit. Pro concubitu ponitur hoc vocabu- 
lum apud Theod. Prisc. 2, 11 itemque obsceno sensu apud veterem scho- 
liastam ad Pers. i, 18 patratio est rei Venereae perfectio vel consum- 
matio, unde et patres dicti eo, quod patratione filios procreant. 

Praedatio actum praedandi significat 2, 73, 3: latrociniis et praeda- 
tionibus infestato mari (Tac. ann. 3, 74; 12, 29; Lact.). 

Praeparatus ^xo praeparationt exstat 2, 76, -3: praeparatus contra 
eum Caesaris habuit belli metum; Haase ct Halm legunt: apparatus 
(Gell. 10, II, 7). 

Profecius pro progressu^ processu apud Vellejum primum invenitur 
I, 16, 2: ita capacia ingenia in similitudine et temporum et profectuum 

semet ipsa ab aliis separaverunt (Liv. i, 15, 7 nunc editores profecto 
pro profectu scripseruntj Col., Sen. ep., Quint., Plin, ep., Suet.). 

Pyihius pro substantivo pro eo, quod est apud Ciceronem: Pythius 
Apollo vel vates, apud solum Vellejum videtur exstare i, 2, i : respondis- 
setque Pythius. 

Scalpior dicitur is, qui marmora scalpii (a verbo scalpendi^ quod le- 
gitur uno loco apud Cic. de nat. deor. 2, 50, 150) i, 17, 4: hoc jdem 
evenisse grammaticis, plastis, pictoribus, scalptoribus quisquis temporum 
institerit notis reperiet (Plin. maj. et min.J. Hoc vocabulum jam tempo- 
ribus, quae sunt ante Vellejum, usu tritum fjaisse, quamquam forte qua- 
dam non exstat in scriptis, quae ad nostram aetatem permanserunt, su- 
spicandum est. 

Transcursus. Vellejus primus firequenter hac voce utitur ad significan- 
dam dictionis suae brevitatem, ut 2, 86, i: quis in hoc transcursu artati 
operis exprimere audeat? 2, 55, i: quanto omnia transcursu dicenda 
sunt; 2, 99, 4: illud etiam in hoc transcursu dicendum est (Plin. h. n. 
3> 5 (6)j 39» ^S, 13 (34), 126). Pro iranscursione usurpatur apud Sen. 
quaest. nat. 2, 7, i; Suet Aug. 90. — 

His vocibus etiam superiores scriptores, sed aliis significationibus usi 
sunt: 

Acius apud veteres scriptores plerumque usurpatur in locutionibus 
a scena petitis, sed apud argenteae, quae vocatur, aetatis scriptores po- 
nitur de omnibus fere negotiis. Sic tino loco apud Vellejum absolute 
exstat 2, 127, 4: Tiberius Caesar Sejanum Aelium singularem piincipa^ 
lium operum adjutorem in omnia habet, virum seyeritatis laetissimae, hi- 
laritatis priscae, actu otiosis simillimum (Sen. phil., Quint., Tac, Plin. 
ep., Suet.; Cic. de legg. i, 11, 31 nunc legitur pro pravis actibus: ,pra- 
vitatibus*). Hujus vocis notionem per hunc verborum ambituin exprimit 
scriptor noster 2, 98, 3: qui quae agenda sunt curet sine ulla ostenta- 
tione agendi. 

Amplexus praeeuntibus poetis (Ov., Verg.) frequenter dicitur de ho- 
minibus et est amoris et benevolentiae significatio, ut 2, 123, 3: tum se- 
curum se Augustus praedicans circumfususque amplexibus Tiberi sui 
animam caelo reddidit (Quint., Tac, Suet., Valer. Flaccus). Cic. de 
divin. I, 36, 79 hoc vocabulo de serpente utitur (serpentis amplexus); 
per similitudinem etiam a Livio usurpatur 36, 17, 15: qui (Oceanus) 
orbem terrarum amplexu finit (Lucr., Plin. maj.). 

Animus, Aniilhim hahere pro: in animo habere^ in animum inducere 
exstat 2, 4, 4: respondit, si is occupandae reipublicae animum habuisset, 
jure caesum. — Haec elocutio apud nullum alium scriptorem inveniri videtur. 

Assenfaiio in bonam partem dlcitur pro assensione, commendatione 2, 
128, 3: qui M. Tullio tantum tribuere, ut paene assentatione sua quibus 
vellet principatus conciliaret (Petr. 17, i). 

Auctoramenium apud Ciceronem contractus est, quo quis se mercede 
pacta ad aliquid velut ad ludos gladiatorios obligat (cf. CiC. de off. i, 
42, 150);' translate ponitnr pro quocumque praemio aut pretio, quo se 
quis ad interficiendum addixit 2, 28, 3: in ea jugulati civis Romani pu- 
blice constitueretur auctoramentum et 2, 66, 3: auctoramento funebri 
(Germanice dicimus ,61utgeld') ad conservatoris quondam reipublicae 
tantique consulis invitando necem (Sen. phil., Suet.). 

Candor per translationem dicitur pro animi simpliciiate^ henevoJentia 
2, 116, 5: neque justus sine mendacio candor apud bonos crimini est 
(Ov., Plin. pan. 84). 

Capsus est apud Vitruvium ea pars redae, in qua qui vectantur 
sedent, apud Vellejum saeptum sudibus factum, quo animalia continen- 
tur I, 16, 2: quemadmodam clausa capso aliove saepto diversi generis 
animalia congregantnr. 

Pro captu pro: habitu, natura dicitur 2, 104, 3: caelestissimorum 
ejus (Tiberi Caesaris) operum spectator et pro captu mediocritatis adju- 
tor fui (Sen. de clem. i, 19, 2; Gell. i, 9, 3; Velleji et Senecae locos 
adde lexic. Latinis). Classici scriptores hoc vocabulo non utuntur, nisi in 
loquendi formula: ut captus est sequente genitivo plural. (Cic, Caes.). 

Censura pro judicio ponitur 2, 36, 3: nam vivorum ut magna ad- 
miratio, ita censura difBcilis est (Sen. ep., Plin. maj., Juven., GelL, 
ApuL). Apud veteres scriptores haec vox semper de munere censorio 
dicitur. 

Confinium ab optimis scriptoribus tantum propria significatione de 
terminis in praediis rusticis usurpari solet. Poetae, ut Ovidius, ad tem- 
pus transtulerunt usum hujus vocis; apud Cornific. ad Herenn. 4, 11, 16 
primum, deinde apud scriptores, qui post Augusti obitum fuerunt, trans- 
late de aliis rebus quasi vicinis dicitur, velut Vell. 2, 124, i: in quam 
arcto salutis exitique fuimus confinio (Sen. ep., Quint., . Tac, Plin. pan.). 

Con/usio pro periurhatione animi dicitur 2, 124, i: quae senatus 
tfepidatio, quae populi confusio (Val. Max., Tac, Plin. min.; Cicero hac 
voce Semper utitur pro conjunctioney permixtione). 

Convicius apud Ciceronem consuetudinem, contuhernium significat, 
apud scriptores argenteae, quae vocatur, aetatis pro convivio ponitur, ve- 
lut Vell. 2, 33, 4: Lucullus profusae hujus in aedificiis convictibusque et 
apparatibus luxuriae primus auctor fuit (Cels., Plin. maj., Tac). 

Digestio pro eo dicitur, quod est ordinata series 2, 53, 4: cum a 

C. Atilio et A. Servilio coss. tam facilis esset annorum digestio (Plin. 
maj.). Cic. de orat. 3, 53, 205 ,enumerat digestionera inter figuras rheto- 
ricas sententiarum et videtur intelligere distributionem, qua pluribus po- 
sitis, suum singulis redditur membrum, Graece fieQiCfiOV vel diai^eaiv*. 
Forcell. De-Vit (Quint). 

Divisio de distribuendis praediis per triumvirorum conscriptionem 
usurpatur 2, 74, 2: qui instituta divisione (,bei einer Ackervertheilung *) 
praediorum nominatisque coloniis agros amiserant (Tac. ann. i, 10).. Vim 
partiendi habet apud Sall. Jug. 16, 5; inter figuras rhetoricas refertur a 
Cicerone. 

Dominium pro dominaiione, dominaiu ponitur 2, 80, 4:.vita rerumque 
suarum dominium ei concessa sunt (Val. Max., Sen. phi?.). Cicero hac 
voce pro convivio utitur, quia dominus interdum vocatur, qui convivium 
exhibet. 

Electio. EUctionem dare pro eo, quod est apud optimos scriptores 
optionem dare^ facere^ invenitor 2, 72, 5: quippe nuUum habentibus statum 
quilibet dox erat idoneus, cum fortuna non electionem daret (Sen.* de 
prov. 3, 11; Plin. ep. i, 20, li). Liv. 34, 19, 3: electionem ferre legitur 
et 38, 8, 5: electionem relinquere. Cf. Boetticher, lexic. Tacit. p. 171. 

Eminentia s^ensu concreto dicitur de hominibus, qui cujusque artium 
generis operibus insignes fuerunt i, 17, 4: eminentia cujusque operis arctis- 
simis tempornm claustris circumdata; pro prominentia separatimque in 
picturis opposita umbris haec vox apod Ciceronem exstat. 

Excessus propria significatione ponitur i, 15, i: neque proximis post 
excessum ejus (Hannibalis) annis vacavit Romanis colonias condere; apud 
Ciceronem semper pro morte usprpatur (excessus e vita). 

Exitum vitae mortisque habere invenitur 2, 7, i, rarum et argutum 
dicendi genus pro: violento mortis genere perire. Cf. Ruhnk. ad 2, 7, i, 
qui mortis exitum de violento mortis genere dici exemplis docfet. 

Finis a Vellejo primo pjo fine vitae usurpatur 2, 123, 3: nec quic- 
quam jam de fine, si fata poscerent, recusans. Cf. Krebs-AUgayer, Antibarb. 
qd. V. p. 476 et Boettich. lexic. Tacit. p. 199. Finiri = mori Cic. poeta 
in Tusc. I, 48, 115. 

Fulgor saepius reperitur apud Vellejum translata significatione, veiut: 
fulgor suus 2, 99, 2; f. avitus 2, 4, 6; f. adventus Caesaris 2, 50, 4; 
f. carminum i, 5, i. 

Ingressus apud Vellejum primum proprie exstat praepositione in c. 
accus. addita (,das Hineingehen*) 2, 63, 2: sub Antoni ingressum in 
castra Juventius Laterensis se ipse transfixit (Plin. pan. 5, 4; ep. 16, 17 
(28), 4; Auson. edyll. 6. epist. Paulo suo p. 167 ed. Bip.; Spart. Sev. 

7, 3 (adde lexic. Latinis); apud optimos scriptores dicitur pro tncessu 
{,das Einhergehen'). 

Maturitas translata significatione ponitur pro exacta peritia et pru^ 
dentia (nos: ,die Reife des Verstandes, reifes Urteil*), quae cum rebus mature 
et diligenter expendendis comparantur 2, 125, 3: sed haec omnia veteris 
imperatoris maturitas brevi sopiit ac sustulit (Tac. hist. i, 87; Amm. 
Marc. 14, I, 10). 

Mentionem hahere pro eo, quod est apud Ciceronem mentionem facere 
2, 62, 5: Caesaris nulla mentio habita. Cf. Liv. 38, 56, 7; Ascon. in Cic. 
in tog. cand. p. 76, 11 ed. Kiessling et Schoell; Liv. ep. 119; Just. 13,2, 10; 
Sulp. Sev. ep. 2, 15. — Mentionem jacere 2, 65, i (Hor, sat. i, 4, 94: 
mentionem injicere). 

Meridianus (intelL sol) pro substantivo exstat apud Vellejum primum 
2, 126, 3: quicquid meridiano aut septentrione finitur (Flor. 4, 12, 40: 
haec ad septentriohem : sub meridiano tumultuatum magis.quam bellatum 
est; cf. interpretes ad locos Velleji et Flori; adde Isid. 5, 35, 8). Freundius 
et Klotzius lexicographi falso nominativum meridianum faciunt. 

Ohservantia propria significatione pro ohservatione .^xaixyT 2, 106, 3: 
et eadem mira felidtate et cura ducis, temporum quoqiie observantia, 
classis exercitui Caesarique se junxit. Apud Ciceronem ohservantia est, 
per quam aetate aut sapientia aut honore aut aliqua dignitate antece- 
dentes veremur et colimus. 

Ordinatio^ Haec vox quid in architectura significet, intelligitur ex 
Vitr. I, 2, i: architectura constat ex ordinatione, quae Graece vcL^iq 
dicitur et ex dispositione. Pro institutione^ dispositione ponitur a Vellejo 
primo 2, 124, 3: primum principalium ejus operum erat ordinatio comi- 
liorum (Col., Plin. ep., Suet.). 

Quies pro somnio usurpatur 2, 70, i: medico manifestae denuntia- 
tione quietis territo. Cf. Tac. ann. i, 65; 2, 14; 12, 13; 16, i; Stat. 
Theb. 10, 205 et 324. 

Scriptura apud optimos scriptores aut actum scrihendi significat i. e. 
scriptionem^ aiui modum scrihendi i. e. stilum (Vell. 2, 52, 3: scripturae 
modus), sed uno loco apjid Vellejum dicitur pro inscriptione, qua equestris 
statua ornatur 2, 61, 3: quae hodieque in Rostris posita (sc. statua equestris) 
aetatem ejus scriptura indicat. Haec significatio apud nullum alium scri- 
ptorem videtur exstare. 

Securitas apud optimos scriptores significat vacuitatem a cura, unde 
tranquillus fit animus, apud Vellejum et posteriores ponitur primum sub- 
jective in malam partem pro remissione, negligentia 2, 118, 2: frequen- 
tissimum initium esse calamitatis securitatem (Quint., Tac); deinde ob* 

lective est rei^ in qua quispiam tuius esi, velut 2, 89, 4: rediit securitas 
^ominibus; 2, 98, i: quem securitatis urbanae custodem habemus; 2, 
[28, 4: id in tutelam securitatis suae advocet (Plin. maj. et min., Sen. 
phil., Tac). 

Sensus vim habet senieniiae verhis expressae 2, 9, 6: sane non igno- 
remus Pomponium sensibus crebrum (Haase et Halm ,celebrem' (Stat., 
Quint., Tac). Cf. Boettich. lexic Tacit. p, 424 (Adde locos Velleji et 
Taciti ad Krebs-Allgayer, Antibarb. ed. V, p. 1062). Quae significatio 
aurea, quae vocatur, aetate poetarum est, vid. Hor. sat. i, 3, 66. 

Sertes proprie est ordo rerum invicem nexarum et ratione quadam 
dispositarum 2, 120, 4: coinplexus catenarum seriem (Curt., Plin. maj., 
Suet. , poster.). Cicero hac voce per translationem videtur uti, ut Vellejus 
ipse 2, 118, i: litium series (Plural.) 

Siius insolenter de iis rebus dicitur, quae obsoleverunt, in desuetu- 
dinem abierunt 2, 126, 2: sepultaeque ac situ obsitae justitia, aequitas, 
industria dvitati redditae. Cf. Gell. 20, i, 10. 

Spiriius praeeuntibus poetis Ovidio et Vergilio de carissimo homine 
ponitur 2, 123, 3: subrefectus primo conspectu alloquioque carissimi sibi 
spiritus (etiam Germanice didtur: ,mein liebes Leben^). Eadem loquendi 
ratio reperitur in M. Aurel. Imper. ad Fronton. p. 21 ed. Rom. anno 1823 
(= 253, 8 Nab.): Vale, meus spiritus (Adde lexids Latinis). 

Tracius. Hoc vocabulum de cursu et spatio temporis usurpatum 
Vellejo in deliciis est, cf. i, 6, 4; i, 7, 2; i, 15, 3; 2, 9, i; 2, 10, 2; 2, 78, 
I ; 2, 94, r ( Val. Max., Plin. maj., Tac, vid. Boettich. lexic Tac p. 462). 
Umbra \xdLVi^\dXe dicitur pro obscuraiione, sileniw 2, 68, i, cui loco 
optimam interpretationis quasi medidnam praebuit D. Ruhnkenius. Verba 
sunt Velleji: neque enim persona umbram actae rei capit, quae ita 
Ruhnkenius interpretatur: ,Non talis est persona Coelius, ut taceri e)us 
acta possint; umbra hic est obscuratio,'silentium de illo; non capit est 
pro: non capax est, non patitur. Rara loquendi forma, cujus exemplam 
nec ipse reperi nec ab aliis repertum scio.* 

Vexillariu^ apud Livium, qui primus hac voce usus est 8, 8, 4, 
eum significat, qui vexillum feri (adde Tac. hist i, 41). Per transla- 
tionem apud Vellejum primum et saepius apud Tacitum vexillarii sunt 
milites veterani inde ab Augusti temporibus, qui stipendiis XX annorum 
factis ex legionibus electi aliis adjungebantur, ut res postulabat, quibuscum 
militabant Neque solum veterani erant, sed etiam interdum tirones, 
auxiliarii; equites, qui in. singularem ordinem compositi aliquo mitte- 
bantur. Vexillarii autem appellabantur, quia separatim a legionum aquilis 
sub propriis vexillis stabant. Cf. Boettich. lexic Tacit. p. 489, ubi omnes 

de hoc genere militum sententias expositas invenies. XiOCus Vellejanus 
est 2y iio, 6: magnus vexillariorum numerus ad internecionem caesus. 
Vide etiam Ch. C. L. Lange, hist. mut. rei oiilitaris Rom.» Gotting. 1846. 
4®. p. 45; Marquardt, Roem. Alterthuem. III, 2 p. 366 sqq. 

Vindicta pro ammadversione^ ultione usurpatur 2, 92, 3: consularem 
si in campum descendissent, vindictam minatus est; 2, 114, 3: admonitio 
frequens, interdum et castigatio, vindicta rarissima. Eadem significatio 
hujus vocis reperitur apud Tacitum et Juvenalem; apud veteres scri- 
ptores vindicta viih liberationis, defensionis habet. — 

Nonnullas voces vocumque significationes Vellejus a superforibus 
poetis desumpsit. Sunt hae fere: 

Auspiciis alcjs pro: aliquo duce^ imperatore 2, 39, i; 2, 40, i; 2, 
129, 4 (Hor., Ov., Verg.). 

Commilitium de condicione eoruro, qui una milrtant, fere pro socie- 
tate militiae dicitur 2, 29, 5: hic a toga virili assuetus commilitio pru- 
dentissimi ducis ingenium excoluerat (Quint., Tac, Plin. ep., Just., Flor.). 
Ovidius primus per translationem hoc vocabulum de societate quacum- 
que posuit in epist. ex Ponto 2, 5, 72: et commilitii sacra tuenda putas 
[i. e. communionem studiorum] (Apul. flor. 3. no. i6 p. 24, 10 ed. Krueg.). 

Dos pro virtute, commodo poetarum modo dicitur i, 12, 3: vir omni- 
bus belli ac togae dotibus eminentissimus saeculi sui (Suet. Tit. 3). Cf. 
Krebs-Allgayer, Antibarb. ed. V. p. 384. 

Eloquium pro eloquentia 2, 68, i: M. Coelius, vir eloquio animoque 
Curioni simillimus. Hac voce poetica inter solutae orationis scriptores 
Vellejus primus usus est (Val. Max. i, 6. ext. 3; Plin. h. n. 11, 17 (18), 55 
et saep.; Sen. de ira 3, 2). 

Fragmen vox a poetis (Ov., Verg., Lucr.) saepissime usurpata pro 
/ragmento reperitur 2, 3, 2: fragmine subselli ictus vitam immatura morte 
finivit (Col. 9, 15, 13; Suet. CI. 18; Ner. 26). 

Lima per translationem dicitur pro emendatione^ expolitione 2, 9, 3: 
adeo ut in illis plus limae, in hoc paene plus videatur fuisse sanguinis 
(Hor., Ov., Quint., Plin. ep.). Cf. Cic. Brut. 24, 93 : limatius dicendi genus. 

Orhis absolnte dicitur pro orhe terrarum 2, 124, i: quis orbis metus; 
et supra in eadem paragrapho: cujus orbis ruinam timueramus (Ov., Verg.). 
Alter orhis 2, 46, i: alterum paene imperio nostro quaerens CMrbem ,eine 
zweite Welt*. Cf. Flor. 3, 10, 16: quasi hic Romanus orbis non sufficeret, 
alterum cogitavit. 

Pacia dicitur pro sponsa praeeunte Verg. Aen. 10, 79 apud Vellej. 
I, I, 3: quod pactae ejus Hermiones nuptias occupaverat, Delphis eum 
interfecit. 

^ Praesagium praeeuntibus Ovidio et VQxg^&oi^xo praesensione, divi' 

naiione ponitur 2, 57, i: cum plurima praesagia atque indicia dii immor- 
tales futuri obtulissent periculi (Col., Plin. maj., Tac, Suet). 

Priores pro majorihus 2, 91, 4: neque hic prioribus in occultando 
felicior fuit (Verg., Ov., Col., Plinii ambo). 

Sanguis concreto sensu usurpatur pro liberis aliisque recta linea 
ascendentibus aut descendentibus i, 10, 5: quae vox magna parte eum 
spoliavit sanguinis sui (Verg., Hor., Liv. 40, 5, i; Val. Max., Tac, Curt). 
Cf. Krebs-Allgayer, Antibarb. ed. V. p. 1041. 

Superi dicuntur homines, qui in terra sunt, oppositi inferis, i. e. iis, 
qui extra terram versantur, i. e. mortuis 2, 48, 2: quam apud superos 
habuerat magnitudinem, illibatam detulisset ad inferos. Cf. Verg. Aen. 
6, 481 et 680. — 

Jam apud superiores scriptores, in primis apud Sallustium et Livium 
iisdem significationibus, quibus apud Vellejum, sed rarius inveniuntur sub- 
stantiva haec: 

Acies equesirisy rarum dicendi genus, usurpatur 2, 112, 5: fugata 
regiorum equestris acies, fugatae alae, conversae cohortes sunt (Auct. b. 
Afr. 38, 4: acies equestris; Liv. 8, 39, i: acies equitum). 

Adjuiorium pro auxilio 2, 112, 4: magnam Thracum manum in ad- 
jutorium ejus. belli secum trahebat Hac voce Ciceronem translata signi- 
ficatione usum fuisse Columella de re rust. 12. praef. i testatur (,adjuto- 
ria senectutis*), sed, utrum ille scriptor Ciceronis verba ipsa attulerit, an 
memoriter locutus sit, in incerto est (Asin. Poll. apud Suet., Sen. phil., 
Quint., poster.). 

Aemula subst. gen. fem. i, 12, 6: Romani imperi Carthago aemula; 
2, I, i: remoto Carthaginis metu sublataque imperi aemula (Ov., Sall. 
Cat. 10, i). 

Aevum pro aeiaie^ iempore AidtXMX i, 17, 2; 2, 9, 3; 2; 13, 2; 2, 26, i 
(aevi paterni Halm, Kritz et Haase ingeni patemi); 2, 36, 3; 2, 66, 5; 
I 2, 89, 6 (aevi spatium = vitae spatium) (Poet., Sall., alii; cf. Krebs-AU- 
gayer, Antibarb. ed. V. p. 105). 

Alloquium pro sermone 2, 123, 3: subrefectus primo aspectu allo- 
quioque (Poet., Liv.). 

Alveus pro linire, quam vocem invenies 2, 107, 2, ponitur 2, 107, i: 
cavatum, ut illis mos est, ex materia (i. e. ex uno arboris trunco, 
Graece ,fiOv6^Xov jckolov') conscendit alveum (Liv. i, 4, 6; 21, 26, 9). 

Appellaiio pro nomine 2, 125, 5: ornamenta triumphalia cum appel- 
latione imperatoria meruit (Cic). 

Arundineium 2, 19, 2: extractus arundineto Marius circa paludem 

Maricae. Adde lexic. Latin., qai locos ex scriptt r. r., Plin. maj., Suet. 
attulerunt 

Aucius proprie didtur pro incremento 2, 129, 4: magni etiam ter- 
roris bellam Africum et cotidiano auctu majus sepultum est (Liv. 4, 2, 2; 
29, 27, 3); translate exstat 2, 40, 5: hujas viri fastigium tantis aucti- 
bus fortuna extulit (Varro, Poetae, Tac, vid. Boettich. lexic. p* 74). 

Caligo translate usurpatur pro usitato vocabulo tenehrae 2, 36, i: 
omnibus viris magnitudine sua inducturus caliginem (i. e. tenebras obdu- 
cturus). 

Claritudo pro claritate 2, 11, 3: ut paulo ante Domitiae familiae, ita 
Caeciliae notanda claritudo est; 2, 17, 2: cum familiae ejus claritudo in- 
termissa esset; 2, 130, i: qui quod unquam claritudine eminuit, id veluti 
cognatum censet tuendum (Cato fr., Sall., T/&c., cf. Boettich. lexic. Tac. p. 90). 

Claustrum (singularis forma Curt. 4, 5, 21; 7, 6, 13), cujus pluralis 
claustra per translationem ponitur i, 17, 4: eininentia cujusque operis 
arctissimis temporum claustris circumdata (Cic. pro Mur. 8, 17: claustra 
nobilitatis perfringere; Posteriores). 

Coercitio 2, 47, 3: sed ejus consulatus omnem vim in coercitionem 
ambitus exercuit; 2, 121, i: cum dissensiones coercitione magis quam 
poena moUisset (Liv. 4, 53, 7; 26, 36, 12; Cels., Sen. phil., Quint., 
Tac, Suet.). 

Commeatus est venia etiam extra rem militarem 2, 99, 2: com- 
meatum a socero petiit. Cf. Gronov. ad Tac Agric 5, qui locum af- 
fert ex Cic Verr. 5, 43, iii: Syracusis remansit in commeatu. De ve- 
nia in re militari exstat 2, 11, 2. 

Consortio addito genitivo 2, 99, i; 2, 103, 3: consortio tribuniciae 
potestatis (Liv.). Cicero hac voce absolute utitur de off. 3, 6, 26: hu- 
mana consortio. 

Contempius pro eo, quod apud Ciceronem est contemptio 2, 60, 3: 
neque is erat contemptus, sed metus. Passivo sensu exstat Caes. b. G. 
2, 30, 4: contemptui esse, activo apud Auct. b. Alex. 74, 3 (Liv., alii). 

Excidium pro ecgcisione^ eversioni 2, 4, 3: nec quisquam ante eum 
clariore urbium excidio nomen suum perpetuae commendavit memoriae; 
2, 98, 2: plurimo cum earum (gentium) excidio; — pro inieritu 2, 30, i: 
partibus suis excidium, sibi mortem auctoravit (Poet,, Sall. hist. i, 9; 
4 61, 12 [D.]; Liv.). 

Facundia aliquid xiiffert ab eloqueniia, ut ex Quint. i. prooem. 23 in- 
telligitur: est enim facundia facilitas dicendi et copia, eloquentia addit 
insuper, ut bene apteque facilitas illa et copia adhibeatur. Jam Varro 
de ling. lat. 6, 7 ita distinguit, ut interpretetur facundos esse, qui feniur^ 

eloquenteSj qui facile et bene, Pro hac facilitate dicendi exstat facundia 
apud Vellejum 2/ 22^ 3: gladiis militum, quos ipsos facundia sua mora* 
tus erat, confossus . est (praecedunt verba: Marcus Antonius princeps ci^^ 
vitatis atque eloquentiae). Saepe tamen facundia dicitur pro eloquentia^ 
ut apud Ovidium (ep. ex Ponto 2, 5, 55), apud Sallustium (Jug. 63, 3 et 
saepius), apud Celsum et Posteriores. Cicero et Caesar hanc vocem 
prorsus repudiaverunt. 

Glohus ponitur pro multitudine hominum quasi in unius corporis 
formam coacta 2, 58, 2: hi (Brutus et Cassius) una cum conjurationis 
globo Capitolium occupavere (Verg., Nep., Sall., Liv,, Curt., Tac). 

Grates solvere Dianae 2, 25, 4: pro eo, quod est apud Ciceronem 
grates agere\ grates semper dicitur de gratiis solemniter deis actis. 
Grates persolvere Verg. Aen. 2, 537; grates exsolvere Tac. ann. 14, 13. 
— In gratiam alcjs 2, 18, 3; 2, 41, 2, Graece eig %aQiv rivogy cf. Kuehn- 
ast, Livian. Synt. p. 381. Adde Suet. Tib. 49. 

Inquilinus dicitur, qui in alieno habitat nullo possidendi jure 2^ 
128, 2: Catonem, novum etiam Tusculo urbis inquilinum (Sall. Cat. 31, 7; 
Suet., Just.). 

Juventa poetarum vox jam inde a Livio ponitur pro juventute 2, 
102, i: quem (M. LoUium) veluti moderatorem juventae fili sui Augustus 
esse voluerat; 2, 129, 2: quibus juventam ejus exaggeraverat honoribus 
(Cels., Tac). — Juventus semper a Vellejo dicitur pro juvenihus^ velut i, 
4» 3; 2, I, 4. 

Mamilla^ deminutivum a mamma, invenitur: 2, 70, 5: cum mucro* 
nem gladi sinistrae admovisset mamillae (Varro de r. r. 3, 14, 2; Juven. 
6, 401; 13, 163; sed Varro de r. r. 2, 3, 2 Schneiderus scripsit: mamullas). 

Minisierium praeeuntibus poetis et Livio usitatissimum est apud 
posteriores scriptores. Cf. Vell. 2, 45, 4: honoriiicentissimo ministeri ti- 
tulo; 2, 93, 3: ministeria prindpalia; i, iii, 3: speciosi ministeri locus; 
2, 116, 3: splendidissima ministeria; 2, 127, 2: ministeria. 

Molimentum semel a Caesare (b. G. i, 34, 3 ed. Nipperd.) et sae- 
pius a Livio usurpatum vocabulum exstat 2, 78, i: quas (provincias) 
magnis molimentis Labienus concusserat. 

Munificentia a Ciceronis et Caesaris consuetudine aliena vox, sed a Sallu- 
stio frequentata, apud Vellejum reperiturS, 41, i; 2, 81, 3; 2, 126, 4; 2, 130, i. 

Quo nomine hoc est: qua de causa i, 3, 2; i, 5, 3; 2, 20, 3 (Quint); 
eo noroine 2, 104, 2; nullo nomine 2, 69, 3. 

Occursus pro occursatione^ ohviam itione 2, 47, 4: contracta ex oc- 
cursu rixa (Ov., Liv. 5, 41, 5; Sen. phil., Pl. maj., Tac, Suet. Cf. Krebs- 
Allgayer, Antibarb. ed. V. p. 792. Adde Ov. met. 14, 256). 

Pace alcjs dixerim (cf. Zumptii Gramm. Lat. § 527), quae locutio 
Vellejo in deliciis est, cf. i, 7, 4; i, 17, 3; 2, 129, 3. 

Penates metonymice dicitur pro aedihus 2, 74, 4: subjecto rebus ac 
penatibus igni. QX> Cic. pro Rosc. Amer. 8, 23; Liv., Curt., Tac. 

Ex persona i, 3, 2 et 3; Cic. de inv. i, 52, 99; Gell. 10, 22y i; 
Lact. epit. 48, 7 — sub persona i, 3, 2; Suet. Dom. 10; Gell. lo^ 
22^ 24; 13, 23 [22)^ II. Cf. Krebs-Allgayer, Antibafb. ed. V. p. 855. 

Plasies eum significat, qui vasa vel statuas aliave opera ex argilla 
et gypso fingit i, 17, 4: hoc idem evenisse grammaticis, plastis, pictori- 
bus, scalptoribuS (Vitr. 1,1, 13; Plin. maj., poster.). 

Recessus plurali casu sensu concreto pro loco remoto^ latehra poni- 
tur 2, 32, 4: descripto in omnis recessus maris praesidio (Ov. saepius; 
Liv. 38, 45, 9). Singularis numerus hujus vocis exstat apud Ciceronem 
(ad Att. 12, 26 § 2, corrige Klotzium), Livium, alios. 

Regimen teste Festo p. 278 (6), 3 ed. Mueller pro regimento oisur- 
patur a poetis. Concreto sensu semel apud Ovidium (met 3, 593) pro 
guhernaculo navis exstat. Solutae orationis scriptorum primus usurpavit 
regimen Livius (3, 33, 7; 4, 31, 5), deinde Vellejus 2, 85, 2: classis An- 
toni regimen Publicolae Sosioque commissum (Val. Max., Tac, cf. Boet- 
tich. lexic. p. 405). 

Romanae fem. plur. subst. Vell. 2, 75, 3; singul. forma jRomana*" 
Liv. I, 26, 4. 

Rudimenium primum principium cujuslibet artis vel disciplinae signi- 
ficat 2, 129, 2: Germanicum imbutum rudimentis militiae recepit (Poet., 
Liv., poster.). 

Simplicitas praeeuntibus Ovidio et Livio vox usitatissima est inde 
a Vellejo translata significatione pro prohitate^ veriiate posita 2, 10, 2: 
nobilissimae simplicitatis; 2, 43, 4: humana simplicitas; 2, 72, 3:' nobi» 
lissimae simplicitatis; 2, 125, 5: simplicitatis generosissimae (Val. Max. 
2, 5» 5J poster.). 

Temperamentum pro temperatione apud optimos scriptores rarius po- 
nitur (cf. Cic. de legg. 3, 10, 24), a posterioribus frequentatur. Vell. 2, 
130, i: quam magnifico animi temperamento Pompeji munera instituit 
(CoL, Plin. maj.r Tac, Just.). 

Tempesias poetarum more pro tempore\ ut saepissime apud Sallu- 
stium et Livium, exstat i, 2, 3; i, 8, 6; 2, 78, 3. Cf. Krebs-Allgayer, 
Antibarb. ed. V. p. 1129. 

Titulus translate. pro praetextu, specie usurpatur 2, 45, 4: sub titulo 
ministeri M. Catonem a republica relegavit (Ov., Verg., Liv. 3^ 67, 9). 

Uliio, qua voce Livius primus videtur usus esse, a posterioribus 

scriptoribus frequentata est Cf. Liv. 7, 30, 14; 31, 24, i; Vell. 2, 7, 6; 
2, 65, i: 2, 125, 3; Val. Max. 6, 3, 11; poster.). 

Veneratio apud optimos scriptores plerumque de deis ponitur (cf. 
tamen Cic. de nat. deor. i, 17, 45: habet venerationem quicquid excellit), 
apud posteriores omnino pro reverentia, honore^ ut Vell. 2, 41, 3: ut 
pariter iis (piratis) terrori venerationique esset; 2, 92, 4: praesentia invi- 
dia, praeterita veneratione prosequimur (Plin. ambo, Tac, Curt.). 

Vicioria ex alqo rarius dicitur pro victoria de alqo 2, 10, 2: Domiti 
€x Arvemis et Fabi ex Allobrogibus victoria fuit nobilis. — Victor belli 
^; 55» 2; certaminum 2, 8, 2. Cf. Krebs-Allg. Antibarb. ed. V. p. 1201. 

Vigor I, 10, 3: vigor eloquentiae; 2, 18, 5: vigor ingeni atque animi; 
2, 50, 4: vigor ac fulgor; 2, 98, 3: vigor ac lenitas; 2, 127, 3: vigor 
animi (Poet., Liv., poster. Pluralis forma exstat apud Vitruvium). 

ViolatiOj quae vox a Livio primo usurpatur (29, 8, 11; 31, 12, 5) 
exstat apud Vellejum 2, i, 5: dicentes publicam violationem fidei non 
debere unius lui sanguine (Sen. ep. 104, 28). Violaior reperitur 2, 100, 4: 
violator ejus domus (Ov., Liv., Tac, Hyg. fab. 100; Vulg. Judith. 9, 2; 
Ambr. off. i, 50, 257). 

Visus objectivo sensu dicitur omnino pro specie i. e. toto corporis 
habitu 2, 94, 3: visuque praetulerat principem (Cic. de nat. deor. i, 5, 12; 
Liv. 8, 9, 10; Tac. Agr. 45). 

Votum pro voluntate^ optato poi^itur jam a Cicerone (Verr. 5, 
54, 142); frequentissima haec vocis significatio est apud poetas Augusteae 
aetatis (apud Livium invenitur 35, 42, 5) et solutae orationis apud scri- 
ptores posteriores Tacitum, Curtium^ Plinium minorem, Siietonium. Apud 
Vellejum invenitur 2, 22^ 4; 2, 40, 2; 2, 89, 2; 2, 125, i. — 

Non nuUae mihi visae sunt dignae, quae afferantur, formae substan* 
tivorum, quae aut a consuetudine optimorum scriptorum abhorreant aut 
apud illos rarissime inveniantur. 

Accusativus sing. num. primae declinationis in nominibus propriis in 
^ et es exeuntium finitur apud Vellejum in en^ velut: Cymen i, 4, 4; 
Mithridaten 2, 24, i (Mithridatem 2, 23, 6), Mytilenen i, 4, 4; Tigranen 
2, 33. i; Persen i, 11, i (Persam i, 9, 4); Artavesden 2, %2j 3. • 

Formae accusativi singularis tertiae declinationis: Alcmana i, 18, 3; 
Chalcida i, 4, i; Colophona i, 4, 3; Dido i, 6, 4 (Sil. Ital. 8, 231); 
Myuntem i, 4, 3. 

Formae ablativi: classi 2, 79, 2: classe 2, 79, i; cf. Kritzium ad 
locos et Neue, Formenlehre d. Latein. Sprache, 2. Aufl. I. p. 213; igni 
2» 74» 4J ig^G 2, 125, 4; cf. Neue I. p. 220. 

Genitivi formae insolentiores : plebei 2, iii, 3 (forma vetustior a no- 

minativo plebes); civitatium 2, 42, 2; cf. Neue I. p. 268. — De genitive 
secundae declin. vocabulorum in ius et ium exeuntium vide Kritzii Proleg. 
ad Vell. p. CXXII (Octavi, imperi, similia). 

Nominativus plur. joci 2, tj, 4 praeeuntibus poetis et Livio contra 
consuetudinem Ciceronis, qui dicit: ,]oca*. Cf. Neue I. p. 544. — /ocz i, 
4, 4; 2, 107, 3; 2, 108, 2; 2, 116, I praeeuntibus poetis et Sallustio, cf. 
Neue I. p. 543. . 

De accusalivo plur. ieriiae declin, eorum vocabulorum, quae geniti- 
vuni plur. in ium exeuntem habent, cf. Kritzii Proleg. ad Vell. p. CXXIII 
(Gadis, Alpis, similia). 

Feminini -generis est substantivum dies 2, 18, 2; 2, 2i,«i; 2, 27, 3; 
2, 42, 2; 2, 104, i; mascuL generis 2, 27, 6; 2, 29, 2; 2, 35, i; 2, 
112, 7. Cf. Reisig. Gramm. Lat p. 148 not. 168^; Kuehnast, Liv. SynU 
p» 33; Neue I. p. 681. — Linier mascuL generis est 2, 107, 2 (Tibull. 
^» 5. 34)- Cf. Neue I. p. 657. 

Aeolii pro: Aeoles i, 4, 4; hanc formam praeter Vellejum Servius 
ad Verg. Aen. 3, 445 semel habet. — Honos 2, 37, 5; 2, 89, 4;.honor 
2, 61, 3; 2, 122, 2; 2, 126, 4. Cf. Neue I. p. 170. — Teuioni 2, 8, 3; 
Teutonis 2, 12, 2; tamen Teutonum gen. plur. 2, 18, 4. Cf. Kritz ad 
Vell. 2, 18, 4 et Kraner ad Caes. b. G. i, 11, 6. — Cervix singulari 
numero invenitur 2, 6, 6; 2, 69; 2 ea ratione, ut singularis usurpetur 
propria significatione; pluralis tra^slata, lit apud Livium, cf. Weissenborn 
ad Liv. 35, II, 7. Adde Vellejum in Krebs-Allgayer, Antibarb. ed. V. 
p. 223. — Pluralis forma cervices exstat Vell. 2, 131, 2. 

Frequentissime substantiva abstracta, quae vocantur, apud Vellejum 
in plurali numero posita sunt, quorum usus quam late pateat, Draegerus 
in syntaxi^ historica I. p. 9 sqq. exemplis docuit. Apud Vellejum inveni 
haec:*) 

actiones 2, 44, 5; 2, 64, 3 (b). — aestimationes 2, 127, 4 (b).' — 
aetates 2, 89, i (b). — apparatus 2, 33, 4 (b). — *arbitria 2, 50, 3. — 
assentationes 2, 82, 4 (b). — amplexus 2, 123, 3 (c). — auctus 2, 40, 
4 (c). — *casus I, 3, i; 2, 75, 2. — *castigationes 2, 125, 3 (Haase). — 
*censurae 2, 128, 2. — cogitationes 2, 41, i (b). — condiciones 2, 48, 5 
et saep. (b). — *clientelae 2, 29, i; abstr. pro concreto. — consulatus 
2, 12, 3 (c). — contentiones i, 11, 6; 2, 43, 3 (b). — *commercia 2, 
65, I. — *commoda 2, 13, 2. — convictus 2, 33, 4 (c). — criminationes 
2, 77, 3 (b). — : *damna 2, 126, 4. — *dilectus 2, iii, i. — difficulta- 
tes 2, 120, 2 (b). — dilationes 2, 79, i (b). — disciplinae i, 13, 3 (b). 

*} Substantiva ' abstracta *stellula signata Draegenis omisit; litteris (a) (b) (c) 
definitur ordo, in quem a Draegero redacta sunt. 

— discordia 2, 3, 3 (b). — *dolores 2, 130, 4. — *emptiones 2, 81, 3. 

— errores 2, 4, 4 (b). — eruptiones 2, 47, i (c). — exempla 2, 116, i (b). 

— exercitationes 2, 79, i et 2 (b). — *expeditiones 2, 31, 2. — ex- 
perimenta 2, 94, 4; 2, 116, i et 3 (b). •— *expugnationes 2, 98, 2 et 
saep. — exsecrationes 2, 46, 3 (b). — facultates 2, 82, 4 (b). — fata 
2, 57, 3 (c). — flagitia 2, 91, 3 (b). — *foedera 2, i, 4. — fraudes 2, 
92, 2 (b). — *incrementa 2, 34, 3; 2, 51, 3. — *indicia 2, 57, i; 2, 
83, 2. — ingenia 2, 9, 3 et saep. (b). — inimicftiae 2, 45, i (b). — initia 
2, 48, I et saep. (b). — injuriae i, 8, 4 (b), — judicia 2, 8, i et saep. (b). 

— jura 2, 28, 4 (b). — *jurgia 2, 33, 2. — jurisdictiones 2, 117, 4 (b). 

— libidines 2, 48, 4 (b). — *mandata i, 10, 2. — medicamenta 2, 129, 
3 (b). — ministeria 2, 116, 3 (b). — molimenta 2, 78, i (b). — molli- 
tiae I, 6, 2; 2, 88, 2 (b). — *mores i, 13, 3. — motus 2, 3, i et 
saep. (b). — mutationes 2, 75, 2 (b). — offensae 2, 29, 3 (c). — oflfensiones 
2, 93, 3 (b). — opportunitates 2, iii, 4 (b). — oppugnationes 2, 95, 2 (b). 

— ordines 2, 112, 6 (b). — pericula 2, 35, 4 (b). — praedationes 
2> 73» 3 (c). — principia 2, 123, 3 (b). — profectus i, 16, 2 (b). — quae- 
stiones 2, 7, 3 (b). — rapinae 2, 83, 2 (b). — recessus . 2, 32, 4 (b). — 
ruinae 2, 19, 4 (b). — saecula i, 5, 3 (b). — sensus 2, 9, 6 (b). — 
*series 2, 118, i. — solitudines 2, 55, 4 (b). — studia i, 13, 3 (b). — 
tenipora 2, 114, 3. — terrores 2, 4, 5 (b). — triumphi i, 9, 3 (b). — 
usus 2, 81, 3 (b). — victoriae 2, 46, i (b). — virtutes 2, 2, 2 et saep. (b). 

— vires i, 4, 2 et saep. (b). — vitia 2, 10, i et saep. (b). — volu- 
ptates 2, 48, 4. 

£x substantivis ,materialibus' unum inveni exemplum plur. 2, 131, i: 
perpetuorum custos Vestae ignium. 

Exempla, in quibus abstractum pro concreto ponitur, apud Vellejum 
reperiuntur haec: 

*Aevum pro hominibus, qui aliqua aetate vivunt 2, 13, 2; 2, 96, 3; 
2, 31, i: major aevo (Haase et Halm: cive). — clientelae pro clienti- 
bus 2, 29, I (Cic. fam. 15, 4, 15; adde Draeg. hist. Synt. I. p. 19). — 
per coUoquia = per interpretes 2, 63, i. — custodiae pro custodibus 2, 
88, 2; 2, III, 4 (Cic. Verr. 3, 24, 60; Catil. i, 3, 8; Caes. b. G. 4, 4, 4 
et saep.; Liv., al. Cf. Klotz. lexic. Latin.). — *eminentia pro eminen- 
tibus viris i, 16, 2 (Haase et Halm). — *ingenia pro ingeniosis viris i, 
16, 2 et 4; 2, 9, 3; pro scriptoribus 2, 36, 3 (sing. ingenium pro con- 
creto Cic. Brut. 40, 147; de rep. 2, i, 2; Liv. 21, 4, 3; plur. Plin. ep. 
6, 21, i; 7, 9, 7; Suet. Aug. 89; Vesp. 17). — *mediocritas pro viro 
mediocri 2, 104, 3: mea; 2, iii, 3: nostra. — munitio 2, 23, 3: mu- 
nitiones multiplices (Cic. Verr. 4, 53, 118; Phil. 13, 9, 20; Sall, Tac). 

— *posteritas ==a posteri 2, 66, 5 (Cic. de amic. 4, 15; ad Att. 12, 19, i). 

— progenies =» prognati i, 2, i (Cic. Tusc. i, 35, 85; Tim. 11 init.; 
pro Caelio 14, 34; Liv. i, 16, 3). — reditus plur. 2, 39, 2; 2, 107, 3; 
2, 114, 5 (Liv. saep.). — *saeculum pro hominibus, qui aliqua aetate 
vivunt 2, II, I. 

Substantiva deminutiva, quae vocantur, apud Vellejum exstant: cul- 
tellus 2, 14, I (Varro, Col., Plin. maj., Suet.). — libellus (Billet) 2, 57, 2 
(Cic). — mamilla 2, 70, 5 (cf. p. 19). — navicula 2, 107, 2 (Cic). — 
particula i, 16, i (Cic). 

De ipsa ,substantivorum coUocatione* moneo apud Vellejum cogno 
men ante nomen saepissime poni, velut Rufinus Cornelius 2, 14, 6; Man- 
cinus Hostilius 2, i, 4; Acidinus ManHus 2, 8, 2; cf. quos locos Kritzius 
ad Vell. 2, 26; 2 diligentissime contulit. Non numquam apud Ciceronem, 
rarissime apud Caesarem et Sallustium quum haec cognominis collocatio 
inveniatur, jam inde a Vellejo in usu esse coepit. Cf. Draeger, Ueber 
Stil u. Syntax des Tacitus p. 75. § 221. 



De Adjectivis. 

Adjectiva, quae apud Vellejum primum videntur exstare, sunt haec: 

Caeruleatus (ccfta^ elQtifiivov) pro eo ponitur, quod est caeruleo 
colore obductus 2, 83, 2: Plancus cum caeruleatus et nudus, caputque 
redimitus arundine et caudam trahens, genibus innixus Glaucum saltas- 
set in convivio (i. e. colore caeruleo obductus, quali putabantur esse dei 
marini). 

Favorahilis passlva significatione dicitur pro: cui favetur^ graiiosus 
2, 34, 2: Luculli et Metelli triumphum invidia Pompeji fedt favorabilem; 
2, 40, 2: cujus (Pompeji) reditum favorabilem opinio fecerat (Val. Max., 
Sen. phili, Quint, Tac, Plin. ep., Suet., Flor.). 

Fulgens Part.-Adjectivum, cujus superlativi forma tantum videtur 
exstare, apud Vellejum invenitur 2, 39, i: fulgentissimum Caesaris opus; 
2, 64, 3: fulgentissimo et caelesti ore; 2, 71, i: Messala fulgentissimus 
juvenis (Val. Max. i, i, 10: plaustrum illud fulgentissimi triumphalis 
currus gloriam aequavit; 3, 5, i: duo fulgentissima cognomina patris et 
patrui). 

InimHabilis pro: quem imiiari non possumus 2, 97, 3: morum certe 
dulcedo ac suavitas et adversus amicos aequa ac par sui aestimatio in- 
imitabilis fuisse dicitur (Quint; Ambr. de viduis 8, 43. Adde lexic Latin.). 



— 25 — 

Lacernaius pro: lacerna induius 2, 80, 3: quippe cum inermis et 
lacematus esset (Juv. i, 62; Petr. 69, 5). Vell. 2, 70, 2: lacema caput 
circumdedit. Lacerna enim est vestis cucullata crassior, quam in militia 
et itinere milites ad arcendum frigus et pluviam gestabant. 

Prosus, Pr4>sa eloquentia pro soluta oratione (Cic.) i, 17, 3: per- 
fectum prosae eloquentiae decus. Prosa oratio exstat: Col. 11, i, i; Plin. 
h. n. 7, 56 (57), 205; Sen. ep. 94, 27; Quint. i, 5, 18; Suet. Aug. 85; 
Claud. I.; Dom. 4. 

Sacerdoialis 2, 124, 4: quo tempore mihi fratrique meo, candidatis 
Caesaris, proxime a nobilissimis ac sacerdotalibus viris destinari praetor 
ribus contigit (Orelli Inscr. 4981: sacerdotalis vir; Plin. ep. 7, 24, 6: 
sacerdotales ludi). 

Recisus Part-Adject. per translationem de opere scriptoris dicitur 
pro': hrevis 2, 89, i: ne in operis quidem justi materia, nedum hujus 
tam recisi digne exprimi potest Cf. Plin. ep. i, 20^ 8: ea recisa et 
repurgata in unum librum coartasse. Ad tempus refertur apud Hadr. 
imp. ap. Callistr. dig. 47, 21, 2. 

Subre/ecius {ana^ eiQrifiivov), ab inusitato verbo subreficio deri- 
vatum adjectivum, pro aliquanio refecio exstat 2, 123, 3: subrefectus primo 
conspectu alloquioque carissimi sibi spiritus. 

Teuionicus i. e. ad Teutonos pertinens 2, 120, 6: (hostium) qui Cim- 
bricam Teutonicamque militiam Italiae minabantur (Val. Max. bis; Clau- 
dian. in Eutrop. bis; Frontin. i, 2, 6; Prop. et Mart.). — 

Non nulla deinde Vellejus adjectiva habet eorumque significationes, 
quae apud superiores poetas frequentius inveniuntur: 

Aciiacus i. e. ad Actium urbem pertinens 2, 86, 2; 2, 88, i: bellum 
(Ov., Verg., Plin. maj., Tac, al.). 

Capax absolute dicitur i, 62, 2: capacia ingenia cujusque clari 
operis (Ov., Hor., Lucr., ^I. Ital., Plin. ambo, cf. Klotzii lexic. Latin.). 

Disiracius i. s. q. negoiiis occupaius 2, 114, i: tamquam distractis- 
simus ille tantorum operum mole huic uni negotio vacaret animus (Lucr. 
4, 691 ed. Lachm.: et divisior inter se ac distractior actus). 

Geniialis apud poetas superiores vim habet gignendi, ut apud Lucr. 
2, 62 et Ov. met. 15, 239 genitalia corpora sunt elementa, ex quibus 
omnia gignuntur et apud Verg. georg. 2, 324 dicuntur genitalia semina. 
Inter solut. orat. scriptores primus usus est hoc adjectivo Vellejus pro: 
naialis 2, 7, 7: cum viderent tanto potentiorem Tyro Carthaginem, Qy* 
zicum ac Byzantium Mileto genitali solo (,MutterJand, Vaterstadt*). Item 
genitale solum invenitur: Amm. Marc. 17, 12, .21; Cassiod. var. i, 42 
et 43; Vopisc. Aur. 3, 2. Similiter dicitur genitalis sedes pro: patria 

Prud. cath. lo, 167. — Genitalis dies pro: dies natalis Tac. ann. 
16, 14. 

Geticus. Gettcum bellum 2, 59, 4 (Ov., St^t'.). 

Germanus pro: Germamcus 2, 106, 2: fracti Longobardi, gens etiam 
Germana feritate ferocior (Ov., Pers.). 

Hirtus atque horridus. Haec vocabula, quae proprie hirsutum, hor- 
rens crinibus (,struppig') significant, transferuntur a Vellejo ad ingenium 
et mores inculti et ab elegantia urbana alieni Marii 2, 11, i: C. Marius, 
hirtus atque horridus vitaque sanctus. Cf. Hor. ep. i, 3, 22: ingenium 
non incultum nec turpiter hirtum. Horridus eadem signiiicationey qua 
apud Vellejum, etiam apud Ciceronem exstat (Brut. 31, 117: Tubero ut 
vita sic oratione durus, incultus, horridus). 

Iliacus pro: Trojanus i, 3, 2: qui Iliaca componentes tempora de 
ea regione commemorant [i. e. res Uiacis temporibus gestas describentes] 
(Verg., Ov., Hor., Sil. Ital., alii poetae). # 

Impatiens praeeuntibus Ovidio et Vergilio inter prosae orationis scri- 
ptores videtur exstare apud primum Vellejum, qui adjectivo genitivum 
adjungit 2, 23, i: vir quietis impatientissimus (Col., Sen. phil., Plin. maj., 
Tac). Locus, quem Klotzius in lexico Latino ex Liv. 5, 37, 4 (Klotz 
falso 5, 38) aflfert, nunc correctus est ibique legitur ,impotens est*. 

Ineluctahilis 2, 57, 3: sed profecto ineluctabilis fatorum vis consilia 
corrumpit. ,Ex Verg. Aen. 8, 334. Pro quo Liv. 8, 7, 8: inexsupera- 
bilis vis fati; Ovid. met. 15, 807: insuperabile fatum; Curt. 10, i, 30: 
inevitabilis sors fati. Ineluctahilis in soluta oratione etiam dixerunt Sen. 
nat. quaest. 6, 7, 2 et Arnobius 7, 11 init.' Ruhnkenius. 

Interritus pro: non perterritus, non timidus 2, 70, 2: extentamque 
cervicem interritus liberto praebuit (Verg., Ov., Sen. phiL, Quint., Tac, 
Plin. min.). 

Rasilis pro: ptrpolitus^ levigatus 2, 56, 2: triumphi Hispaniensis ap- 
paratus argento rasili constitit. IntelHguntur simulacra et fercula ex ar- 
genteis laminis politis, levigatis non caelatis (Verg., Ov., Plin. maj.). 

Rehellis eum significat, qui in deditionem acceptus bellum renovare 
studet 2, 90, i: Delmatia annos viginti et ducentos rebellis (Verg., Ov., 
Val. Max., Tac, poster.). — 

His adjectivis Vellejus significationem aut structuram ab optimorum 
scriptorum consuetudine abhorrentem imposuit: 

Aequus quam pro: aequus atque ponitur 2, 121, i: postulante patre 
ejus, ut aequum ei jus in omnibus provindis exercitibusque esset, quam 
erat ipsi. Quum primum apud Plautum (Mil. 2, 5, 55 [465]; Epid. 2, 3, 2), 
deinde apud Livium (5, 3, 4; 31, i, 3) et posteriores aeque .... quam 

componantur, quod in adverbio fert usus, ad adjectivum transtulisse Vel- 
lejus videtur. Cf. Hand Turs. I. p. 191. — Hoc loco silentio non prae- 
teream locutionem, quae est alius .... quatn^ in sententiis affirmativis non 
modo apud Livium exstare (Krebs-Allgayer, Antibarb. ed. V. p. 122 Liv. 
39, 28, I aflfert), sed jam inveniri Sall. Jug. 82, 3. Adde Liv. i, 56, 7; 
31, 35, 7; Plin. ep. 2, 4, i; 7, 15, 2; pan. 58. — Post non altus, quid aliud a 
Cicerone semper positum esse ,«/«* optimis codicibus patet. Quare om- 
nibus locis, quos Klotzius in lexic. Lat. attulit, quibus quam scripsit^ ab 
Halmio ,«ij/* in textum inductum est. Sed a Nepote et Livio saepius 
non alius quam^ quid aliud quam dicitur, cf. Krebs-Allgayer, Antibarb. 
ed. V. p. 122. Vellejus dixit non alius quam 2, 12, 2; 2, 71, 2; quid 
aliud quam 2, 53, 4. — Non dissimilis quam 2, 55, 2. 

Auspicatus a Cicerone de eo dicitur, quod auspicio rite capto con- 
secratum est, a Vellejo plane pro /ausio, felici ponitur 2, 79, 2 : auspi- 
catis ominibus aliquam ducere uxorem (Catull., Plin. maj., Quint., Tac). 
Ciierior adject., quod a Cicerone tantum' ad spatium refertur, Vel- 
lejus relatum habet etiam ad tempus i, 17, 2: ut nec poetarum in anti- 
quius citeriusque processit ubertas (Val. Max. 6, 3, 11: citeriorem de- 
licto praebuit ultionem; 8,, 15, i: superiori Africano consulatus citerior 
legitimo tempore datus est). 

Celeber Ciceronis aetate semper de rebus, numquam de persbnis usur- 
patum fuisse docet Allgayer in Krebsii Antibarb. p. 219 (Cicero dixit ,nobilis*). 
Sed jam inde a Livio (cf. Kuehn. p, 340) celeber de hominibus, qui in 

honore sunt, dicitur, qui usus apud Vellejum est frequentissimus, v. c. 

2, 9, 2; 2, 16, 2; 2, 18, 5; 2, 12, 4; 2, 26, 2; 2, 34, i; 2, 78, 3 (Suet. 

Ner. 7). 

Effusus pro: amplus^ spaiiosus, in primis de maris amplitudine fere 

poetice ponitur 2, 43, i: effusissimum maris Adriatici sinum. Cf. Hor. 

epist. I, II, 26; Tac. Germ. 30. Cicero utitur hoc adjectivo pro: pro^ 
/usus, qua signiiicatione etiam apudVellejum exstat 2, 41, i: munificentia 

efiusissimus (Halm et Kritz; munificentiae Haase). 

Faialis mors 2, 4, 6 et 2, 49, i est, quae fato destinata secundum 

naturam venit et opponitur violentae. Cf. Plin. ep. i, 12, i. Fato obire 

(Germanice: ,eines natiirlichen Todes sterben*) Tac. ann. 14, 62; fataliter 

mori Eutr. i, 11. 

Inexpugnahilis adject., quod Cicero tantum per translationem usur- 

pavit (cf. Tusc. 5, 14, 41), propria significatione de personis ponitur 2, 

115, 4: quippe Perustae et Desitiates . . . angustiis saltuum paene inexpugna- 

biles (Liv. 33, 17, 9: inexpugnabiles animi; Curt. 3, i, 7; Just. 37, 4, 2). 
Laxus propria significatione ponitur 2, 81, 3: quo laxior fieret ipsius 

domus (Hor., Verg., Sall. hist. 3, 71 D., post.). Cicero hac voce non 
utitur, nisi.per translationem. 

Mediocris dicitur de gradu, quo homines inter se differunt et est 
pro ignobih\ non illustri 2, 22^ 2: neque licentia gladiorum in mediocris 
(^Leute von niederem Stande*) saevitum, sed excelsissimi quoque atque 
eminentissimi civitatis viri variis suppliciorum generibus affecti. Cf. Just. 
I, 4, 4: Cambysi mediocri viro filiam in matrimonium tradidit. 

Navus adject., quod a Cicerone semper de personis usurpatur, ut 
apud Vell. 2, 105, 2, Vellejus primus videtur transtulisse ad res 2, 120, i: 
nava virilique opera (Sil ItaL i, 549: rudimenta; 7, 350: timor). Lectio- 
nem ,gnavus*, quae melior videtur esse, recepit Halmius. 

Tenax, quo vocabulo Cicero per translationem utitur fere pro parco, 
avaro, a Vellejo ponitur proprie de eo, quod firme tenet, et cum geni- 
tivo conjungitur 2, 29, 3: amicitiarum tenax; 2, 84, 3: Dellius exempli 
sui tenax (Poet, Liv., poster.). — 

Jam apud superiores scriptores iisdem significationibus, quibus apud 
Vellejum, sed rarius exstant adjectiva haec: 

A/ricus pro: A/ricanus 2, 56, 2: apparatus Africi (triumphi) ebore 
constitit. Cf. Scip. Afr. fr. apud Gell. 4, 18, 3; Caes. b. c. 2, 32, 13; Sall. 
Jug. 18, 9; Liv. 21, I, 4. Adde Kuehn. p. 340. 

AgiliSf quo vocabulo Sisenna excepto primus videtur usus esse 
Livius (30, 10, 3)j apud poetas Augusteae aetatis et posteriores solut. 
orat. scriptores saepius invenitur pro impigro^ haud segni» Apud Velle- 
jum translate exstat 2, 105, 2: virum multiplicem in virtutibus, nayum, 
agilem, providum (Sisenn. fr. 280, 2 P.: agilem facilemque victoriam; 
Hor., Ov., Col., Sen. phil., Plin. min., Suet.). 

Avius 2, 55, 4: inventus inter solitudines avias; 2, 75, 3: per avia 
itinerum (Poetae, Sall. Jug. 54, 9; Liv. 9, 19, 16; 2^^ 32, 6). 

Bonus alqa re pro: eximius^ praesians 2, 88, i: M. Lepidus, juvenis 
forma quam mente melior. Cf. Sall. Jug. 7, 5; 13, i; 49, 2. 

Classicus pro eo dicitur, quod apud Ciceronem est navalis 2, 85, i: 
Agrippae omne classici certaminis arbitrium commissum; 2, 81, 3: insigne 
coronae classicae; 2, 121, i: concussis hostium viribus classids (Liv., 
Tac). 

Cognominis dicitur, qui ejusdem nominis est cum alio et cum dativo 
conjungitur i, i, i: cognominem patriae suae Salamina constituit. Cf. 
Liv. 5, 34, 9: cognomine Insubribus pago; Suet. Oth. i extr.: cogno- 
minem sibi (filium). 

Commendahilis cum abl. conjunct. 2, 9, 6: novitate inventi a se 
operis commendabilem (Pomponium). Cf. Liv. 42, 5, 5; Val. Max. 9, i, 2. 

Conspicuus. pro: tnsigms^ illusiris 2, 35, i: virtutem M. Catonis jam 
multis in rebus conspicuam atque praenitentem (Poetae, Liv., Tac, Plin. 
min., Suet). 

Cruentus jam inde a Sallustio significanter usurpatur, velut apud 
Vell. 2, 71, 2: cruentius bellum; 2, 52, 3: cruentissinius dies (Sall. Cat 
47» 2; 58, 21). 

Deses pro: otiosusy languidus 2, 105, 2: ut eum splendidum aut 
hilarem potius quam luxuriosum aut desidem diceres (Liv., Tac, poster.). 

Efficax dicitur, qui vim quandam habet aliquid efficiendi i, 8, i: 
ludicrum certamen et ad excitandam corporis animique virtutem efficacis- 
simum (Cael. apud Cic. fam. 8, 10, 3; Hor., Liv., Col., Plin. ambo, Suet). 
Efficacitas vero invenitur Cic. Tusc. 4, 13, 31. 

Facundus 2, 48, 3: homo ingeniosissime nequam et facundus malo 
publico (Sall., Liv., Sen. rh., Quint). Cf. quae supra de facundia dispu- 
tavimus p. 18. 

Fugax dicitur, qui facile fugit 2, 85, 5: fuitque in confesso milites 
optimi imperatoris, imperatorem fugacissimi militis functum officio (Plaut., 
Hor., Ov., Verg., Liv. 5, 28, 8; 30, 2^y 3, poster.). 

Furtivus translate ponitur pro: occultus^ clandestinus 2, 31 ^ 2: cum 
jam non furtivis expeditionibus orbem piratae terrerent. Cf. Cic in Pis. 
40, 97: furtivum iter; Ov., Verg., TibulL, Justin., poster. 

Futurus pro adjectivo exstat 2, 57, i: cum indicia dii immortales 
futuri obtulissent periculi (Cic. de fin. 29, 95: futurus dolor; pro domo 
5, 12: futura fames; plura exempla invenies apud Hoppe, Gumbinger 
Progr. 1875, p. 10 sqq.). 

Horrendus pro horrifico, horribili ponitur 2, lOO, 2: foeda dictu 
memoriaque horrenda in ipsius domo tempestas erupit (Poetae, Liv. i, 26, 6; 
9, 36» IJ Val. Max., alii). 

Hosiilis pro: hostium 2, 112, 2; 2, loi, 3 (Sall., Liv., Tac, poster. 
Cf. Krebs-Allgayer, Antibarb. ed. V. p. 529). 

Incrutntus cum negatione haud^ non conjunctum adj. 2, 21, 6: haud 
incruentis utrimque certaminibus; 2, 112, 6: non incruentis centurionibus 
(SalL, Liv., Tacit, cf. Boettich. lexic Tacit p. 250). 

Inexsuperahilis dicitur de personis 2, 32, 4: Pompejus brevi inex- 
superabili manu (piratarum) terrarum orbem liberavit (Sen. ep. 112, i); 
de rebus usurpatur 2, 120, 2: omnibus difficultatibus superatis, quas vis 
hostium faciebat inexsuperabiles (Liv. 37, 53, 11; et saepius; Sen. ep. 

85» 19)- 

Inquies forma adjectivi antiquipr, ut putalur, sed eam usquam ante 

Sallustium invenire mihi non contigit, pro inquieto ponitur 2, 68, 3: 

(P, Clodius) vlr inquies et ultra fartem temerarias; 2, 77, 2: in quo tamen 
animus inquies manere non potuit Cf.SalLhist. 1,7; i, 48, 11 et 16; 2, 35; 
4, 27; Tac. ann. i, 65; i, 68; i, 74; 3, 4; 6, 18; 16, 14 (Plin.. h. n. 
praef. 16 nunc legitur ,in quiete'); Just. 44, 2, 5; Apul. met 2, 16; Amm. 
Marc. 19, 5, x; 29, i, 5; Gell. 19, 9, 5. — Inquietus dicitur de personis 
2, II, i: C. Marius immodicus gloriae/ impotens semperque inquietus 
(Liv., Tac, cf. Krebs-AUgayer, Antibarb. ed. V. p. 599). 

Iniacius pro: haud infectus^ imhutus 2, 3, 2: tum optimates et in- 
tacta perniciosis consiliis plebs irruere in Gracchum (Sall. Jug. 54, 10; 
67» 3; 83, 3; hist. 4, 61, 15; Liv. 5, 15, 6; 10, 40, 3; 38, 51, 4; Tac. 
hist. 2, 78; Sen. ep. 41, 4). 

Naturalis avus 2, 112, 7. Cicero dixit natura pater, natura filius. 
Cf. Orellium ad Cic. Phil. 3, 6, 15; Verr. 3 § 161; Naegelsbach, lat. Stil. 
p. 203 ed. IV.; Krebs-Aljgayer, Antibarb. ed. V. p. 737. 

Nequam addito adverbio 2, 48, 3: homo ingeniosissime nequam; 6, 
68, i: ingeniose nequam. 

Ohsitus praeeuntibus poetis Ter., Hor., Ovid., Verg. pro invoiuio, 
ohtecto ponitur 2, 126, 2: sepultae ac situ obsitae justitia, aequitas, indu- 
stria (Liy., Curt, Quint., Suet.). 

Par ad 2, I2i, 2. Cf. Liv. i, 5, 7; 26, 16, 3. 

Pernix^ adjectivum a pernicitate, quae est Ciceroniana vox, derivatum, 
apud optimos solutae orationis scriptores praeter Livium non inveniri 
puto. Vell. 2, 34, i: viginti milibus juvenum coactis felocitate pemicibus 
(Plaut., Catull., Liv., poster.). 

Plures particula quam non sequente 2, 4, 6 (oppon. ,aliqui*); 2, 118, 3 
(oppon. ,paud*). Cf. Kuehn. Liv. Synt. p. 341. 

Praematurus translate dicitur pro: immaturus, intempestivus 2, 88, 3: 
uxor, quae praematuram mortem immortali nominis sui memoria pensa- 
vit (Planc. apud Cic. fam. 10, 8, 4; Plin. maj., Tac). 

Praeruptus translate usurpatur pro: praeceps 2, 2^ y. in praeruptum 
atque anceps periculum adduxit civitatem (Cic. pro Rosc. Amer. 24, 68 
e conjectura Halmii; Tac, cf. Boettich. lexic. Tac p. 369). 

Praevalens 2, 108, 2: Maroboduus genere nobilis, corpore praevalens 
(Liv. praef. 4; Plin. maj.). — praevalidus 2, 69, 2: praevalidis in Syria 
legionibus (Liv. 7, 5, 6; 3, 43, 4; Val. Max. 2, 5, 5; Tac. hist. 2, 68; 
Suet.). 

Semianimis 2, 27, 3: Telesinus postera die semianimis repertiis est. 
Haec vox jam inde a Sallustio in primis apud historicos scriptores fre- 
quentissima est CL Krebs-Allgayer, Antibarb. ed. V. p. 1059. 

Semiustus de eo dicitur, quod dimidia parte ustum, male ambustum 

est 2, 119, 5: Vari corpus semiustum hostilis laceraverat feritas (Liv. 26, 
27, 13: semustum forum; Tac. ami. 15,40: tectorumvestigiasemusta;trans- 
late Liv. 22,40,3: se populare incendium priore consulatu semustum effugisse). 

Stfus insolenter de personis didtur 2, 120, i: etiam cis Rhenum 
sitarum -gentium animos confirmavit (Sall. hist. 4, 61^ 17 (D.); Plin. h. n. 
7, 2 (2), 28; Tac. ann. 12, 10; Agric. 30; cf. Boettich. lexic. Tac. p. 234). 

Supervacuus pro eo, quod est apud Ciceronem supervacaneus i, 16, i : 
paene magis necessaria praetereunda, quam supervacua amplectenda; Cf. 
Krebs-Allgayer, Antibarb. ed. V. p. 1115, cui locum Vellejanum addas et Curt. 
6, 8, 12; 6, 10, 4; 8, 7, 11; Suet. rh. i; Tib. 52). At Vell. 2, 36, 2: 
supervacaneum videri potest sequente infinitivo. 

Trihuiarius 2, 38, 5: Asiam L. Scipio fecit tributariam (Cic. Verr. 
4, 66, 148; Plin. maj.; Just; JCt.). 

Ultimus pro eo, quod est infimus pariter atque adjectivum Graecum 
eaxcerog i, 11, i: qui se regiae stirpis ferebat, cum esset ultimae (Hor. 
epist. I, 17, 35; Liv. 34, 18, 5; 30, 30, 4; epit. 49; Flor. 2, 14, 13). 

Veius de aetate hominum didtur pro: senex, grandis^ magnus natu 
2, 125, 3: vetus imperator (Sall. hist. 2, 23, 5; Tac. ann. 6, 31). 

Adjectivorum in neutro genere pro substantivis positorum usus quum 
jam apud optimos scriptores exstet, tamen inde a Livio multo latius 
patet maximeque talia adjectiva cum praepositione ita conjuncta sunt, ut 
adverbiorum quandam vim habeant Ejusmodi adjectiva apud Vellejum 
inveni haec: in adversis 2, 53, 2. — in confesso est 2, 85, 5. — ex male 
dissimulato 2, 109, 2 pro: non satis dissimulanter Sen. nat. quaest. 4. 
praef. 5 (cf. Hand Turs. II. p. 656). — ex diverso stare 2, 102, i. — 
in externis 2, 7, 2. — in incerto est 2, 97, 2. — ex insperato 2, 112, 6. 
— pro licito yindicare 2, 100, 3. — ad liquidum perducere i, 16, i. — 
ex longinquo 2, 43, 2. — in longum durare 2, 85, 4. — in medio re- 
linquere 2, 48, 4. — ex merito aestimare 2, 118, 4. — in omnia et in 
omnibus venalis 2, 83, 2. — inter pemiciosissima numerare 2, 7, 7. — 
in praeceps pervenitur 2, 3, 4. — in praecipitia converti 2, 112, 7. — 
ex solito variare 2, 41, 3. — in ultimum erumpere 2, 125, 2; ad ultimum 
2, 21, 3; 2, 48, 5 (haec elocutio plane pro adverbio ponitur, cf. Liv. 45, 
^9» ?)• — i^ vicino esse 2, 70, 2. 

Comparativus gradus eodem modo usurpatur, id quod apud veteres 
scriptores raro fit: in antiquius citeriusve procedere i, 17, 2 (cf. Naegelsb» 
lat. Stil. p. 71 (ed. IV.). — in deterius inclinari 2, 123, 2. — in interiora 
refugere 2, 108, i; 2, iio, 3. Locutio illa ad Graecorum loquendi con- 
suetudinem videtur conformata esse, cf. Thuc. i, 10, 3: inl ^to fislCov 
'Aoaiiriaai. Livius et Tacitus locutionem illam frequenter usurpaverunt. 

cf. Roth ad Tac. Agr. p. 218 — 222, Praepositione omissa adjectiva pro 
substantivis ponuntur haec: continens i, 2, 3 (Caes.). -— inventum i, 17, 2. 

— raptum 2, 32, 6; 2, 73, 3 (Liv.). — togata i, 9, 3 (oppoq. tragoediae). 

— verum 2, 16, 2; 2, 23, 4. 

Adjectiva masculini generis in singulari numero inveni haec:.potens 
et humilis '2, 126, 3: suspicit potentem humilis. 

AdjecHva et pronomina neutrius generis in plurali numero pro sub- 
stantivis posita apud Vellejum exstant: aestiva 2, 105, 3; 2, 117, 4. — 
aliqua 2, 114, 3; 2, 125, 3. — ancipitia 2, 125, 4. — aspera i, 17, i; 
audita 2, 92, 4. — optime cogitata 2, 13, 3. — bene coepta 2, 14, i. 

— magnifice conata 2, 29, i. — bene consulta 2, 18, 5. — male con- 
sultorum 2, 88, 3. — contraria 2, 75, 2. — dextra 2, 40, i (Plin. h. n. 
6, 26, 99). — digna 2, 71, 2. — diversa 2, 52, 2; 2, 60, 5; 2, 80, 2. — 
eminentia 2, 40, 5. — extraordinaria 2, 31, 4. — falsis (abl.) 2, 60, 4. — 
humilia 2, 60; 2. — iJla 2, iii, 2. — imis (abl.) 2, 2, 3. — majora 2, 
13, 2; 2, 130, 3. — minora 2, 88, 2. — minoribus (abl.) 2, 13, 2. — 
mira 2, 61, i. — multa ac nefanda 2, 83, 3. — necessaria i, 16, i. — 
nova 2, 129, 2. — perniciosa 2, 125, 4. — praecipitia 2, 10, i. — prae- 
sentia 2, 92, 4. — praeterita 2, 92, 4. — prava 2, 6, 4. — pravis (abl.) 
2, 10, I. — recta 2, 10, i; 2, 126, 2. — rudia i, 17, i. — scripta 2, 
66, 5. — singula 2, 129, i. — solita 2, 118, i. — summa 2, 2, 3; 2, 
76, 4. — supervacua i, 16, i. — ulteriora 2, 105, i. — utilia 2, 113, 2. 

— vera 2, 71, 2. — visis (abl.) 2, 93, 4. ^ vitiatis (abl.) 2, 60, 4. 

Dativi usum, quem in his adjectivis pro substantivis positis rarissi- 
mum esse et apud Ciceronem nisi in ,omnibus* non inveniri Draegerus 
affirmat (hist. Synt. I. p. 41) apud Vellejum reperi 2, 56, 4: omnibus 
audendis paratissimus; i, iio, 3: gloriosis; 2, 75, 2: praesentibus ; 2, 
113, 2: speciosis. 

Etiam formae partic. futur. pass. pro substantivo ponuntur, id quod 
rarius fit apud optimos scriptores (cf. Naegelsb. lat. Stil. ed. IV. p. 88): 
audenda 2, 56, 4. — dolenda 2, 130, 4. — erubescenda 2, 130, 4. — 
laudanda i, 17, i. — nefanda 2, 83, 3. 

Non nulla adjectiva et pronomina neutr. gen. pro substantivo posita 
cum genitivo conjunguntur, id quod apud poetas et jam inde a Livio 
fit (cf. Naegelsb. lat. Stil. ed. IV. p. 92; Draeger, Stil d. Tacit. p. 25): 
per aversa castrorum 2, 63, i. — per avia itinerum 2, 75, 3 (cf. 
Draeg. p. 25, qui dicit hunc usum subst. c. gen. conjunct. rarissimum 
esse, si praepositio quaedam ante substantivum ponatur). — id nominis 
i» 3» 2. — id furoris 2, 80, 2. — dextra atque intima Ponti incolere 
2, 40, I (Plin. hist. nat. 6, 23 [26], 99). — reliqua belli 2, 123, i. — ad 

medium fluminis 2, 107, i. — plurimum honoris 2, 62, 3. — tantum 
profusum sanguinis 2, 52, 3^ 

Adjectiva ia plurali numero pro substantivo posita mascul. gener. 
inveni: a volentfbus 2, 62, 3. — desiderantibus (dat.) 2, 114, 2. — a 
priznis hostium 2, iio, i (Germanice ,Vorposten*). 

Silentio non praetereunda esse puto hoc loco non nulla substantiva 
a Vellejo pro adjectivo usurpata, velut: raptor 2, 27, 2: raptores Italicae 
libertatis' lupi (Graece: XvKOi cxQTtayeg). — victor exercitus 2, 114, 5. — 
Apud poetas superiores hic usus frequentior est, quam apud scriptores 
solutae orationis, 

Raro adjectivum pro adverbio ponitur, velut: inviolatus a Sulla di- 
missn^ est 2, 25, 2. — invitus revertens 2, T02, 4. — diu tacitus con- 
templatus Caesarem 2, 107, 2. Cf. Kuehn. Liv. Synt. p. 56. 

Frequens etiam apud Vellejum est adjectivorum usus pro substan- 
tivis cum genitivo vel alio casu conjungendis, velut: principalia arma 2, 
50, 3; prindpalis quies 2, 56, 3; consularis vindicta 2, 92, 3; avitae vir- 
tutes I, 12, 3; cogitatio regia i, 10, 2; muliebris fuga 2, 76, 2; consulare 
fastigium 2, 69, i; castra Bruttiana 2, 72, 5; 2, 76, 2; alia. Cf. quae 
doctissime de hoc adjectivorum usu disseruit G. Wichert, Ueber den Ge- 
brauch des adjectivischen Attributs im Lateinischen. Berlin 1875. S°, 59 pagg. 

Jam si ad formas adjectivorum animum attendimus, reperimus non 
nulla adjectiva maximeque participia insolentius per gradus esse dedinata 
a Vellejo. Rariores autem formas comparativi gradus has fere annotan- 
das putavi (cf. Neue ILp. 119; Draeger I. § 12. p. 23): 

Convenientior i, 13, 5; flagrantior 2, 48, 3; moderatior 2, 126, 3; 
paudor i, 10, 5; pronior i, 9, 2; temperantior (Caes.) 2, 20, 2. 

Gradus superlativi: 

Aflectissimus 2, 84, 2 {aTt» eiQ.); caelestissimus 2, 66, 3; 2, 104, 3; 
convenientissimus i, 6, 3; 2, 14, 2; distractissimus 2, 114, i; eflicacissi- 
mus I, 8, i; eflusissimus 2, 41, i; 2, 43, i; eminentissimus i, 12, 3; 2, 

1, i; 2\ 17^ 3; 2, 22, 2; 2, 43, 3; 2, 71, 2; 2, 72, 3; 2, 75, 3; 2, loi, 2; 

2, 121; 3; 2, 136, 5; exploratissimus 2, 84, i; excelsissimus 2, 22, 2; 2, 
loi, i; 2, 114, 4; fulgentissimus 2, 39, i; 2, 64, 3; 2, 71, i; honoratis- 
simus I, II, 6; 2, 76, i; innocentissimus 2, 2, 2; mixtissimus {aTt. cIq.) 
2, 98, 3; serissimus 2, 131, 2 (Plin. h. n. 15, 15 (16), 55); verecundissimus 

2, 33, 3- 

Etiam adverbia non nulla per gradus declinata mihi visa sunt aflerenda: 

Excelsissime florere i, 6, 3; asperrime saevire 2, 7, 4; invidiosius 

2, 45» 3; laetius 2, 45, 3; validius 2, 29, 5. 

Restat, ut commemorem Vellejum ad vim comparativi gradus augeri- 

3 

Peragrari pro verbo deponenti exstat 2, 97, 4: peragratus victor 
omnis partis Germaniae. Hanc verbi deponentis formam Kritzius maximo 
cum studio defendit; sed jam Ruhnkenius felicissime, ut nobis videtur, 
conjecit ,pervagatus*. 

» Repensare translate pro eo dicitur, quod est aequare^ compensare 2, 
12, 5: hac victoria videtur meruisise Marius, ne ejus nati rem publicam 
poeniteret, ac bona malis repensasse; 2, 21, 4: cujus (Pompeji) interitus 
voluptas amissorum aut gladio aut morbo civium paene damno repen- 
sata est (CoL 3, 2, 15; Sen. nat. quaest 5, 18, 4; de ira 2, 32, i; poster.). — 
repensare proprie exstat Flor. 3, 15, 6: caput auro. Verbum simplei 
,pensare* translata significatione invenitur 2, 88, 3: mortem immortali 
nominis memoria; 2, iii, 5: victoriam damno amissi militis. — rependere 
proprie ponitur 2, 6, 5: caput auro (Cicero: aurum pro capite); trans- 
late usurpatur Val. Max. 5, 3. ext. 3: beneficia injuriis rependere. — 

His verbis Vellejus aut novam vim aut structuram ab optimorum 
scriptorum consuetudine alienam videtur imposuisse primus: 

Adjicere manum' alcui pro eo, quod est injicere, imponere manum 
2, 100, I : nam et Parthus desciscens a societate Romana adjecit Arme- 
niae manum. Ut autem, observante Ruhnkenio, scriptores Latini nullo 
discrimine inferre et aflferre manum dicynt, ita non promiscue dici potest 
injicere et adjicere manum (inferre manus Cic. Cat. i, 8, 22\ Suet. Cal. 
51 extr. — afferre manus Cicero saepissime dixit; cf. Merguet, Lexicon zu 
den Reden des Cicero p. 92; Sen. de ben. 5, 15, 4). Adjicere manum 
etiam invenitut Val. Max. 7, 5, 4; injicere manum Cic. pro Q. Rosc. 
16, 48; Liv. 2, 12, 13; Val. Max." 2, 9 init.; 3, 2, 23; 4, i, 15; 7, 2. ext. i; 
Flor. 3, 23, 9. De locutione manum imponere cf. Krebs-Allgayer, Antibarb. 
ed. V. p. 557, cui addendum est Vellejum senlp)er dicere ultimam (non: 
summam^ exiremam) manum imponere. Cf. 2, 33, i; 2, 87, i; 2, 88, i; 
2, 117, I. 

Accire paulo insolentius translata significatione dicitur 2, 38, 6: 
regis morte, quam ille conscientia acciverat, (Cyprus) facta provincia est. 
Cf. Flor. 4, 2, 71: mortem etiam laetus accivit. 

Agnosci addito nominativo praedicati per «/2, 10, i: at nunc, si 
quis tanti habitet, vix ut senator agnoscitur. 

Ali in alqd pro eo, quod est apud Ciceronem educari ad alqd (Cic. 
Verr. 3, 24, 60: hoinine ad turpitudinem educato) 2, 93, 2: juvenis for- 
tunae (,zukunftige hohe Stellung*), in quam alebatur, capax (adde lexic. 
Latin.). Cf. Val. Max. 2, lo, 4: ad excidium ejus ajebatur (adde lexic. Lat.). 

Amhigitur apud quosdam i, 15, 3: eodem temporum tractu, quam- 

quam apud quosdam ambigitur, Puteolos missi coloni (Cic. de or. 2, 
24, 104: nihil enim est, quod inter homines ambigitur). 

Asseniari apud optimos scriptores semper ita usurpatur, ut notio 
blandiendi insit; apud Vellejum in bonam partem pro asseniiri dicitur 
pariter atque assentatio pro assensione 2, 128, 3 (vid, supra p. 12).. ^{elL 
2, 48, i: iis, qui a Caesare dimittendos exercitus contendebant, assenta- 
batur Pompejus (Plaut. Most. i, 3, 90 (246); Quint» 11, 3, 102; Frontin. 

3» 3» 4)- 

Asserere pro eo dicitur, quod est vindicare 2, 60, i: sed asserebant 

salutaria rei publicae terrarumque orbis fata conditorem conservatorem- 

que Romani nominis (Ovid. met. i, 462 et 760; Val. Max. 4, 4, 4; Sen. 

phil., Plin. ambo, Curt., Quint., Suet). — Apud optimos scriptores asse- 

rere vocabulum est in jure solemne et dicitur de iis, qui aliquem ex ser- 

vitute in libertatem vindicant, qua in re illi manu capiti in libertatem 

vindicandi imposita eum liberum esse ajebant. 

Astruere proprie significat juxta aut super alqd aedificare (Germanice 
^daranbauen, daruberbauen*), ut Caes. b. c. 2, 9, 2: hanc insuper conti- 
gnationem, quantum tectum plutei ac vinearum passum erat, latericulo 
astruxerunt; translate a Vellejo primo inter sol. ordt. scriptores ponitur 
pro adjicere, aitribuere^ addere i, 17, 2: ut Livium quoque priorum aetati 
astruas; 2, 55-, 2: nam victus ab eo Pharnaces vix quicquam gloriae 
ejus astruxit (Ov. art. am. 2, 119; Plin. ambo, Sen. phil., Quint., Tac). 

Auspicari apud veteres scriptores significat auspicia habere, apud 
Vellejum usurpatur eadem vi, qua incipere^ initium facere^ ingredi 2, 
loi, 3: quem militiae gradum auspicatus in Thracia; vi passiva exstat 
2, 79, 2: auspicatis rei publicae ominibus (Val. Max., Col., Plin. ambo, 
Tac, Suet., Just.). 

Colligi potest sequente quod i, 9, 6: hoc coUigi potest, quod fuere 
(adde lexic. Latin.); sequente accus. cum infin. 2, 7, 5: quod jam nuUum 
esse spatio annorum colligi potest; sequente oratione obliqua 2, 86, 2: 
ex qua lenitate ducis colligi potest, quem triumviratus facturus fuerit 
modum (Cic). 

Coniingere, Sors Tyrrhenum contigit i, i, 4. ,,Rarissimum dicendi 
genus, ut apud Septim. de bello Trojano 5, 13: ut quemque sors con- 
tigerat* Ruhnkenius. Adde Plin. h. n. 18, 11 (29), 109: palma frugum 
indubitata Italiam contigit. 

Desiruere, quod proprie dicitur de aedificiis, deinde de aliis quibus- 
libet rebus, jam inde a Vellejo poni coeptum est de hominibus 2, 48, 2: 
defuisset fortunae destruendi ejus locus (Plin. pan. 83; Quint., Tac). 

Disiribuere cum praepositione in sequente ablaiivo insolenter con- 

jungitur 2y 20, 2: Cinna in omnibus tribubus se eos distributurum polli 
dtus est. De hac structura apud omnes lexicographos tacetur. 

Erudire^ quod ^.pud optimos scriptores t^ntum de' personis dicitur, 
praeeunte Ovidio (am. i, 14, 30: erud. acus; rem. am. 690: erud. oculos] 
tr^nsfertur ad res 2, 59, 4: ad erudiendam liberalibus discipUnis singu- 
laris indolem juvenis ApoUoniam eum in studia miserat Cf. Plin. h. d. 
34, 8 (19), 56: toreuticen erud. — Flor. i, 6, i: educare indolem. 

Evehi in alqm gradum honoris haud raro a Vellejo dicitur pro 
a^cendere praeeuntibus Horatio et Vergilio 2, 4, 7: in quem (consulatum) 
evectus est; 2, 30, 3: in summum fastigium (suppl. honorum et impe< 
riorum) evectum (eadem locutio 2, 56, 3; 2, 116, 4); 2, 53, 3: viri in id 
evecti, super quod ascendi non potest; 2, 127, i: ad multiplices con- 
sulatus triumphosque evehi. Activa forma 2, 90, i: quem usque in 
tertium consulatum amicitia principis evexerat (Liv. epit* 68: homini ad 
tantos honores evecto; Livius ipse 22^ 26, 2: pervenire ad honores dicit. 
Tac. dial. 13: eveh. ad consulatus; Curt. 4, 10, 20: ad sununum fasti- 
gium evehi). 

Illicere apud optimos scriptores plerumque usurpatur in malam par- 
tem, qua significatione exstat apud Vellejum 2, 13, 2; sed dicitur etiam 
in bonam partem, ut 2, 89, 4: principes viri hortatu principis ad ornan- 
dam urbem illecti sunt Cf. Varro de 1. 1. 6, 9 § 94: ut populus inli- 
ciatur ad magistratus conspectum. 

Illuminare translate dicitur pro eo, quod est celehrare i, 18, 3: nisi 
Thebas unum os Pindari illuminaret; 2, 66, 5: rerum naturae corpus 
eloquentia illuminavit. 

Implere translate ponitur pro plane explicare^ exponere vel, ut alias 
dicunt, exhaurire 2, 103, 4: vix in illo justo opere abunde persequi po- 
terimus, nedum hic implere. Vide quae Schultingius ad Sen. controv. i. 
p. 107 doctissime de variis implendi significationibus disputavit. — Im- 
plere alqm dicitur pro: oris figura alqm plene perfecieque referre 2, 95, 3: 
cum Paulus vix posset implere censorem [i. e. vim et auctoritatem cen- 
soris plene praestare] (Plin. ep., Tac, cf. Boettich. lexic. Tac. p. 244). 

Insiinguere alqm in bellum insolenter dicitur pro incitare ad bel- 
lum I, 12, i: instincta in bellum Achaia. Paulo supra invenies: Corin- 
thiis in bellum instigantibus. 

Interpretari alqd pro alqa re 2, 83, 2: clementiam victoris pro sua 
virtute interpretabatur (i. e. clementiam victoris Caesaris non pro bene- 
ficio habebat, sed se virtute sua a Caesare spectata eam meruisse dici 
volebat). Cf. Sulp. Sev. chron. 2, 40, i: quin etiam synodum Nicaenam 
pro se interpretantes. — Interpretari victoriam ui suam 2, 80, 2. 

Morari per translationem in locutionibus non nullis usurpatur contra 
consuetudinem optimorum scriptorum pro: in narranda alqa re versari 
I, 7, 2: dum in externis moror (i. e. dum in narrandis rebus, quae extra 
Italiam facta^ sunt, versor) et 2, 41, i: qui (consulatus Caesaris) quam- 
libet festinantem in se morari cogit. Deinde morari dicitur de eof qui 
per longum tempus munus quoddam obtinere cupit 2, 11, 2: criminatus 
MeteUi morandi in imperiis cupiditatem. 

Perpolire propria significatione exstat 2, 22^ 4: conclusit se loco 
nuper calce arenaque perpolittf. — Cicero hoc verbo non utitur, nisi trans- 
lata significatione; Ruhnkenius, ut simplex verbum polire scribendum sit, 
proposuit. 

Praescribere '^xo eo, quod^est supra dicere^ memorare 2, 41, i: ut 
praescripsimus. Ruhnkenio primum observante aut ex Vellejana dicendi 
consuetudine ,ut praediximus* scribendum esse aut verba omnino tollen- 
da mihi persuasi. Invenitur apud Vellejum: ut praediximus i, 4, i; i, 
12, i; I, 15, 4; 2, 12, 2; quas praediximus 2, i, 2; quem praediximus 
2j II, i; de quo praediximus 2, 15, 3; de cujus consulatu praediximus 
2y 104, 2; quos praediximus 2, 108, 2. 

Proferre i. s. q. commovere, impellere 2, 128, 4: ad juvanda vero 

opera principis Sejanum protulit. Cf. Lucan. 2, 493: ut conspicit, amne 

soluto, rumpi Caesar iter calida prolatus ab ira. 

Publicare apud veteres scriptores solutae orationis eandem vim ha- 

bet, quam in reipublicae ditionem potestatemque redigere, praeconi pu- 

blico subjicere, apud Vellejum significat quod privatum est, in usum 

publicum convertere 2, 114, 2: lectica ejus publicata est [i. e. publici ju- 

ris facta] (Plaut. Bacch. 4, 8, 22 (863): corpus suum volgo publicare; 

Tac. Germ. 19: publ. pudicitiam; Plin. h. n. 7, '30 (31), 115 et Suet. 

Caes. 44: bibliothecam publicare). 

Protegere eadem significatione dicitur per translationem, qua celare 

2, 100, 5: Quinctius Crispinus singularem* nequitiam supercilio truci pro- 

tegens. Cf. Quint. decl. 8, i: parricidii immanitatemmetu majore pro- 

tegere; Just. 38, i, 10: risu protectis insidiis. 

Recurrere translate ponitur pro memoriam alcjs rei repeiere 2, 4, 7: 

de quo si quis ambiget, recurrat ad priorem consulatum ejus. Cf. Plin. 

pan. 88, 10: haec optimi appellatio niunquam memoriae hominum sine 

te recurret. 

Re/ragariy quod proprie significat obstare, adversari invenitur apud 

Vellejum sequente ne 2, 40, 5: cum iis pars optimatium refragabatur,. 

ne promissa civitatibus ad arbitria ejus peisolverentur. Translata signi- 

ficatione hoc verbum exstat apud Plin. h. n. 19, 7 (38), 127. 

Re/ulgerey quod apud veteres scriptores proprie siguificat fulgorem 
remittere, resplendere, per translationem usurpatur a Vellejo praeeunte 
Propertio (3, 18, 8) pro renasci 2, 103, 5: tum refulsit certa spes libero- 
rum parentibus, viris matrimoniorum. Cf. Plin. h. n. 35, 9 (36), 60: in 
quibus primus refulsit Apollodorus. 

Relegare apud optimos scriptores eandem vim habet, quam a re- 
publica removere, qua utitur Vellejus 2, 45, 4; 2, 100, 5; per transla- 
tionem usurpatur pro assignare, aiirtbuere, iransferre 2, 44, 2: invidia 
communis potentiae in illum (Pompejum) relegata,* 2, 64, 2: invidiam et 
auctorem relegabat. Cf. Quint. 7, 4, 13: interdum culpa in hominem 
relegatur; 6. prooem. § 13: omnia ad crimen fortunae relegamus. Livius 
hoc sensu verbo, quod est delegare, utitur, velut 5, 20, 9: invidiam et 
crimina delegare ad senatum; 28, 42, 15: adversa casibus incertis belli 
et fortunae delegare. 

Rependere aiqd aiqa re pro eo ponitur, quod apud Ciceronem (de 
orat. 2, 67, 269: pro capite aurum rependere) est rependere alqd pro 
alqa re 2, 6, 5 : quod capitis non dicam Gracchi, sed civis Romani pre- 
tium se daturum idque auro repensurum proposuit. Eadem structura 
invenitur Val. Max. 9, 4, 3; Plin. h. n. 33, 3 (14), 48 (de eodem 
Graccho sermo fit). 

Repudiare de rebus nuptialibus dicitur 2, 41, 2: cujus filiatn ut re- 
pudiaret compelli non poterat (Plaut., Ter., Suet., al.). 

Transcendere insolenter dicitur pro: transire in narrando 2, 130, 3: 
ut ad majora transcendam. Cf. Quint. 7, i, 2: ad leviora transcendat; 
Hyg. apud Gell. 16, 6, 15: ex minore aetate in majorem transcendisse. 

Transgredi contra consuetudinem optimorum scriptorum per trans- 
lationem ponitur pro excedere, praeierire 2, 7, 2: quippe juvenis» specie 
excellens necdum duodevicesimum annum transgressus (Sall. hist. inc. 80 ; 
Val. Max., Plin. maj.). Deinde hoc vocabulum eandem vim habet, quam 
siieniio praeierire 2, 108, 2: nuUa festinatio hujus viri mentionem trans- 
gredi debet. Cf. Apul. de magia 74: utinam hercule possem quae deinde 
dicenda sunt sine maximo causae dispendio transgredi. 

Tumuliuari vocabulum a sermone castrensi desumptum apud Vel- 
lejum eum significat, qui incertus est, utrum hanc, an illam personam 
agat 2, 79, 5: dum inter ducem et supplicem tumultuatur. ,Tumultus 
saepe dicitur de animi motu, ut Hor. od. 2, 16, 10: neque consularis 
summovet lictor miseris tumultus mentis. Eandem animi agitionem sic 
expressit Sallustius Jug. 25, 6: metu atque libidine divorsus agitabatur*. 
Ruhnkenius. 

Venire in alqm insolenter dicitur pro supervenire^ adoriri 2, 109, 3 : 

tamquam in omnes semper venturus ab omnibus timebatur. Cf. Verg. 
Aen. 2, 47: machina inspectura domos venturaque desuper urbi. 

Vmdicare se ab alqo eadem vi dicitur, qua se ulcisci ab alqo i, 
I, 3: quin se etiam a Pyrrho, Achillis filio, virtute vindicavit. Cf. Sen. de 
clem. I, 9, 3; I, 21, 4; de ben. 6, 5, 4. — se vindicare de alqo inve- 
nitur Plin. ep. 4, 11, 14. — 

Non nulla etiam verba eorumque significationes Vdlejus a superio- 
ribus poetis desumpsit. Sunt haec fere: 

Assuescere pro eo dicitur, quod apud optimos scriptores est assue/a- 
cere 2, 79, i: contrahehdo militi ac remigi navalibusque assuescendo 
(suppl. militem ac remigem) certaminibus atque exercitationibus praefe- 
ctus est M. Agrippa (Hor. serm. 2, 2, 109; Lucan. 5, 776; Flor. 4, 

12, 43)- 

Autumare non solum pro aestimare, censere dicitur, qua significa- 
tione exstat apud Plautum Terentiumque et poetam apud Cic. or. 49, 
166 et top. 13, 55, sed etiam pro dicere^ nominare sequente duplici accu- 
sativo Vell. i, 6, 4: quam quidam Dido autumant (cf. Ruhnk. ad lo- 
cum), velut Hor. serm. 2, 3, 44: quem insanum Chrysippi porticus et 
grex autumat ,den nennt des Chrysippus Hall' u. Gemeinde unklug* 
(Eirchner). Alii hoc loco autumare pro censere accipiunt; sed etiam 
Commentator Cruquianus pro dicere, nominare interpretatur. 

Circumvolare , quo vocabulo poetae classici propria significatione 
saepe utuntur, per translationem a Vellejo primo inter solut. orat. scri- 
ptores usurpatur pro celeriier circumire, circumvehi 2, 27, 2: eo die, quo 
circumvolans ordines exercitus sui adesse Romanis ultimum diem voci- 
ferabatur. Apud Columellam (i. praef. § 9) et Senecam (de ira 2, 9, 3) 
eadem sententia verbum circumvolitare exstat. 

Collidi prafbeunte Horatio (epist. i, 2, 7) ponitur pro dimicare, de^ 
certare 2, 52, 3: collisa inter se reipublicae capita tot talesque caesos 
viros non recipit enarrando hic scripturae modus; cf. Stat. Theb. 6, 435. 
Comparat Ruhnkenius ad locum nostrum Graecum avyxQOveiv et meta- 
phoram, ob adjunctum capita, ductam esse putat ab animalibus, quae 
mutuo concursti capita collidunt. Observabatur fortasse auctoris animo 
locus ille Verg. Aen. 12, 715 sqq. 

Compescere 2, 12, 6: non tamen furorem... consul armis compe- 
scuit. Hoc vocabulum Plauto et aurea aetate poetis usitatum jam inde 
a Vellejo frequentari coeptum est (CoL, Sen. phil., Plin. maj., poster.). 

Deflere praeeunte Vergilio (Aen. ii, 59: haec ubi deflevit) a VeUejo 
eadem vi ponitur, qua enarrare cum doloris sensu 2, 119, i: nunc summa 

deflenda est. Cf. Sen. ad Marc. 26, i; Plin. ep. 9, 33, 11; Tac. ann. 
3, 49; Suet. Cal. 30. 

Depudere vel verbum impersonale depudet apud Vellejum solum di- 
citur pro valde pudet 2, 73, 3: cum eum non depuderet vindicatum armis 
ac ductu patris sui mare infestare piraticis sceleribus. Ov. her. 4, 155 
et Sen. cons. sap. 17, 3 est pro pudere destnere (Ov. am. 3, 11, 4 nunc 
legitur: non puduit ferre). 

Ferre pretium dicitur pro usitata elocutione ,fructus ferre* 2, 45, 2: 
conservatae patriae pretium calamitatem tulit; 2, 52, 5: quod voluntatis 
suae pretium tulit; 2, 125, i: tulit et voti et consili sui pretium res 
publica (Ter. Andr. 3, 5, 4: ego pretium ob stultitiam fero). 

Fungi morte poetarum more usurpatur 2, 49, i: fatali ante initium 
bellorum civilium morte functi sunt. Cf. Krebs-Allgayer, Antibarb. ed. V. 
p. 494 et sub voce ,fatum* p. 467. 

Imputare^ quod verbum Ovidius (met. 2, 400) videtur novasse, jam 
inde a Vellejo frequentari cOeptum est eadem significatione, qua ascri' 
bere^ assignare atque in bonam et in malam partem usurpatur. Exstat 
Vell. 2, 23, 4: si quis hoc rebellandi tempus imputat Atheniensibus, veri 
ignarus est (Sen. phil., Quint., Tac, Plin. ep. — Apud Celsum propria 
significatione ponitur). 

Jactari de laboribus et aerumnis in primis de erroribus maritimis 
dicitur I, 2, 3: jactati cum variis casibus quinto dedmo anno sedem 
cepere circa Lesbum insulam. Cf. Verg. Aen. i, 3 : terris jactatus et alto. 
Adde Cic. de inv. 2, 31, 95; Tusc. 5, 2, 5. 

Moliri pro exstruere ponitur praecipue de aedificiis, ubi multis 
operis impensisque opus est idque vocabulum apud poetas classicos fre- 
quentissimum est. Vellejus dixit moliri aedem i, 11, 5; theatrum i, 
15, 3; porticus 2, I, 2 et 2, 8, 3; templum 2, 130, i. 

Penetrare gentem, terram i. s. q. perlustrare 2, ^, i: penetratis 
Hispaniae gentibus; 2, 40, i: penetratae victoria Media, Albania, India; 
2, 47, i: bis penetrata Britannia; 2, 105, i: penetrata ulteriora (Verg., 
Plin. h. n. 8, 16 (19), 50; Suet. Caes. 52; Just. 24, 4, 3). 

Praefulgere^ quod apud superiores poetas proprie ponitur, translate 
usurpatur a Vellejo primo inter solut oration. scriptores i, 14, i: nam 
militarium (suppl. coloniarum) et causae et auctores ex ipsarum pr^eful- 
gent nomine (Tac, GelL). 

Praenitere, quod verbum Horatius (od. i, 33, 4) videtur novasse, 
translate exstat 2, 35, i : ille dies virtutem M. Catonis jam multis in re» 
bus conspicuam atque praenitentem altissime illuminavit (Halm ,in altis- 
simo culmine locavit'); 2, 39, 2: quarum gentium titulis forum ejus 

praenitet (Sen. Med. 94). Omnino verbum, quod est niierej Vellejo in 
deliciis est. Cf. i, 17, i: dulces facetiae per Terentium et Afranium ni- 
tuerunt; 2, 9, i: nituerunt oratores. De vocabulis, quae Vellejo in de- 
liciis sunt, conferas Sauppe p. 176 sqq. 

Quaeritare verbum poetis superioribus Plauto et Terentio (semel 
apud Catull. 55, 32) frequentissimum inter solut. orat. scriptores apud 
primum Vellejum videtur exstare i, 4, 3: magna pars Graeciae sedes 
quaeritans. Quaeritare sequente particula an Amm. Marc. 14, 7, 7 
(Adde locos ambo lexic. Latinis et Krebsii Antibarbaro). 

Quatere animum poetarum more dicitur pro commovere^ perturhare 

2, iio, 6: quin tantus belli motus fuit, ut Caesaris animum quateret at- 
que terreret. Cf. Hor. od. i, 16, 5: quatere irientem. Adde Cic. Tusc. 

3, 6, 12: est natura in animis tenerum quiddam et molle, quod aegri- 
tudine quasi tempestate quatiatur. 

Recensere praeeuntibus Ovidio et Vergilio id significat, quod est 
commemorare, persequi 2, 129, i : sed proposita quasi universa principatus 
Caesaris forma singula recenseamus (Plin. ep. i, 8, 15; poster.). 

Refovere i. s. q. reficere i, 15, i: vires refovendae magis quam 
spargendae; 2, 113, 2: ad refovendas ex itinere vires. Refovere vires 
Tac. ann. 12, 66. Hoc vocabulum poetarum proprium argentea, quae 
vocatur, aetate frequentari coeptum est (Plin. ep., Suet., alii). 

Reluctariy quo verbo propria sighificatione poetae classici utuntur, 
translata usurpatur 2, 102, 4: deinde reluctatus invitusque revertens in 
Italiam (Quint., Plin. pan. 60; Curt.). 

Replere i. s. q. recreare, reficere 2, 56, i : elephantorum certaminis 
spectaculis replevit eam (urbem); 2, 100, 2: replere animos oculosque; 
2, 103, i: incredibili laetitia patriam replere (Plaut., Verg., Ov., Plin. min.). 

Revolare per translationem significat celeriter redire 2, 120, 5: his 
auditis revolat ad patrem; 2, 123, 2: ille ad patrem revolavit Cf. Ov. 
met. 7, 684: et revolat nuUo referente cruentum. 

Signare poetarum more ponitur in locutionibus his: i) pro consi^ 
gnare litterisj memorare i, 16, i: quin rem ad liquidum perfectam si- 
gnem stilo (Ov., Verg., Sen. phil., Quint., alii). 2) pro significare 2, 
115, i: honorum, quibus triumphans eum Caesar donavit, signat memo- 
ria. Cf. Capit Alb. 4, 5. 

Spargere i. s. q. dissipare, profundere i, 15, 2: post bellum vires 
refovendae magis quam spargendae. Cf. Hor. epist. 2, 2, 195: spargas 
tua prodigus an neque sumptum invitus facias etc. 

Tumescere, vocabulum poetarum proprium, de mari proprie usurpa- 
tur sensim surgente, donec prorumpente procella in summum aestum 

effervescat; per translationem ponitur de bello, quod maris instar sensim 
clandestinis motibus et consiliis exsurgens subito occasione data exardet. 
Vell. 2, 15, i: mors Drusi jam pridem tumescens bellum excitavit Ita- 
licum. Cf. Verg. georg. i, 465: saepe monet fraudemque et operta tu- 
mescere bella. — 

Non nulla denique verba, quae jam apud superiores scriptores in 
primis apud Sallustium et Livium iisdem significationibus, quibus apud 
Vellejum inveniuntur, sed apud illos scriptores rariora sunt, non putavi 
aliehum esse aflferre. Cum vero ejus gerferis verba apud Vellejum per- 
multa sint, necesse fuit judicio quodam in iis afferendis uti modumque 
tenere, quod num semper mihi contigerit, alii judicent. 

Aholere i. s. q. iollere, exsiinguere^ delere 2, 58, 2: cum censuisset 
Cassius testamentum Caesaris ab^Iendum (Verg., Liv., poster.). 

Ahscidere per translationem dicitur pro auferre 2, 66, 2: abscisa 
scelere Antoni vox publica (Liv., Tac). 

Adhaerere alcui translate dicitur pro conjunctum esse cum alqo, co^ 
mitari alqm, quo sensu frequens est simplex verbum haerere i, 9, 6: 
invidia altissimis adhaeret. Cf. Liv. 41, 20, 2: nulli fortunae adhaere- 
bat animus*, Plin. h. n. 10, 22 (26), 51: anser comes perpetuo adhaesisse 
Lacydi philosopho dicitur. 

Adolescere jam inde a Sallustio et Livio saepius translata significa- 
tione usurpatur 2, iio, 2: Pannonia insolens longae pacis et adulta viri- 
bus (cf. Eoettich. lexic. Tacit. p. 42). 

Adornare translate ponitur 2, 2, 2: tantis adornatus virtutibus (Liv. 
28, 42, 5; Quint., Tac, Plin. ep.). 

Affecijare pro sihi conciliare siudere ponitur 2, 39, i: Gallias magna 
clade nostra saepe et affectavimus et omisimus (Sall. Jug. 66, i; Tac 
hist. 4, 66). 

Agere consulem 2, 92, 2; agere aemulum 2, 109, 2; potius aequalem 
civem quam eminentem principem agere 2, 124, 2; locutio non optima 
quidem illa, sed jam inde a Livio usu recepta est pro eo, quod apud 
Ciceronem dicitur: partes alcjs agere, speciem alcjs prae se ferre. Cf. 
Krebs-AIIgayer, Antibarb. ed. V. p. 109. Agere exulem, quod Allgayerus ex 
Vellejo aflfert, apud illum non invenitur. — Agere medium sequente du- 
plici genitivo 2, 114, 3: agebatque medium plurima dissimulantis; aliqua 
inhibentis. — Agere alqm reum pro eo, quod apud Ciceronem est facere 
alqm reum 2, 45, i: actus incesti reus. Cf. Ovid. met. 15, 36: spretarum 
agitur legum reus; Liv. 45, 37, 8: apud contionem prius reus agatur, 
cf. Weissenb. ad Liv. 24, 25, i. — Quod participium ,actus* a.multis 

Velleji interpretibus, ut a Janio et Krausio, pro genitivo substantivi actus 
habitum et cum ,incesti* conjunctum esse valde miror. 

Aggregare sequente duplici accusativo 2, 53, i: quos comites ei 
fortuna aggregaverat. 

Alloguiy vox raro a veteribus scriptoribus usurpata (cf. Cic. Cluent» 
61, 170; hoc uno loco in orationibus exstat), a scriptoribus aureae aetatis 
frequentata est. Vell. 2, 62, 5: alloqui milites (Sen. phil., Plin. maj., 
Quint., Tac, Suet.). 

Artare latiore significatione dicitur pro resirtngere , angustius alqd 
facere quacumque ratione plerumque in partic. perf. pass. artatusi, 16, 2: 
artatum spatium; i, 16, 5: adeo artatum angustiis temporum, ut nemo 
dignus etc; 2, 10, 2: ita artata numero felicitas; 2, 86, i: quis in hoc 
transcursu tam artati operis exprimere audeat? Cf.Liv. 45, 36. 3: contra 
in praemiis, in honoribus omnia artata. 

Attollere vocabulum, quo saepius poetae et Livius usi sunt, a Velleja 
translata significatione usurpatur pro eo, quod apud Ciceronem (Phil. 11, 
H» 36) est ornare i, 65, i: quanto Ciceronis studio Brutus Cassiusque 
attollerentur (Quint., Tac. Pl. ep.). 

Audere alqd. 2, 24, i; 2, 47, i; 2, 56, 4; 2, 61, i (Poetae, Sall.^ 
Liv., Tac). Cicero hoc vocabulum conjungit cum infinitivo. — ausus pas- 
siva vi accipitur apud primum Vellejum 2, 80, 3: non a Scipionibus quic- 
quam ausum patratumque fortius quam tunc a Caesare; 2,56,4: omnibus 
audendis paratissimus. Cf. Tac ann. 3, 67: ausis ad Caesarem codi- 
cillis. Apud Liv. 39, 8, 8, quem locum Klotzius afFert, nunc legitur ,audebant*. 
Pro substantivo participii neutrum ausum frequens est, cf. Neue II. p. 333. 

auciorare pro : mercede alqd faciendum suscipere vel parare 2, 30, i : 
M. Perpeiuia sibi turpissimam mortem pessimo auctoravit facinore. Hoc 
vocabulum nisi in perfecti passivi forma non admodum frequens est. 
Semel exstat Liv. 37, 10, 8; deinde- apud Hor., Sen. phil., Plin. maj., 
Quint.. 

Cedere pro eo dicitur, quod est apud Ciceronem procedere 2, 14, i: 
bene. coepta male cedebant; 2, 18, 5: cum bene consulta ei male cede- 
rent (Poet., Corn. Nep., Sall.). 

Coalescere, quod de membris aut vulneribus coeuntibus usurpatur, 
metonymice exstat 2, 90, i: coalescentibus rei publicae membris; trans- 
late dicitur 2, 48, 5 : coalescentis condiciones pacis discussit (Liv., Quint., Tac)» 
Condere ((iraece. yLxlt^uv) colonias insolenter a Vellejo dicitur pro 
usitata locutione deducere colonias (cf. 2, 14, i ; deducere colonos 2, 3, 3) 
it<i, ut imago urbis condendae animo scriptoris obversata esse videatur 
I, 15, i: non vacavit Romanis colonias condere. Condere insulam, i. e. 



; 

urbe condita instruere (Herod. 4, 178: xr/&iy vrjaov, Germ. ,besiedeln') 

1, 2, 3: insulam circumfusam Oceano Gadis condidit. Ponere colonias 

2, 7, 2. — colonias nominare 2, 74, 2. 

Cotre in alqo loco r«/« alqo 2, loi, i: cum rege Parthorum in in- 
sula, quam amnis Euphrates ambiebat, coiit. Cf. Krebs-Allgayer, Antibarb. 
ed. V. p. 241. 

Consummare i. s. q. absolvere, perficere 2, 89, 2: nihil felicitate con- 
summari potest; 2, 115, 4: eflfectus belli; 2, 117, i: opus (Ov.,Liv., poster.). 

Contingere manum pro usitato prensare manum^ 2, 104, 4: contin- 
gendi manum cupiditas; cf. 2, 107, 2 (Liv. et Val. Max.: dextram). 

Dehellare impersonaliter passiva forma usurpatur2, 84, i: debellatum 
(est) apud Actium (Liv., post.). 

Demereri sive demerere (nam, utrum gerundivum a verbo activo, an 
a verbo. passivo derivandum sit, in incerto est) i. s. q. alqm sihi conctliare, 
graiiam alcjs capiare .2, 102, i: virum demerendis hominibus genitum 
(Liv. 3, 18, 3; Sen. phii., Tac, Suet., alii). ^ 

Disjicere, quod proprie exstat 2, 45, 3: Ciceronis domus a Clodio 
disjecta erat, transldte dicitur pro irritum facere i, 10, 2: sic cogitatio- 
nem regiam Romana disjecit constantia (Nep., Liv., alii). 

Durare a Vellejo frequenter transfertur ad tempus et pro manere, 
^upersiitem esse usurpatur i, 12, 7: si nomen usquam stantis maneret 
Carthaginis (adeo odium certaminibus ortum ultra metum durat). Cf. 2, 
79, b; 2, 85, 4 (Plaut., Lucr., Verg., Liv. i, 9, i). 

Effundere vocem (Graece %kBiv qpwyijv) 2, 14, 2: effudit vocem con- 
venientissimam conscientiae suae. Haec locutio poetis frequentissima in- 
venitur Cic. Flacc. 28, 69. — Variato dicendi genere utitur Vellejus i, 10, 5: 
quae vox oraculo emissa, i. e. edita, ut Cic. Tusc. 2, 8, 20 dicitur, 

Elanguescere virihus pro: defici virihus 2, iii, 4: ne intra se furens 
viribus elanguesceret (Liv. 35, 45, 7; Cels. 5, 26, 8; Tac, alii). 

Emergere de iis dicitur, qui ex tenui et obscura condicione ad opes 
et honores ascendunt 2, 65, i: in quod jam emersissent fastigium (suppl. 
honoris). Cf. Cic. ad Att. 6, 2, 4: hac re incredibile est, quantum civi- 
tates emerserint; Lucr. 2, 13: emergere ad summas opes. 

Emicare die corde dicitur ^ro prosilire 2, 70,5: ad eum ipsum I^cum, 
qua cor emicat, impellens se in volnus (Ovid. fast. 3, 331: cor micat ti- 
more; Plaut. Cas. 2, 6, 62: cor salit). 

Eniti i. s. q. parere 2, 95, i: quem enixa erat Livia; 2, 104, i: 
quem Julia enixa erat (Verg., Ov., Liv. 40, 4, '4: plures enisa partus; 
Plin. ep., Suet, al.). 

Excidere vocabulum a Vellejo amatum pro delere, diruere, vastare 

ponitur de urbe i, 12, 2; 2, 4, 2; 2, 6, 4; excidere agros 2, 115, 2; Ger- 
maniam 2, 112, 2; exercitum 2, 120, i; gentem 2, 12, 4 (Sall. h. fr. 2, 
96, 6 D.: excidere oppida; Liv., al.). — Substantivum excidium exstat 
2, 4» 3; 2, 30, i; 2, 98, 2 (Sall., Liv.). 

Experiri vi passiva usurpatur 2, 4, 2: virtuti expertae in Africa re- 
spondit in EEispania (Liv. 3, 44, 3: viro pro causa plebis expertae virtutis; 
loco, quem Klotzius ex Cic. Balb. 6, 16 afFert, nunc legitur ,perspecta*). 
Exsolvere poenas (Cicero: solvere, persolvere poenas) 2, 88, 3: et 
ille male consultorum poenas exsolvit. Cf. Liv. 26, 40, 15: pretia poenas- 
que exsolvere; Tac. ann. i, 10: poenas morte exsolvere. 

Exspirare^ quod vocabulum jam Sall.hist. i, 30 (D.) et Liv, 2, 20, 9; 
28, 19, 12; 28, 28, II posuerunt eadem significatione, qua mori, apud 
Vellejum invenitur 2, 120, 4: ut pariter sanguinis cerebrique effluvio ex- 
spiraret; absolute 2, 7, 2; 2, 70, 5. 

Exiendere, Hoc vocabulum Vellejus poetas et Livium secutus his 
modis usus est: i) extendere civitatem usque Alpes 2, 6, 3. 2) extentum 
vitae spatium i, 11, 6 (Plin. min.). 

Fahricari passiva vi usurpatur 2, 27,^4: per cuniculos, qui miro 
opere fabricati fuerunt; 2, 79, 2: speciosa classi fabricata (Poetae, Sall., 
alii, cf. Neue II. p. 284). 

Fasiidire alqm 2, 15, 2: ut externos alienosque fastidire posset; 2, 
77» 3- qnia talem virum coUegam offici Mena et Menecrates fastidierant 
(Hor., ,Verg., Liv.). 

Frustrari passiva significatione dicitur 2, 43, 2: mox intellexit fru- 
stratum esse visum suum; 2, 21, 2: frustratus spe continuandi consulatus 
(Sall. Jug. 58, 3; cf. Neue II. p. 288). 

Fugare ac fundere 2, 46, 4: ut Parthos felici rerum eventu fugaret 
ac funderet. Hic verborum mutatus ordo pro fundere fugareque (i, 9, 4; 
2, 112, i) non sine exemplo est, ut locus ex Sall. Jug. 21, 2 docet. 
Adde Draeg. II. p. 41. 

Honorare alqm alqa re i. s. q. donare, praemio afficere 2, 59, 3: 
sacerdotio; 2, 61, 3: equestri statua; 2, 100, 4: sacerdotio, praetura, con- 
sulatu, provinciis; 2, 112, 2: ornamentis triumphalibus; 2, 119, 5: tumuli 
sepultura; 2, 129, 3: populum congiariis. De rebus dicitur 2, 27, 6: fe- 
Hcitatem diei memoria ludorum; 2, 124, 3: numen divinis honoribus (Ov., 
Liv., poster.). 

Illidere 2, 7, 2: illiso capite in postem exspiravit; sequente dativo 
2, 120, 4: ita catenas illisit capiti suo, ut protinus exspiraret (Varr. r. r. 
3» 7» 10; Cic. poet. Tusc. 3, 31, 76; Verg., Ov., Val. Max., al.). 

Indere alcui nomen i, 11, 2: cui Macedonici nomen inditum erat 

2, II, 2: ei cognomen Numidici inditum (genitivus nominis rarius est); 2, 
10, 2: Fabio cognomen Allobrogico inditum;,2^ 91, i: quod cognomen 
illi viro consensus senatus populique Romani indidit (Plaut, SalL, Liv.). 

Inescare per translationem dicitur pro allicere^ decipere 2, 13, 2: 
inescandae illiciendaeque multitudinis causa (Ter., Liv., alii). 

Infesiare pro alqd in/esium t^eddere^ habere 2, 73, 3: latrociniis in- 
festato mari (Auct. b. Alex. 3, 2; Liv. ep. 7; Cels., Colum., Pomp. Mela). 

Injicere rixam, i. e. rixae occasionem dare i, 2, i: Codrus rixam 
injiciens interfectus est (Cic. Cat. 3, 3, 7: injicere tumultum; Liv. 3, 64, 6: 
injicere contentionem ; 34, 4, 15: injicere certamen). 

Inserere translate dicitur pro: admiscere^ adneciere 2, 60, 4: in- 
sertis falsis; deinde quum narrationi aliqua adjunguntur, ut i, 14, i: 
huic loco inserere; 2, 107, i ; hoc inseram (Liv., Tac, cf. Boettich. lexic. 
Tac. p. 278). 

Insisiere temporum notis, rarum dicendi genus pro: persequi vestigia 
temporum, i. e. historiam percurrere i, 17, 4: quisquis temporum insti- 
terit notis. 

Inierrogare sententiam 2, 35, 3: inter ultimos interrogatus est sen- 
tentiam, quam locutionem a Livio primo usurpatam (Liv. 36, 7, i; sed 
29, 19, 10 legitur verbum: perrogari) Val. Maximus, Seneca phil., Plinius 
minor et Suetonius amplexi sunt. Cicero, Tacitus, Quintilianus, Gellius: 
rogare sententiam. Cf. Krebs-Allgayer, Antibarb. ed. V. p. 616, ubi 
Vellejus omittitur. . 

Luciari per translationem significat contra ea, quae obstant, intentis 
viribus laborare 2, 115, 2: cum difficultate locorum et cum vi hostium 
luctatus. Cf. 2, 86, 2; 2, 63, 3 (Hor., Liv., alii). 

Macerare translate ponitur pro vires adimere^ enervare, infirmare 2, 
112, 3: pars exercitus ad arbitrium utilitatemque nostram macerata (Plaut, 
Liv., alii). 

Marcere, vox poetica, ab argenteae aetatis scriptoribus frequentatur. 
Vell. 2, 84, 2: vigebat in hac parte miles atque imperator, illa marce- 
bant omnia (Lucr., Ov., Liv., Tac). 

Meniiri poetarum more cum accusativo junctum pro eo dicitur, 
quod est falso de se praedicare 2, 4, i : mentitus regiae stirpis originem. 
Cf. Sall. Cat. 48, 6; Liv. 10, 40, 4; Just. i, 2, 4. 

Mergere naves pro usitata locutione: demergere naves (Auct. b. Alex. 
25, 5; 64, 5; Liv. 36, 45, 3) 2, 42, 2: partem classis fugavit, partem 
mersit. Cf. Liv. 25, 3, 11; Plin. b. n. 32, 2 (6), 15; Eutr. 2, 20 (Adde 
lexic Latin.). 

Miiescere per translationem usurpatur pro mansuescere 2, 118, i.* 

quod feritas novitate incognitae disciplinae mitesceret (cf. Liv. 33, 45, 7; 
38, 17, 15; poster.). 

Muiare vestem (,das Kleid vertauschen^) 2, 41, 2: mutata veste 
nocte elapsus eSt (Ter. eun. 3, 5, 61 (609); Varro de 1. 1. 7 § 37; Liv. 
22^ I, 3; Sen. ep. 18, 2). Cicero hac elocutione semper videtur ita usus 
esse, ut notio lugendi insit. 

Niiere per translationem dicitur pro florere, celebrem esse 2, 9, i: 
nituerunt oratores Sdpio Laeliusque, Galba, duo Gracchi; de tragoedia 

1, 17, i: dulces Latini leporis facetiae per Caecilium Terentiumque et 
Afranium nituerunt. Cf. Liv. 3, 12, 5: Lucretius recenti gloria nitens. 

Obtre pro: obire mortem (cf. i, 13, i; 2, 4, 6; 2, 22^ 4; 2, 91, 4) 

2, 47, 2: filius intra breve spatium obiit. Cf. 2, 59, 2; 2. 102, i. — obire 
voluntaria morte 2, 87, 3: Brutus et Cassius voluntaria morte obierunt; 
morbo ohire 2, 102, 4 (Liv. 5, 39, 13: simul se cum illis obituros; cf. 
Krebs-Allgayer, Antibarb. ed. V. p. 781). 

Obniti, Hoc vocabulum, quod propria significatione apud Nepotem 
et Vergilium exstat, per translationem ponitur pro obsistere, resistere apud 
primum Vellejum 2, 89, 5: cum saepe obnitens repugnasset; 2, 123, 2: 
obnitente vi animi; sequente infinitivo i, 9, 6: fuere, qui Pauli triumphum 
impedire obniterentur (Celsus 7, 17, i [semel] ; Tacitus saepius). — Livius 
hoc verbo non utitur nisi in participii forma obnixus, velut 7, 33, 12: 
stant obnixi Samnites; cf. Krebs-AUgayer, Antibarb. ed. V. p. 781. 

Obtruncare pro occidere^ trucidare i, i, 3: Orestes matrem obtrun- 
cat (Poet. apud Cic. de nat. deor. 3, 26, 67; Sallustius sexies; Liv. i, 5, 7. 
Adde Sisenn. apud Non. p. 127 (p. 277, 15 P.). 

Pensare alqd alqa re pro compensare (Cic. de fin. 2, 30, 97) prae- 
eunte Sall. hist. 3, 61; 19 D. dicitur Vell. 2, 88, 3: uxor, quae praema- 
turam mortem immortali nominis sui memoria pensavit (Sen. phil., Tac, 
Curt., Suet.). 

Perdomare pro subigere^ in potesiaiem redigere 2, 39, 2: Ciliciam; 
2, 90, i: Alpes; 2, 95, 2: gentes; 2, 97, 4: Germaniam (Sall. hist. i, 8; 
Liv. 8, 13, 8). 

Pollicitari vox Plautina et Terentiana jam inde a Sallustio in solu- 
tam orationem manavit. Vell, 2, iii, i: pollicitati omnia. — Poliiciia' 
iio vox a Cicerone rejecta, sed a Caesare non nullis locis usurpata, inveni- 
tur 2, 18, 2: ingenti cum pollicitatione praemiorum. 

Postferre alqm alcui 2, 69, 3: cum et Brutus cuilibet ducum prae- 
ferendus videretur, et Vatinius nullo nomine non esset postferendus (Liv. 
3> 64, 3; Plin. maj., Sil. Ital.). 

4 

Praecipiiare rempublicam 2, 49, i: quieta, aut certe non praecipi- 
tata republica, ut Liv. 22^ 12, 11: ad praecipitandam rempublicam. 

Praeierire pro superare, praesiare dicitur i, 17, 7: ubi praeteriri 
aut aequari eos posse desperavimus (Varro r. r. i,. i, 10; Auct. decl. in 
Sall. I, 2). 

Rapere se ad alqm 2, 85, 6: cum se Canidius praecipiti fuga ra- 
puisset ad Antonium. Cf. Cic. Phil. 13, 8, 18: inde se quo furore. quo 
ardore ad urbem, id est ad caedem optimi cujusque rapiebat. 

Rehellare i. s. q. hellum renovare, non: tumultum movere prae- 
eunte Livio saepissime apud Vellejum, ut i, 11, 2; 2, 23, 4; 2, 100, i; 
2, iio, 3. 

Refrigerari passivum pro medio pro alienari ab alqo (Cic. Phil. 12, 
4, 10) 2, 83, 2: refrigeratus ab Antonio transfugit ad Caesarem. Ruhn- 
kenius refrigeratus per ,frigide exceptus* interpretatur. 

Resurgere per translationem de bello dicitur pro denuo exardescere 
2, 88, 3: resurrecturi belli civilis initium restinxit (Verg., Liv., Sen. phil., 
Tac, Just.). 

Sacrare per translationem pro consecrare usurpatur 2, 126, i: sa- 
cravit parentem suum Caesar non imperio, sed religione (Poet., Liv. 39, 
40, 7: vivit eloquentia ejus sacrata scriptis omnis. generis). 

Saevire in alqm i., 10, 4:. in ipsum saevirent; 2, 7, 4: in Gracchi 
amicos saevierant; 2, 13, 2: cum in multos viros saevissent; 2, 85, 3: in 
desertores saevire debuerat. Impersonaliter 2, 22, i: in mediocris saevi- 
tum; 2, 84, 4: in eos saevitum ; 2, 74, 4: in Perusinos saevitum; 2, 120, 4: 
cum in captivos saeviretur. Haec elocutio jam inde a Livio frequentari 
coepta est. 

Sopire per translationem eadem vi ponitur,*qua sedare, placare, 
quiescere facere 2, 89, 3: sopitus ubique armorum furor; 2, 125, 3: sed 
haec omnia imperatoris maturitas sopiit et sustulit (Cic pro Cael. 17, 41: 
sopita virtus; Verg., Plin. maj., Claudian.). 

Siare pro alqo, alqa re per translationem dicitur pro causam alcjs 
iueriy alcjs paries sequi 2, 48, 4: hic primo pro Pompei partibus, id est 
pro republica, mox simulatione contra Pompeium et Caesarem, sed ani- 
mo pro Caesare stetit; 2, 2, 3: coUegae pro bono publico stanti impe- 
rium abrogavit (Ov. art. am. i, 200; Liv. 2, 12, 14; 38, 25, 8; Quint., 
Curt, Flor.). 

Succlamare i. s. q. acclamare (cf. Plutarch. Pompej. 25: V7t€g)covrj- 
aav (XTtavTeg) 2, 32, i: succlamavit universa concio ,Te, Quinte Catule* 
(Cf. Brut. apud Cic fam. 11, 13, 3: succlamatum ei est; Liv., Val. 
Max., Flor.). 

Superesse i. s. q. superstiiem esse 2, 119, 5: non enim desertis su- 
perfuit, sed desertor occidit (Plaut, Asin. Poll. apud Cic. fam. 10, 33, 5; 
Liv., Plin. ep., Suet.). 

Superfundere propria significatione c. dativo conjunct. reperitur 2, 
11, 2: incisis venis superfusoque sanguine altaribus '(Ov., Liv., Col., Quint, 
Plin. min.). 

Tendere ad alqm 2, 115, 2: per gentes immunis adhuc clade belli 
tendens ad Tiberium (tendere ad castra Liv. 9, 37, 10; alter ad alterum 
tenderemus Plin. ep. i, 5, 9). — tendere cursu ad alqm 2, 70, 2: agmen 
cursu ad eum tendentium, ut apud Sall. Jug. 91, 4: cursu tendere ad 
Capsam. 

Tolerafe vitam (fristen) 2, 19, 4: Marius inopem vitam in tugurio 
niinarum Carthaginiensium toleravit. Cf. Buenem. ad Lact. 3, 17, 5 
p. 353 (e), qui locos aflfert hos: Caes. b. G. 7, 77, 12: tolerare vitam; b. c. 
3» 49i 3« cognoscebant equos eorum tolerari ,wurden noch notdiirftig 
erhalten*; b. c. 3, 58, 4: equitatum tolerare. Apud Ciceronem tolerare 
hac significatione non exstat. 

Tollere absolute didtur pro eo, quod apud Ciceronem est: de me- 
dio, ferro, veneno, funditus tollere 2, 91, 3: ut quo salvo salvus esse non 
poterat, eo sublato moreretur. Brut apud Cic. fam. 11, 20, i toUere 
absolute quidem ponitur sed ita, ut per ambiguitatem a<!:cipiendum sit 
aut pro de medio toUere aiit pro laudibus eflferre. — Tollere liberos 
poetarum more usurpatur pro nutrire atque educare i, 11, 6: quatuor 
filios sustulit (Plaut, Ter., Poet. apud Cic.de div. i, 21, 42; Quint. 4, 2,42). 

Torpere per translationera dicitur 2, 61, i: torpebat oppressa do- 
minatione Antoni civitas; hoc verbum torpere verbis, quae sequuntur, 
Vellejus ipse explicat: vis ad resistendum nulli aderat Cf. Liv. i, 41, 3; 
6, 23, 6. — Sallustius usus est eadem significatione vocabulo tor- 
pescere, velut Cat. 16, 3; Jug. 2, 4. 

Urere jam inde a Livio per translationem pro premere, urgere exstat 
de iis rebus, quae gravissimae et molestissimae sunt, ut pestilentia, inopia, 
fames, alia. Vell. 2, 77, i: populum gravis urebat annona. 

Vacare alcui rei non numquam idem significat, quod operam dare, 
se dedere, quam significationem posterioribus scriptoribus usitatissimam 
ne optimi quidem scriptores videntur repudiasse. Cf. Cic. de div. i, 6, 11: 
ego philosophiae semper vaco. Vell. 2, 114, i: huic uni negotio 
animus vacat Vacat imperson. sequente infinitivo i, 15, i: non vaca- 
vit Romanis colonias condere (Verg., Ov., Plin. ep., Quint.). 

Variari passiv. imperson. dicitur 2, 51, 3: variatura deinde proeliis. 
Cf. Liv. 7, 22, 10: variatur comitiis; 22, 60, 3: variatur sententiis. 

4* 

Velart translate usurpatur pro ornare 2, 71, 3: cum se insignibus 
honorum velasset; 2, 82, 4: corona velatus aurea (Verg., Ov., Liv. i, 32,6: 
capite velato filo). 

Vtdeor pro: mthi videor i, 14, i: huic rei civitatem propagatam 
auctumque Romanum nomen subtexturi videmur. Hanc locutionem ne 
Ciceronem quidem repudiasse docet Allgayer in Krebsii Antibarb. ed. V. 
p. 1203 (falso legitur Vell, 2, 14, i). 

Vivere pro in ore omnium (hominum) esse 2, 66, 5: vivit vivetque 
(Cicero) per omnem seculorum memoriam (Cic. Lael. 27, 102; Sen. de 
benef. 3, 5, ?; PHn. ep. 2, i, 11). — 

Non nulla apud Vellejum inveniuntur formae verborum minus usi- 
tatae, quarum has annotandas putavi: 

assenserim i, 7, 2; cfc Neue II. p. 270. — extentus i, 11, 6; 2, 70, 2; 
cf. Neue II. p. 570. — immixtus i, 2, i (veteres editores scripserunt 
immistus); cf. Neue II. p, 556. — neqaiit 2, 68, 2; cf. Neue II. p. 522. 
— nequiverint i, 16, 5; cf. Neue 11. p. 526. — norat 2, 46, 2; cf. Neue 
II. p. 532. — nosset 2, 45, i; cf. Neue II. p. 532. — pariturus foret 
(a pareo) 2, 90, 3; cf. Neue II. p. 586. — reversus 2, 42, 3; cf. Neue II. 
p. 346; tamen revertit Vell. 2, 40, 2; 2, 50, i. Quare Haasius et Hal- 
mius legunt ,revectus*. — serviit i, 13, 3; cf. Neue II. p. 522. — sopiit 
2, 125, 3; cf. Neue II. p. 622. Alia similia. 

Rarius fit, saltem apud meliores solutae orationis scriptores, quam- 
quam ab hoc usu ne Cicero quidem plane alienus est, ut tempora prae- 
terita per /ui, fueram cum participio futuri activi aut perfecti passivi 
conjuncta fingantur. Cf. Draeger, hist. Synt. II. § 134. p. 252. Apud 
Vellejum tales formas inveni, velut fabricati fuerunt 2, 27, 4; passuri 
fuissemus 2, 125, i ; temperaturus fuerit 2, 85, 6. — Formae perfecti pass. et 
futur. act. et passiv., quibus forem = essem dicitur, exstant bae: admissum 
foret 2, 8, i; arcessendus foret 2, 123, 2; commissurus foret 2, 37, 45 
consequendum foret 2, 128, 3; deserturi forent 2, 55, 3; dispersi forent 
2, 21, i; eundum foret 2, 5, 3; eversi foreht 2, 115, 4; excedendum 
foret 2, 68, 5; parituri forent 2, 90, 3. Cf. Zumptii Gramm. Lat. § 15^- 
p, 124 (ed. XIIL). 



De Adverbiis. 

His adverbiis Vellejus primus videtur usus esse: 
Difficile pro eo, quod est apud Ciceronem difficiliter, apud Varronem, 
Caesarem, Sallustium, Livium, al. difficulter dicitur 2, 63, 3: Plancus sibi 

difficile consentiens (Cels. 8, lo, i; Plin. maj., Suet., Just, al.). Cf. Neue 
11. p. 658; Draeger, hist. Synt. I. p. 106. 

Hodieque pro: hodie quoque apud Vellejum primum saepius exstat, 
velut I, 4, 2 et 3; I, II, 3; 2, 8, 3; 2, 25, 4; 2, 27, 5; 2, 61, 3; 2, 81, 2; 
2, 98, I (Val. Max. 8, 15, i; Sen. phil., Plin. maj., Quint., Suet.). Cf* 
Krebs-Allg. Antib. ed. V. p. 253 ; Draeger, hist. Synt. 11. p. 43. 

Honorate invenitur 2, 129, 3: quam illum et honorate nec secure 
continet? Cf. Tac. hist. 4, 63 ed. Nipp.; alii, ut Halmius legunt: hono- 
rata custodia eum habuerant. Compar. honoratius Val. Max. 5, i, 11; 
Just. 5, 4, 13; superl. honoratissime Val. Max. 2, 10, 2. 

Immature i. s. q. ante tempus constitutum 2, 116, 4: Licinius Nerva 
Silianus praereptus immature (Cels. 6, 18, 3; Col. 11, 2, 3; Sen. suas. 

1, 14; Auson. ep. li). Comp. immaturius (haud) Apul. met. 6, 16. 

In/acete pro insulse, ineleganter didtur 2, 33, 4: LucuUum haud 
infacete Magnus Pompejus Xerxen togatum vocare assueverat (Suet. 
Vesp. 20: non infacete; Solin, i § 85: non infacete; superl. inficetissime 
Plin. h. n. 35, 4 (8), 25). 

Secure 2, 129, 3: quam illum et honorate nec secure continet (Val. 
Max. 4, 7. ext. i nunc legitur securo; Sen. contr. i, 3, 7; Plin. ep. i, 
4, 3; Suet. Ner. 40; comparat securius Sen. de tranq. 10, 6; Plin. ep. 

2, 17, 6; Just. 5, 9, 10; Quint. 7, 2, 43). 

Tergiversanter (cxTt. eiQYifi) i. s. q. cum detrectatione i, 9, 3: filius 
ejus Paiili, qui ad Cannas quam tergiversanter perniciosam rei publicae 
pugnam inierat. — 

Adverbia haec aut alia significatione atque apud veteres scriptores, 
aut rarius apud illos exstant. 

Ahunde satis frequenter a Vellejo usurpatur pro large^ copiose^ velut: 

abunde mirari i, 16, 2; 2, 116, 4; abunde vituperare 2, 17, i; abunde 

persequi alqd 2, 103, 4; abunde agnoscere 2, 116, 3. Raro hoc adver- 

. bium invenitur apud veteres scriptores (cf. Cic. de div. 2, i, 3); frequen- 

tius apud Sallustium et Posteriores. 

Amplius semper omissa particula quam a Vellejo ponitur 2, 11, 3; 
2, 12, 4 et 5; 2, 15, 3; 2, 20, 4; 2, 21, i; 2, 23, 3; 2, 24, 3; 2, 47, i; 
^, 56, 2; 2, 80, 2; 2, 112, 2; 2, 113, I. Cf. Zumptii Gramm. Lat. § 485. 
— Nihil amplius praeter invenitur 2, 58, 2. 

Ante = potius 2, 49, 4: cum M. Cato moriendum ante, quam uUam 
condicionem civis accipiendam reipublicae contenderet. Hunc usum for- 
tasse apud solum Vellejum invenias. 

Excelse per translationem dicitur apud Ciceronem tantum de genere 
dicendi (orat. 34, 119: excelsius et dicet et sentiet); apud Vellejum 

omnino pro excellenier^ magnifice ponitur i, 6, 3: Sparta excelsissime 
floruit. 

Proprie significat praecipue, in primis^ sive ut vulgo loquuntur stricio 
sensu 2, f), 2; C. Mucius juris scientia quam proprie eloquentiae nomine 
celebrior fnit. Cf. Kritz ad Vell. 2, 9, 2; Frotscher ad Quint. 10, i, 114. 

Quan/um.,., tanium cum superl. reperitur 2, 11, i: quantum bello 
optimus, tantum pace pessimus. Sequente positiva forma adjectivi Verg. 
georg. 4, loi; Hor. sat. 2, 5, 80. 

Saluhriier, quod apud veteres scriptores dicitur, ubi de valetudine 
corporis quaeritur, jam inde a Livio per tianslationem ponitur pro uti' 
liier^commode 2, 89, 4: leges latae sunt salubriter; 

Segniter (semper addita negatione non) 2, 69, 2: non segniter cer- 
vicem dare; a^ 87, i: non segniter se interemit; non segnius se interemit 
2, 6, 6; non segnius vita abiit 2, 35, 5 (Nep., SalL, al.). 

Speciose i, s. q. ornaie^ magnifice 2, 45, 3: cujus domus speciose a 
senatu restituta est (Plin. h. n. 35, 7 (31), 49: speciose vehi). Compa- 
rativus hujus adverbii exstat apud Horatium, Livium, alios; superlat. apud 
Auct. b. Afric. 48, 6; SalL, Liv., aL 

Subinde pro: crehro^ per iniervalla 2, 65, i: cum Antonius subinde 
Caesarem admoneret (Liv., CoL, Plin. ep., Suet.). 

Uliro semel apud Vellejum exstat 2, 120, 6: ultro Rhenum cum 
exercitu transgrfeditur. De vi et usu hujus vocis videas DoederL Synon. 
Lat. IIL p. 102 et iio; Boettich. lexic. Tac. p. 474; Kritz ad SalL Jug. 

Valide, Hanc plenam formam Vellejus semper usurpat, velut 2, 
29, 5: timeri validius; 2, 98, 3: validius diligere (Plaut, CaeL apud Cic. 
fam. 8, 2, i; Plin. ep.). 

Varie pro varia foriuna dicitur 2, 38, 4: Hispania varie possessa; 
per translationem usurpatur, ubi de moribus et indole Tiberii Neronis 
sermo fit 2, loi, i: tam varie se gessit (i. e. tam varioS in utramque 
partem in bonam et in malam discedentes mores prae se tulit). 

Viritim per translationem dicitur pro nominatim, singulatim 2, 16, 3: 
ipsum viritim civitate donando (Hor. ep. 2, i, 92; SalL Jug. 49, 4; CgL, 
Plin. maj., Sen. phiL, Tac, Curt.). 



De ratione s^mtactica. 

Restat jam, ut quam in syntaxi rationem secutus sit Vellejus videa- 
mus. Sed quoniam earum rerum, quae ad hoc genus pertineant, jam 

unam alteramve supra commemoravimus; ea tantum afferemus, quae ab 
usitata dicendi consuetudine maxime videantur recedere aut apud optimos 
scriptores minus sint frequentia. In non nullis vero rebus si multus fuerim, 
veniam peto. 

Singularis numerus verbi ponitur, ubi subjectum ad duas vel com^ 
plures personas pertinet 2, 9, i: nec praetereundus Metellus et Scaurus; 
2, 9, 6: Vetustior Sisenna fuit Caelius Claudiusque Quadrigarius et Va- 
lerius Antias; 2, 54, 2: bellum, quod ciebat rex Juba et Scipio. Cf. 
Zumptii Gramm. Lat. § 373. 

Constructio illa xara avveaiv, qua fit, ut nomini coUectivo pluralis 

verbi numerus adjungatur, invenitur i, 16, 5: adeo artatum angustiis tem- 

porum, ut nemo memoria dignus alter ab altero videri nequiverint; 2^ 

35, 4: ut major pars ordinis equestris Ciceronem prosequerentur domum; 

2, 19 y 4: cum alter alteri possent esse solatio. 

AppositiOy quae dicitur partitiva vel distributiva, reperitur 2, 71, 3: 

Drusus Livius et Varus Quintilius alter se ipse interemit, Varus autem 

jugulatus est. Cf. Draeg. hist. Synt L p. 3. 

Genitivi ohjectivi minus usitata exempla afferantur haec: adjutorium 

belli 2, 112, 4; amor partium Pompeianarum 2, 62, 6; cura belli 2, 97, 2; 

cura frugum 2, 25 , i; infamia pecuniae 2, 32, 2 (Caes. b. c. i, 4, 5); 

segnitia non vindictae injuriae i, i, i; injuriae avi i, 8, 4 (injuriae so- 

ciorum Sall. Jug. 14, 19); ultio inimicitiarum 2, 7, 6; ultio noxiorum 2, 

125, 3. 

Genitivus ille, c^em proprietatis vere dixeris, reperitur 2,69,2: decem 

legiones in eo tractu sui juris fecerat; 2, 108, 2: finitimos omnis aut 

bello domuit aut condicionibus sui juris fecit. 

Genitivus non nullis adjectivis, quae vocantur, relativis adjungitur: 

Acer belli i» 3, i (acer militiae Tac. hist 2, 5); tamen acerrimus 

bello 2, 18, I (Verg. Aen. 10, 411). Cicero hoc adjectivum cum prae- 

positionibus, quae sunt in et ad, conjungit. — capax fortunae 2, 93, 2 

(Ov., Sen. trag., Tac, Plin. ep., Curt.). Propria significatione jam Livius 

dixit: cibi vinique capacissimus 9, 16, 13.- — eminens c. genit. i, 12, 2: 

Scipio Aemilianus ingeni ac studiorum eminentissimus seculi sui. Haec 

structura apud solum Vellejum videtur exstare. — fortissimus animi bel- 

lique 2, 27, I (Nep. Paus. i, 2 manu fortis dixit; apud Ciceronem se* 

quuntur praepositiones in et ad). — immodicus gloriae 2, 11, i (Sall. hist. 

I, 114 D.: immodicus animi; Col., Tac., Sil., Stat.). Tamen immodicua 

in appetendis honoribus 2, 33, 3. — immunis delictorum paternorum 2, 

7, 2 (Liv. 7, 7, 5; Ov. her. 14, 8; Tac. ann. i, 36). — Tamen immunis 

c. abl. 2, 35, 2; 2, 46, 2; 2, 115, 2 (Liv. i, 43, 8). — immunis ab ar- 

bitris 2, 14, 3 (Sen. phil., Plin. maj., Suet.). — impatientissimus quietis 
2, 23, I (vid. p. 26). — inops copiarum 2, iii, 4 (Cic). — insolens pacis 
2, iio, 2 (Cic). — irritus consili 2, 63, 2 (Tac hist. 4, 32; Curt. 6, 5, 31). 

— laetus nocturnae expeditionis 2, 42, 3; laetus animi et ing^eni 2, 93, 
2 (SalL hist. 2, 91; Tac ann. 2, 26). Tamen laetus eo ipso 2, 113, i; 
laetus victoria 2, 115, 2. Cf. Rudimanni Instit. Gramm. II. p. 74. — 
medius c dupl. genit. 2, 114, 3. — modicus virium i, 12, 4. — immo- 
dicus gloriae 2, 11, i (Col., Tac, Sil., Pers.). — patientissimus armorum 
laborumque 2, 34, i; patiens militarium officiorum 2, 105, 2 (Sall. Cat. 
5, 3; Liv. 21, 31, 11). — potens decem et septem legionum 2, 65, i (Liv., Tac, 
al.). — prodigus fortunae 2, 48, 3 (Poet., GelL, Amm. Marc). — proxi- 
mus nominis ac fortunae 2, 114, 5 (Klotzius faUo affert Liv. i, 21, i; 
ibi enim genitivi legum ac poenarum ex substantivo metus pendent. Cf. 
Weissenborn ad Liv. i, 21, i. Cicero dativum huic adjectivo adjungit). 

— scientissimus juris 2, 4, i. Cf. 2, 79, i; 2, 88, 2 (Cic). — secunis 
incrementi 2, 109, 4 (Hor., Ov., Verg., Quint., Tac). Cf. Krebs-Allgayer, 
Antibarb. p. 1056. — sterilis studiorum i, 18, 3 (Tac hist. i, 3; Plin. 
h. n. 15, 30 [39], 130; 33, 7 [40], 119). — tenax amicitiarum 2, 29, 3; 
tenax exempli sui 2, 84, 3 (Poet., Col., Quint., Plin. ep., Suet). 

De usu dativi^ accusaiivi et ablativi, de quo jam disseremus, in uni- 
versum monemus Vellejum verbis, quibus veteres scriptores pleriimque 
praepositionem soleant addere, unum alterumve casum obliquum adjecisse, 
quam consuetudinem jam inde a Sallustio et Livio in linguam Latinam 
manasse inter omnes constat. 

A dativo initium capiemus. Quod attinet ad adjectivum, quod est 
similis, Vellejus Livium secutus modo cum dativo conjungit velut i, 12, 3; 
2, 6, i; 2, 35, 2; 2, 68, i; 2, 91, 3; 2, 130, 5; modo cum genitivo, 
velut I, 17, 5; apud Sallustium semper dativus sequitur. — Dissimilis c 
dat. conjungitur 2, 73, i. 

Non nullis deinde verbis simplicibus dativus adjungitur, ubi praepo- 
sitio quaedam apud optimos scriptores usitatior est: 

Aequatus c dat. 2, 99, i: tribuniciae potestatis consortione aequatus 
Augusto; 2, III, 3: necdum senator aequatus senatoribus etiam designatis 
tribunis plebei (Lucr., Verg., Liv., poster.). — alienare c dat. 2, 112, 7: 
avi sui animum alienavit sibi (Liv. 44, 27, 7; Sen. ep. 82, 15). Apud 
Ciceronem semper sequitur praepositio a. — copulatus c dat. 2, 12, i: 
copulatum sibi quaestorem habuit (Cic de div. 2, 69, 143). — se desti- 
nare c dat. 2, 81, 3: victor Caesar compluris domos per procuratores 
publicis se usibus destinare professus est. — destinatus i, 12, i: desti- 
natus ei bello gerendo consul Memmius; 2, 47, 2: inter destinatos tanto 

discrimini duces (Cic. pro Sest. 30, 66; ad fam. 10, 25, 2; Liv. 38, 29, 7; 
Quint. I, I, 8). — genitus demerendis honoribus 2, 102, i (Sall. hist. 
3, 54); genitus in omnium virtutum exempla adolescens 2, 116, 2. Pariter 
apud Vellejum invenitur: natus mendacio 2, 118, i (Sall. Jug. 31, 11); 
natus ad omnia 2, 129, i. ^ — jungere c. dat. 2, 76, 2: consiliis suis 
illectum ducem junxit Antonio; 2, 80, 2: exercitum Pompei sibi junxerat; 2, 

106, 3: exercitui Caesarique se junxit (Cic). — cbnjungere facta consi- 
liis 2, 79, I. — miscere c. dat. 2, 5, 3: mixtus timori pudor (Ov., Liv. 
23, 4, 7; 24, 31, 3); se miscere c. dat. 2, 86, 3: cum Antoni animum 
partibus ejus se miscuisset (Jct.). — immixtus castris hostium i, 2, i (Liv.). 

— se parare c. dat. 2, 43, 2: alterutri se fortunae parans; 2, 56, 4: 
omnibus audendis paratissimus (Just. 26, 2, 2: se proelio parare). — ser- 
vare justo operi 2, 99, 3 (Cic. de rep. i, 45, 69). 

Saepius verdts composiHs daiivus subjungitur pro praepositionibus, quae 
sunt frequentiores apud optimos scriptores: 

Abdi carceri 2, 91, 4 (Haase et Halm; a Kritzio immerito, ut mihi 
videtur, ablativus ,carcere* defenditur; videas, quae de ea re doctissime 
disputavit Klotzius in lexico Latino sub verbo ,abdo*). — abdere et se 
abdere in Cr accus. 2, iio, 3 et 2, 19, 2. — abstrudi terrae 2, 129, 3. 
Hanc formam ,terrae* rectius pro casu locativo habendam esse docet 
Kritzius ad Vell. 2, 129, 3. Cf. Rudim. Instit. Gramm. IL p. 274. — 
accedere (=» assentiri) iis, qui ita prodiderunt i, 8, 5 (Sen. phil., Quint., 
Tacit, al.). Cicero: accedere ad (consilium, condiciones). — adhaeret 
invidia altissimis i, 9, 6 (Hor. sat. 2, 2, 56; Liv. 41, 20, 2; apud Cice- 
ronem sequitur praepositio in). — advolvi genibus alcjs 2, 80, 4 (Liv. 8, 
37, 9; 28, 34, 4; cum accus. conjunctum est hoc verbum Sall. hist. inc. 
92; Tacit. ann. i, 13; 6, 49; 15, 71; hist 4, 81). — appelli ripae 2, 

107, 2 (Verg. Aen. 7, 39; Liv. 25, 26, 4; 30, 10, 3 Wssb.). — Cicero aut 
praepositionem ad huic verbo adjungit, aut accusat., velut Ver. 5, 25» 64: 
appellitur navis Syracusas; cf. Vell. i, i, i: Cyprum appulsus et Liv. 
45, 5, i: classis Samothracam est adpulsa. — assuetus commilitio 2, 
29, 5; militiae 2, 117, 2. Cf. Duker ad Liv. 10, 17, 10; Verg., 
Tac. Cicero ablativum huic verbo adjunxit. — circumfusus legioni- 
bus et equitatui regio 2, 112, 4 (Ov., Liv., Tac, Curt.). — conferre 
aerario i, 9, 6; in aerarium 2, 39, 2'(dat: Nep., Suet, Plin. ep.). 

— evenit idem grammaticis i, 17, 4 (= pertinet ad) pro in c abl., 
qui usitatior est, velut i, 16, 5: hoc in Graecis quam in Romanis 
magis evenit — inducere caliginem omnibus viris 2, 36, i (Poet., 
Plin. maj., Quint., Curt.). — injicere moles mari 2, 33, 4 (Cic Verr. 5, 
41, 106; poet. de div. i, 12, 19; Plin. maj., Suet); injicere lorum in col- 



- 58 - 

lum 2, 19, 2. — inserere manus caelo 2; 103, 4 (Poet., Liv. 27, 23, 2; 
33, 47, 4; Val. Max., Cels., al.). — insistere summis gradibus Capitoli 
2, 3, i; transl. insistere temporum notis i, 17, 4 (Caes. b. G. 2, 27, 3; 
Liv., al.). — praeparare exercitum majori operi exercendo 2, 109, 2 (se 
praeparare poenae Sen. contr. i, 3, 11; se praeparare pugnae Plin. h. n. 
8, 20 (29), 71; apud Ciceronem sequitur praepositio ad). — prostemere 
se pedibus 2, 114, 4 (Cic. Phil. 2, 18, 45: se prostemere ad pedes). — 
rediit cultus agris 2, 89, 4; rediit animus Pompejanis partibus 2, 62, i 
(Poet., Liv. 2, 22 j 3). — se subducere praesenti tempori 2, 93, 3 (Nep. 
Alc. 4, 4: se subd. a custodibus; Cic. ad Quint fr. 3, 4, i: de circulo 
se subduxit). ~ subtrahere se discrimini 2, 86, 3 (Col. i, 9, 6: se subtr. 
labori. Cf. Quint 7, 4, 39; 12, 9, 21; Cicero praepositionem ab huic 
verbo adjungit). — suffigere cruci 2, 42, 3, ut Cic. Pis. 18, 42; Val. 
Max. 2, 7. ext i; 6, 2. ext. 3; patibulo suffigeire Just 22^ 7, 8 et 
Apul. met. 10, 12, 904 ed. Hildebr. — suffigere in cmce Hor. sat i, 
3i 82 et Auct. b. Afr. 66, 4; suffigere in crucem Just. 18, 7, 15. 

Dativus adjectivis his, quae vocant, relativis additur, id quod apud 
superiores scriptores rarius fit 

Absurdus regulae operis 2, 38, i. Hoc uno loco apud solum Vel- 
lejum adjectivum absurdus cum dativo videtur conjunctum esse. — 
discors patri 2, 37, 3 (Tac. ann. 3, 42; 11, 6; 14, 38). — diversus poetarum 
more c. dat conjungitur pro usitato ab c. abl. 2, 75, 2; 2, 80, 2. — 
habilis armis 2, iio, 3; habilis gubernaculo gens 2, 113, 2 (Hor., Verg., 
Liv. 24, 48, 5, poster.J. — pronior regis partibus i, 9, 2 (Tac. ann. 
4, 29; Agr. 41; Suet. Galb. 12; Cicero pronus ad dixit). — secundus 
alcui = ab alqo 2, 11, i: nulli secundum; 2, 76, i: vir nuUi secundus 
(Poet, Liv. 23, 16, 7; Curt. 5, 10 [28], 3; 8, 14 [51], 43). 

Dativus commodi praepositioni conira opponitur 2, 124, i: ut neo 
bonis neque contra malos opus armis foret. 

Daiivus pro ab c. abl. ad agentem personam sigiiificandam repe- 
titur 2, 39, i: Gallias primum Domitio Fabioque, nepoti Pauli, intratas 
saepe affectavimus; 2, 113, 2: quae cuique probarentur. 

Accusaiivi verbis simplicibus copulatisque non nuUis subjuncti exempla 
minus usitata haec sunt: 

Adire propria significatione c. acc. personae conjungitur 2, 40, 2: 
victor omnium, quas adierat, gentium; 2, 107, 3: victor omnium gentium 
locorumque, quos adierat Cf. Caes. b. G. 3, 7, i; 3, 11, 2; Cicero prae- 
positione ad utitur. Adde Krebs-Allgayer, Antibarb. ed. V. p. 83. — deme- 
« reri alqm 2, 102, i: virum demerendis hominibus genitum (Ov., Liv. 3» 
iS, 3; Quint, Tac, Suet). — descendere montem 2, 25, 4 paulo inso- 

lentior dictio, quacum comparari potest illud Ciceronis (de fin. 2, 34, 112) 
,cum maria ambulavisset, terram navigavisset^ Cf. Auct. incert. de 
orthogr. p. 2783 P. — excedere vmodum 2, 122, 2, ut Liv. 2$, 25, 8; 
Curt. 6, 9 (34), 18; PJin. ep. 2, 4, 4; 2, 11, 8; 6, 21, 6; 7, 33, 10; 8, 
24, 10. Cicero dixit: transire modum de off. i, 29, 102; extra modum 
prodire de off. i, 39, 140; ultra modum progredi Tusc. 4, 17, 38. — 
intelligere c. acc. 2, 114, 5: quem quisque aut cognoscere aut intelligere 
potuit; 2, 116, 4: quem virum ne qui intellexit quidem abunde miratus 
est (Sen. de const. sap. i, 3; Quint. 11, i, 10; Tac. ann. 3, 3; Plinii 
ambo). — irritare necem 2, 66, 3 (Haase et Halm). Cf. Doedcrlein, 
Synon. I. p. 157. Kritzius Lipsii conjectura accepta scripsit ,invitando* 
necem. Cf. Kritzium ad Ibcum. — mederi c acc. 2^ 25, 4: in medendis 
corporibus (Ter., Vitr., Suet.). — praecedere propria significatione c. ac- 
cus. conjungitur 2, 129, 3; translata 2, 114, i: gradum nostrum aut prae^ 
cedentes aut sequentes. — Livius hoc verbum et proprie et translate semper 
c. accus. conjungit; apud Caesarem uno loco accusativus ponitur (signi- 
ficatione translata) b. G. i, i, 4; Cicero, Nepos, Sallustius, Tacitus voca- 
bulum praecedere plane repudiaverunt. 

Praeterfluere c. acc. 2, 106, 2: Albis, qui Semnonum fines praeter- 
fluit (Sall. hist. 2, 18 [D.]; Liv. 24, 3, 2; 41, 11, 3). — respectare alqm 
proprie dicitur 2, 107, 2: sine fine respectans Caesarem (Lucr. 6, 1234: 
funera; Liv. 4, 18, 6: arcem Romanam; Tac. Agr. 37: alius alium re- 
spectantes). — saltare Glaucum 2, 83, 2 (Ov. art. am. i, 501; Hor. sat. 
h 5, 63; Tac. or. 26; Suet. Ner. 54; Plin. pan. 64). — silere alqm 2, 
18, i: vir non silendus (Hor. od. i, 12, 21; Liv. 27, 10, 7; Plin. pan. 64). 
— spectare frontem aedium i, 11, 3 (Poet., Sall. hist. 3, 58; Liv. 25, 9, 10; 
33» 17, 5» al.; apud Ciceronem praepositiones in et ad sequuntur. Cf. Krebs- 
Allgayer, Antibarb. ed. V. p. 1088). 

Accusaiivus^ quem Graecum grammatici vocant, a poetis frequentatus 
invenitur 2, 41, 2: dissimilem fortunae suae indutus habitum; 2, 46, 2: 
qui vir cetera sanctissimus. Cf. Zumptii Gramm. Lat. § 458. 

Non numquam accusaiivus appositionis loco toti alicui enuntiationi 
additur, velut 2, 69, 6: dum ea geruntur Cassius Rhodum, rem immanis 
operis, ceperat; 2, 130, 2: quanta cum quiete hominum rem perpetui 
timoris, supplementum, providet (Col. 4, 18; Sen. de brev. vit. 5, 19, 2). 
De hujus accusativi usu conferas, quae Madvigius ad Cic. de fin. 2, 23, 75 
disseruit. 

Ahlaiivus ponitur ad significandam diuturnitatem temporis, id quod 
haud rarum est apud scriptores argenteae aetatis, velut i, i, 3: vixit 
annis nonaginta, regnavit septuaginta; i, i, 4: regnavere triennio. Cf. i, 

6, i; I, 7, 3; I, 12, 5; 2, 47, 2; 2, 98, 2. Cf. Zumplii Gramm. Lat< § 396 
et Kritzium ad Sall. Jug. 54, i. p, 295. Adde Caes. b. c. i, 47, 3: 
quod quinque horis proelium sustinuisssent. 

Ahlativus comparationis reperitur his exemplis: audito cmdelior 2, 
25» 3; exspectato odus 2 122, 2 Halm; exspectato maturius 2, 123, 2; 
justissimo (Haase cautissimo; Halm aequissimo) lenior 2, 25, 3. 

Ablalivus ahsoltitus cum particulis ^f/aj/, z^^/f// conjungitur, qua 
structura optimi scriptores non utuntur 2, 100, 5: quasi cujuslibet uxore 
violata poenas pependere; 2, 47, 3: velut reconciliatis sibi optimatibus. 
Cf. 2, 64, 4; 2, 117, I. Videas quoque, quae de hoc usu disseruit 
Weissenbornius ad Liv. i, 14, 8. 

Ahlativus separationis nonnullis verhis adjungitur, ubi apud veteres 
scriptores sequi solent praepositiones: Abire vita 2, 35, 5 (Cic. Tusc. i, 
30, 74: abire e vita). — decurrere clivo Capitolino 2, 3, 2 (Hirt. b. G. 

8, 41, 3; Caesar praepositionem ex; Livius ex, ab, de usurpaverunt). — 
deerrare recto 2, 3, 4 (Col. 2, 2, 15; Quint. i, 5, 46; 12, 10, 64; Cornific. 
ad Herenn. i, 9, 14: deerrare ab). — defiuere ore Socratico (transl.) i, 
16, 4 (Poet.; apud Ciceronem sequitur praepositio de). — non deterreri 
proposito 2, 5, 3 (Sall. Jug. 98, 5; apud Ciceronem sequitur ab). — 
egredi urbe 2, 18, 4 (Caes. b. G. 2, 11, i; 4, 24, i; Sall., Liv. — Cicero 
egredi ex dixit). — excedere Italia 2, 28, 2; 2, 76, 2; 2, 80, 2 (Caes. 

b. c. 2, 21^ 2; Liv. 37, I, 6; sed Cic. Phil. 12, 6, 14: excedere ex Italia). 

— excedere (transl.) natura 2, 68, 5, ut Cic. Brut. 75, 262 excedere vita. 

— excire gentem sedibus 2, 108, i. Eadem locutio Liv. 31, .14, 12; 
32, 13, 6; Curt. 3, 2 (5), 12. — ortus alqo i, 4, i: Chalcidenses orti 
Atticis (Sall. Cat. 31, 7; Liv. i, 32, i; i, 34, 5 et 6; 9, 46, i; apud 
Ciceronem sequitur praepositio ab). — separare alqd alqa re i, 16, 2: 
animalia separata alienis (Ov., Lucr.); Cicero: separare alqd ab alqa re. 

Ahlativus adjectivis his additur, id quod rarius est apud optimos 
scriptores: Cogitatione celer 2, 73, i; sensu celer 2, 118, 2 (Poet., Plin. 
h. n. 14, 3 [4], 42). — gravis aetate et corpore 2, 76, i (Liv.); gravis 
vulnere 2, 55, 4 (Liv.). — immuhis vitiis 2, 35, 2; imm. voluptatibus 2, 
46, 2; imm. clade belh 2, 115, 2; immunis ab arbitris 2, 14, 3. — medius 

c. abl. loci I, 2, 2: urbs media Corintho Athenisque; medius animo i, 

9, 2; medius eloquentia 2, 29, 3. — orbus omnibus sensibus i, 5, 3 
(Cic). — peritus bello 2, 29, 3 (Cic. pro Cluent. 38, 107: jure peritior; 
peritus usu Caes. b. c. 3, 93, i; peritus scientia bellandi Auct. b. 
Afr. 31). — promptus manu 2, 73, i (Liv.); manu fortis 2, 118, 2. — 
strenuus impetu 2, 73, i (Tac). — suspectus societate consili 2, 35, 4 
(Liv. 24, 9i 10; Val. Max. 7, 3, 7; Tac hist. i, 46; Curt. 8, 6 

[21], i). — T tranquillus vultu vitaque 2, 127, 4. — trux ferocitate 2, 
95, 2 (Tac.). 



De Modis. 

Indicaiivus ponitur in oratione ohliqua^ cujus structurae ne apud 
optimos quidem scriptores desunt exempla. Cf. Kuehn. Livian. Synt. 
p. 235; Madv. latein. Sprachlehre § 369 Anmerk. 2; Zumpt. Gramm. 
Lat. § 553 Anm. i. — Vell. 2, 27, 2: adiiciens numquam defuturos 
raptores Italiae libertatis lupos, nisi silva, in quam refugere solent (Halm 
,solerent') esset exdsa. Cf. Kritz ad Sall. Jug. 38, 9 p. 322. — 2, 94, 2: 
qui, quantus est, sperari poterat; 2, 117, 3: concepit esse homines, qui 
nihil haberent praeter vocem hominum quique gladiis domari non pote- 
rant, posse jure mulceri. 

Indicativus perfecti usurpatur, ubi conjunctivus plusquamperfecti ex- 
spectatur 2, 52, 2: plerique hortabantur, ut in Italiam transmitteret (neque 
hercules quicquam partibus illis salubrius fuit), alii ut bellum traheret etc. 
Cf. Zumpt § 518, 

Indicativus perfecti in apodosi enuntiationis condicionalis usurpatur 
addita protasi per imperfecti conjunctivum i, 18, 3: quae urbes cunctae 
liberalium studiorum fuere steriles, nisi Thebas unum os Pindari illumi-, 
naret. Cf. Zumpt § 519^. 

Praesentis indic. pro futuro ponitur 2, 32, i : si quid huic acciderit, 
quem in ejus locum substituitis? Cf. Drakenb. ad Liv. 3, 56 4 (Weissen- 
born et Hertz ,jubebo*). 

Quod attinet ad usum conjunctivi apud Vellejum, primum est com- 
memorandum solum conjunctivum non numquam positum esse pro ut par- 
ticula sequente conjunctivo, velut post: denuiitiare 2, 80, 2 (Plin. ep. 6, 
31, 12); legem ferre 2, 45, i; petere 2, 107, i. Cf. Kuehn. Livian. Synt. 
p. 227. 

Raro fit, ut conjunctivus perfecti verbbrum deponentium usurpetur, 
si in incerto relinquitur, quid scriptor de re narranda sentiat, velut i, 
18, 2: neque ego hoc magis iniratus sim. Vid. Madv. de form. quar. 
verbi Latini natura et usu 2. p. 24. 

Conjunctivus perfecti cum imperfecto conjunctus exstat i, 9, i: ut 
plerumque superior fuerit magnamque partem Graeciae in societatem 
suam perduceret Kritzio de hoc usu disputanti discrimen tale videtur 
esse, ut perfecti conjunctivus judicio scriptoris, imperfecti narrationi in- 
serviat. Cf. Haase ad Reissig. Gramm. Lat. § 314 not. 480 p. 550. 

Conjunciivus particulis uhi^ stmui et pronominibus quicumque^ quis' 
quis adjungitur 2, 29, 3: nisi ubi vereretur .... modestissimus; 2, 88, 2: 
vir, ubi res vigiliam exigeret, sane exsomnis .... simul vero aliquid ex 
negotio remitti posset, otio ac moUitiis fluens; 2, 62, 2: laudati quicun- 
que iis se exercitus tradidissent; 2, 100, 3: quicquid liberet pro licito 
vindicans. Locutionem illam veteribus scriptoribus non usitatam nisi in 
oratione obliqua Livius frequentare coepit. 

ConjunciivuSf quem vocant horiaiivum, non numquam per particulam 
non fingitur, velut 2, 9, 6: sane non ignoremus; 2, 12, 6: non fraudetur 
gloria; 2, 86, 3: non praetereatur PoUionis factum. Contra: ne fraude- 
tur memoria 2, 92» i. Cf. Hand Turs. IV. p. 265 sqq. 

Per/ecium cum praesenii conjungitur 2, 118, 3: primo paucos, mox 
pluris in societatem consili recepit; opprimi posse Romanos et dicit et 
persuadet. Cf. Kritz ad Sall. Cat. 20, 2 p. 95 et ad Jug. 12, 4 p. 63. 

Infiniiivus a Vellejo his adjectivis et verbis adjungitur, quae littera- 
rum ordine afferam. 

A) Infiniiivus conjungitur cum adjeciivis his; 

Haud absurdum est 2, 121, 2; haud absurdum videtur 2, 38, i 
(absurdum est cum inf. Cic. de nat. deorum 2, 11, 31). — neque 
prius neque antiquius quicquam habere quam 2, 52, 4 Haase (Kritz et 
Halm posuerunt ut (infin. semel apud Ciceronem [ad fam. 13, 29, 3]). 

— contentus c. inf. praes. 2, 49, 5 (Cels. i. prooem. p. 8, 30 (D.); Sen. 
de ira 3, 24, i; de cl. i, 21, 3). — c. inf. perf. 2, 103, 5; 2, 112, 6; 2, 
120, 6 (Cels. 7, 15 extr.; Sen. ep. 75, 2; 85, 41). Adde exemplis, quae 
Th. Vogelius diligentissime collegit in libello, cui titulus est: Symbolae 
ad linguae latinae thesauros. Misenae 1867. 4® (Liv. 24, 29, 7 a recen- 
tibus editoribus legitur ,libertate* pro liberatos). — familiare est 2, 30, 3 
(Plin. ep. 4, 24, 7). — nec quicquam laetius est quam 2, 71, i (Sil. It. 
3, 575 et saep. apud hunc poetam). — longum est 2, 42, i (Ter., Cic. 
acad. pr. 2, 36, 117). — moris est 2, 40, 3 (Halm accus. c. inf.). Moris 
est sequente infinitivo a Vellejo, Tacito, Plinio minore dicitur. Cf. Schwar- 
zium ad Plin. paneg. 13, 3 et 82, 5. Draegerus in hist. synt. II. p. 344 
dicit: ,Bei moris est habe ich den Infinitiv nirgends gefunden*. — nefas 
€st 2, 37, 4 (Caes. b. G. 7, 40, 7; Liv. 23, 5, 13; fas est c. inf. Cic. 
pro Quinct. 30, 94, quem infinitivum apud Ciceronem exstare negat 
Kuehn. p. 248). — parum habere 2, 76, 4 (Sall. Jug. 31, 9; Liv. 42, 
3, 6). — solitus 2, 118, i: feritas solita armis decerni (Sall. Jug. 4, 5). 

— supervacaneum est 2, 36, 2 (Sall. Cat. 51, 19; 58, 11). — turpe est 
2, 37, 4 (Cic. de am. 21, '77; 26, 99; Liv. 3, 61, 3). — tutum est 2, 
iio, 3 (Caes. b. G. 3, 24, 2; poster.). 

B) Infinttivus conjungitur cum his verbts: assuevisse 2, 33, 4 (Cic. 

de fin. I, 4, 11; de inv. i, 2, 3; Liv., cf. Kuehn. p. 251). — audere 2, 

22, 5; 2, 24, 5; 2, 54, i; 2, 86, i; 2, 91, 3; 2, 113, 3; 2, 130, 3. Cf. 

Merguet, Lexicon z. d. Reden d. Cicero I. p. 347 sqq. — coepi c. inf. 

act- I, 12, 6; I, 14, 6; 2, 53, 2; 2, 60, 3; 2, 94, 3; 2, 102, 2; 2, 112, 7; 

coepi c. inf. pass. i, 8, 3: archontes coeperunt in denos annos creari (Sall. 

Cat. 12, ijsi, 40; Jug. 41, 10; 92, i; hist. 3, 67, 9; 3, 67, 70; Liv., cf. Kuehn. 

p. 251; Plin. ep. 10, 96 (97), 10; pan. 40). Apud Caesarem coepi c. inf. pass. 

non exstat; Cic. Tusc. i, 13, 29 nunc legitur ,tractari coepta sunt* et 

Tusc. 3, 27, 66 afflictari pro medio accipiendum est. Cf. Kuehner ad 

Cic. Tusc. I, 13, 29; praeterea cf. Draeger histor. Synt. L p. 137. — 

cogere i, 9, 4; 2, 23, 6; 2, 41, i; 2, 61, 4; 2, 66, 2; 2, 71, 3; 2, iii, i; 

2, 130, 4 (Cic. fam. 12, 30, 7; ad Att. 3, 19, 3 (Wesenb. ,ut*); Liv., cf. 

Kuehn. p. 251). — conor 2, 27, 4; 2, 34, 2; 2, 46, 3; 2, 119, i; 2, 125, 2 

(Cic. pro Quinct. 20, 62; pro Rosc Am. 19, 54; Liv., cf. Kuehn. p. 251). 

— constituere 2, 57, 3; 2, 82, 4 (Caes. b. G. i, 3, i; 3, i, 4; 4, 6, 5, al.; 

Liv., cf. Kuehn. p. 252). — mihi contingit 2, loi, 2; 2, 121, 3; 2, 124, 2 

et 4 (Cic. pro Arch. 3, 4). — convenit i, 3, 2 (Cic. de rep. i, 6, 11; 

Tusc. 3, 10, 21; 4, 19, 43; de fin. 2, 10, 32; ad fam. 11, 3, 3; Liv., cf. 

Kuehn. p. 252). — decernere 2, 50,' 2; 2, iio, 4 (Caes. b. G. 4, 17, i; 

5. 5. 4; 5» 53» 2; Auct. b. Afr. 61, 5). — debere 2, 33, 3; 2, 50, 3; 2, 

95» 3J 2, 108, i; 2, 115, 3 (Liv., cf. Kuehn. p. 252). — depudet alqm 

2> 73» 3 (apud solum Vellejum). — desinere i, 2, i; i, 8, 3; i, 12, 7; 

I, 17, 7; 2, 4, 7. — destinare 2, iio, 4 (Caes. b. c. i, 33, 4; Liv. 7, 

33» 13 J 43» 7» 3»' N^P» Eum. 2, 4). — doceri ab alqo 2, 19, 4 (Cic. de 

rep. 4, 6, 6; Sall. Jug. 85, 33; Cat. 2$^ 2). — festinare 2, 59, 5 (Cic. 

Phil. 3, 9, 24; fam. 3, 6, 2; 10, 33, 2; Liv. i, 25, 9; 34, 59, 6; 40, 11, 7; 

Sall. Jug. 21, 3; 64, 4; 68, i; 81, 4; Auct. b. Alex. 27, 5). — gestire 2, 

7, I (Cic. de fin. 4, 4, 8; 5, 18, 48; Phil. 4, 6, 14; fam. 6, 20, i; ad 

Att. 2, 7, 4). — parum habere c. inf. perf. 2, 76, 4 (Sall. Jug. 31, 9). 

— incipere i, 11, 2 (Cic. de nat. deor. 2, 3, 9; Tusc. i, 49, 117; 5, i, 3; 
Caes. b. G. 7, 40, 7). — indignari 2, 29, 4 (Poetae, Liv. 34, 5, 13; 
Quint. I, I, 8; i, 2, 10). — ingredi 2, 119, 4 (Cic. de div. 2, i, 3; de 
rep. 2, i, i; ad Att. 15, 11, 2; top. i, i). — instituere i, 15, 3; 2, 6, 3 
(Cornific. adHerenn. 4,3, 6; Cic. de rep. 2, 10, 18; Tusc. 2, 3, 9; de fin. i, 
9, 29; de or. 3, I, i; Sall. Jug. 18, 9; Caes. b. G. 3, 28, 3, al.; Liv., 
cf. Kuehn. p. 252). — interest 2, 72, 2; 2, 127, 2 (Cic. pro Mil. 21, 56). 

— jubere 2, 70, 2 (Liv., cf. Kuehn. p. 253). — libet 2, 32, 2. — licet 
2, 107, i; 2, 124, 2. — malle 2, 17, i; 2, 66, i; 2, 91, 4; 2, 102, 3; 
2, 119, 4 (Liv., cf. Kuehn. p. 253). — merere i, 5, i: solus appellari 

poeta meruit (Ov. trist. 5, 11, 16; Sen. de ir. i, 17, 6; de dem. i, 5, 6; 
ep, 93, 10; Quint. 10, i, 72; Tac. ann. 15, 67; Plin. ep. 7, 20, i; pan. 6. 
46. 70. 73. 88. Adde hos locos Krebs-AUgayer, Antibarb. ed. V. p. 701) ; merere 
ut 2, 130, 3 (Cic. de or. i, 54, 232). — noUe 2, 15, 4; 2, 32, 2; 2, 33, i; 

2, 45, 2 (Liv., cf. Kuehn. p. 253). — obniti i, 9, 6 (obnixus c. inf. Verg. 
georg. 4, 84; niti c. inf., cf. Kuehiu p. 249 et 253). — ordiri 2, 109, 5 
(Cic. Brut. 6, 22\ de legg. i, 4, 14). — perseverare 2, 103, 3 (Cic. pro 
Quinct. 8, 31; 21, 66; fam. 7, 29, i; 9, i,6, 8; de am. 7, 24; Caes. b. G. 
h 13» 3; b. c. 2, 22y 4; 3, 37, 2; Liv. 3, 64, 8; 24, 48, 3; 37, 53, i). — 
placet 2, 77, 2; 2, iio, i (Cic. ad fan^. 9, 15, 3; Caes. b. G. 3, 3, 4; Liv., 
cf. Kuehn. p. 253). — posse i, 8, 5; 2, 7, 5; 2, 14, 3; 2, 21, 3 (Liv., 
cf. Kuehn. p. 253). — proponere (sich vornemen) 2, 53, i; 2, 60, 2. Vete- 
res dixerunt: mihi propositum est ut vel sequente infinitivo, cf. Kuehn. 
p. 254. — refert 2, 72, 2. — satis habere c inf. perf. 2, 124, i (Ov. met. 
15» 4; Quint. 9, 4, 15^; satis est c. inf. perf. Cic. de inv, i, 20, 28; Liv. 
8, 24, 18. Hudem. in Klotzii lexico Latino hunc infinitivum perf. apud 
optimos scriptores non inveniri contendit — solere i, 2, 2; i, 4, i; 2, 

3, 3; 2, 27, 2; 2, 43, 3; solitus c. infin. 2, 118, i. — statuere i, 12, 2; 

1, 14, i; 2, 60, 5; 2, 79, i; 2, 91, 3; 2, 95, i; 2, 108, 2; 2, 109, 5; 2, 
113, 2; cf. Kuehn. p. 254. — sustinere 2, 22, 5; 2, 40, 4; 2, 81, i; 2, 86, 2 
(Liv. 23, 9, 7; cf. Kuehn. p. 254; Plin. pan. 26. 60. 86). — tentare 2, 25, i; 

2, 113, 3 [Haase] (Liv. 32, 21, 10. epit. 30). — vacat mihi i, 15, i; 2, 
124, I (Cic. fam. 12, 13, 2; Sen. de vit. beat. 27, 4; Quint. 11, i, 50; 
Plin. ep. i, 22y 11; 8, 15, i; 9, 16, i; Kuehn. p. 254). 

Accusaitvus cum infinilivo additur verbis his: 

Haud absurde dicere 2, 77, i; 2, 83, 3 (Tac. ann. 13, 14: non ab- 
surde dicere). — adjicere 2, 27, 2 (Quint. i, 2, 29; 5, 10, 95; Tac. ann. 
2, 33; 4» 21; Curt. 7, 5, 25). — apparet 2, 11, 3; 2, 28, 2; 2, 50, i; 2, 
120, 3 (Varro de 1. 1. 7, 25; Cic. Phil. 2, 34, 84; Nep. Alc. 3, 3; Att. 4, i; 
10, 5; Liv. 4, 6, 6); sequente enuntiatione relativa 2, 112, 7. — censere 
(beschliessen) 2, 35, 4; 2, 58, 2 (Cic. Phil. 5, 12, 31; 5, 19, 53; 11, 15, 40; 
de ofF. I, 13, 39; Caes. b. c. 2, 30, i; Liv. 2, 4, 3). — censere (glauben) 
2, 130, I (Cic. Brut. 91, 314; de oflf. i, 33, 120; 2, 7, 25; Phil. 12, 9, 2i\ 
fam. 15, 14, 4; ad Att. 10, 11, 4). — clamitare 2, 85, 4 (Cic. Tusc. 2, 
25, 60; Cael. apud Cic. fam. 8, 12, 2; Caes. b. G. 5, 7, 8; 5, 29, i; Curt. 
6» 7» 27;. 9, 8, 7; 10, 7, 10; Sen. ep. 104, i; Suet. Cal. 58; Tac. ann. 
12, 7; hist. 2, 29). — cogere 2, 42, 2; 2, 71, .3 (Cic. Brut. 14, 55; Liv. 
8, 13, i). — cognoscere 2, 129, 3 (Cic. ad Att. 16, 16, 3; Caes. b. G. 
5, 21, 2; b. c. 2, 21, 2); sequente enuntiatione relativa 2, 112, 5. — col- 
ligi potest 2, 7, 5 (Cic. off. 2, 16, 57; Col. 3, 10, 13; Quint. 7, 3, iS; 



- 65 - 

Tac. or. 27 in.). — concipere (suppl. animo) 2, 117, 3 (Cic. off. 3, 29, 107; 
Cels. 7. praef. extr.). — in confesso est 2, 85, 5 (Plin. h. n. 35, 8 [34], 54; 
Tac. or. 25 in.). — confidere i, 17, 5 (Cic. Verr. 5, 69, 177; Att. i, 10, 2; 
6, 7, i; 16, 16, 16; de oflF. 3, 2, 5; Caes. b. G. i, 23, 3; b. c. 2, 10, i; 
Sall. Cat. 17, 7; Jug. 26, i; Liv. 4, 32, 6). — contendere (verlangen, 
fordern) 2, 48, i (Cic. »/ et ne praeter unum locum; qui est in epist. ad 
Quint. fr. i, i, 13 [38]). — contendere (behaupten) 2, 49, 4 (Cic. Planc. 
i9> 48; Sest. 50, 107; Nep. Them. 7, *2). — denuntiare 2, 55, 3; 2, 65, i 
(Cic. Quinct. 6, 27; de or. i, 22^ 103! de rep. 3, 11, 19; Phil. 6, 3, 5; 
Caes. b. G. i, 36, 6; 5, 54, i). — desiterare i, 17, 7; 2, 82, 2 (Cic. de 
div. 2, 21, 48; de or. i, 21, 95). — dicere 2, i, 5; 2, 59, 5; 2, 116, 4. 

— dictitare 2, 27, 2; 2, 57, i; 2, 58, 2; 2, 60, 2; 2, 83, 2. — dissimu- 
lare 2, 24, 4 (Cic. Att. 8, i, 4). — docere 2, 126, 5 (Cic. Att. 16, 8, i; 
Caes. b. G. 5, i, 7; 7, 33, 3). — expedit 2, 58, 2 (Cic. Phil. 13, 8, 16). 

— fateri 2, 99, 4 (Cic. de am. 12, 40; de fin. i, 12, 42). — graviter 
ferre 2, 2, 2. — non iniquo animo ferre 2, 30, 3. — ignorare 2, 9, 6, 
(Cic. de rep. 3, 18, 28). — non est inhoneste 2, 37, 4 (Gell. 10, 19, i). 

— instituere 2, 6, 3 (Suet. Aug. 31). — intelligere i, 16, i; 2, 13, 2; 
2, 43, 2 (Cic. de natura deor. i, 17, 44; Caes. b. G. i, 10, 2; i, 13, 2; 
2, 8, 3; 3, 14, i; al.). — interest 2, 72, 2; 2, 127, 2 (Cic. fam. 2, 4, i; 
4; 10, 2; ad Quint. fr. 2, 4, i). — jubere i, 10, i et 2; 2, 18, 2; 2, 
32, 2; 2, 61, 2; 2, 82, 4. — jubere (noetigen) 2, 29, 2. — jurare 2, 31, i; 
2, 92, 4(Caes. b. c. i, 76, 2; 3, 13, 3; Nep. Hann. 2, 5). — magis est i, 13, 5 
(Dig. 7, I, 41; 46, 3, 72); magis est quod Cic. Att. 16, 5, 2. — minari 
2, 125, 2 (Plaut., Ter., Suet. Caes. 24). — mirari i, 3, 3; i, 16, 2; 

1, 18, 2; 2, 30, 3 (Cic. ad fam. i, 9, 12); mirari quod i, 5, 3. — 
nefas est 2, 45, 5; 2, 60, 2 (Cic. de sen. 5, 13). — negare 2, i, 5; 

2, 42, 3; 2, 62, 5; 2, 118, 4 (Cic. or. 8, 27; de fin. 2, 21, 68; Caes. b. 
G. I, 8, 3). — ostendere 2, 85, 4; 2, 109, i (Cic. ad Att. i, i, 4; Caes. 
b. G. i, 8, 3). — pati i, 16, i; 2, 76, 2; 2, 109, 4; 2, 129, 3 (Cic. pro 
Lig. I, 3; ad fam. i, 5^, 3; Nep. Cim. i, 4. Cf. Kuehn. .p. 253). — per- 
severare 2, 92, 3 (Cic. am. 7, 24). — persuadere 2, 118, 3 (Nep. Dion. 

3, 3; Caes. b. G. 5, 29, 5; 6, 14, 5). — non placet alcui 2, 60, i 
(Caes. b. G. 7, 29, 4; b. c 3, 83, 3; Liv. 10, 18, 3; 29, 4, 2). — pol- 
liceri c. acc. et inf. fut. 2, 20, 2 (Cic. de or. 2, 36, 153; ad fam. i, 
5», 3; Caes. b. G. i, 33, i; 2, 35, i; al.). — praedicare 2, 123, 3 
(Caes. b. G. 6, 18, i; Nep. Thras. i, 4). — |)raedicere (warnen, raten) 
i> 13 > 4; rara elocutio pro: praedicere ne. — praefari 2, 37, 4 (Suet. 
Caes. 28; Just 11, 5, 5). — praetexere 2, 62, 3 (Tac. hist. i, 72). — 
probare 2, 47, 5 (Cic. Verr. i, 4, 10; Caes. b. G. i, 3, 6). — profiteri 

5 

2, 8£, 3; 2, 118, 4 (Cic. de or. i, 22^ 103; pro Mur. 13, 28; Caes. b. G. 
7» 2, i; 7, 37, 6; b. c. 3, 19, 3; Auct. b. Alex. 59, 2). — promittere c. 
acc. et inf. fut. 2, 14, 3; 2, 81, 3 (Cic. Phil. 5, 18, 51; pro Mur. 41, 90; 
ad Att. 9, 7, 5; Auct. b. Hisp. 18, 7). — proponere c. acc. et inf. fut. 
2, 6, 5 (Caes. b. G. i, 17, i). — putare i, 5, 3; 2, 3, 4; 2, 25, i; 2, 
128, I (Cic. Phil. 12, 12, 28; acad. pr. 2, 18, 56). — reri 2, 12, 2; 2, 
49» 5 (Cic. top. 20, 78; ad Att. /, 3, 12; Auct. b. Afr. 88, 6). — respon- 
dere i, 2, i; 2, 4, 5 (Cic. pro Lig.. 8, 23; Sall. Jug. 11, 6). — sentire 
2, 124, i; 2, 128, 3; 2, 131, 2 (Cic. Catil. 2, 3, 5; de rep. 2, 31, 53; ad 
fam. I, 5», i). — speculari 2, 118, 2 (hoc verbum cum enuntiatione rela- 
tiva conjungi assolet). — sperare c. acc. et inf. fut. i, 12, 7;. 2, 92, 4 
(Cic. Tusc. I, 34, 82; ad fam. i, 5^, 2; Caes, b. G. 5, 41, 8; 6, 7, 4; 
7, 26, 2; Hirt. b. G. 8, 10, i). — testari 2, 68, 5 (Cic. de div. i, 58, 132; 
pro Quinct. 21, 66; pro Cluent 8, 23). — vetare 2, 6, 3; 2, .92, 3 et 4 
(Cic. de rep. i, 17, 27; de or. 2, 24, 100; ad fam. 5, 13, 3; Caes. b. G. 
2, 20, 3; 7, 33, 3; b. c. I, 41, 4; 3, 75, i; Auct. b. Afr. 57, 2). — voci- 
ferari 2, 27, 2 (Cic. pro Rab. Postum. 8, 21; Liv. 2, 65, 3; 10, 29, 3). 
— velle 2, 48, i; 2, 102, i; omisso verbo esse 2, 3, i. Cf. Kuehn. p. 255. 



De Particulis. 

In particularum usu haec sunt digna, quae afferantur: 
Adeo non , , , , ui jam inde a Sallustio eadem fere vi dicitur, qua 
tanium abesi ui 2, 66,4: famam vero gloriamque factorum atque dictorum 
adeo.non abstulisti, ut auxeris. — adeo nemo praecedentibus verbis ne 
.... quidem 2, 67, i : hujus totius temporis fortunam ne deflere quidem 
quisquam satis digne potuit, adeo nemo exprimere verbis potest (adeo 
= tanto magis). Cf. Hand Turs. L p. 154. — Altoqui, Ante Livium 
praeter Lucretium, qui semel posuit 3, 415, quamquam Lachmannus versum 
omisit, nullus videtur exstare scriptor, qui hoc vocabulum usurpaverit. 
Cf. Handii Turs. L p. 237, qui Vellejum omisit Exstat ter apud Vel- 
lejum 2, 2f 2: vir alioqui vita innocentissimus. Cf. 2, 7, 3; 2, 33, i- 
Variato dicendi genere Vellejus dixit 2, itg, 4: at Vala Numonius, cetera 
quietus ac probus. Cf. Sall. Jug. 19, 7; Liv. i, 36, 5; Bentl. ad Hor. 
ep. I, 10, 3. — Adhuc pro eiiamiunc ponitur 2, 9, 4; 2, 16, 3; 2, 30, 2; 

2, 103, 3; 2, 115, 2. Cf. Hand Turs. L p. 160. — Deinde posi per 
abundantiam dicitur Vell. 2, 23, 3, ut Nep. Eum. 5, 5; Gell. 3, 9, 5. — 
post deinde Ter. Andr. 3, 2, 3; Sen. de ben. 2, 34, i; Gell. i, 3, 28; 

3, 10, 7; Lact. 7, 5, 21. — dein postea Cic. pro Mil. 24, 65. — deinde 

postea Tusc. 4, i, 2. — postea deinde Cels. 3, 4 p. 80, 33; 7, 18 

p. 295, 31. — Ecquandone 2, 14, 2: ecquandone, propinqui amicique, 

similem mei civem habebit respublica,* ut Apul. apol. '25 p. 34, 3 Kr. 

(Cic. de fin. 5, 22, 63 hoc vocabulum sequente nisi particula usurpavit.). 

— £t pro eiiam ponitur i, 18, 1; 2, iii, i, ut apud Caes. b. c. 3, 9, 8; 

alias; Sall., Liv. — Hinc .... illinc 2, 84, 2 jam inde a Livio dicitur. 

Adde Draeg. hist. Synt. IL p. 91. — Inde vi causali subjecta apud scriptores 

argenteae, quae vocatur, aetatis in usu esse coepit. Nam locus, quem 

Handius (Turs. IIL p. 364) ex Cic. de nat. deor. 2, 23, 61 affert, nunc 

correctus est. Cf. Reis. Inst. Gramm. Lat. p. 468 not. 435. Apud Vel- 

lejum inde causae potestatem habet 2, 22, 5: fieretque inde nocens (Halm 

scripsit: is nocens). — Interdum .... interdum, quod Vell. 2, 109, 2 in- 

venitur, jam dicitur Cic. orat. 59, 201; ad Att. 12, 14, 3. Adde lexico 

Latino Klotzii, qui locos nonnullos ex Celso contulit. Omissa est altera 

particula interdum 2, iio. i. — Jam .... jam .... jam pro modo 

.... modo .... modo exstat 2, 114, 2: jam medici, jam apparatus cibi, 

jam in hoc solum importatum instrumentupi balinei nullius non succurrit 

valetudini. Cf. Hand Turs. III. p. 144; Draeger II. p. 90. — Mox 

praeeunte Livio pro deinde, paulo post ponitur i, i, 2; 2, 7, 3; 2, 128, 2. 

— primo .... mox 2, 30, 5. — mox .... nunc 2, 14, 3. — Nec non 

fere pro et dicitur tantum ad annectendum aliquid novum 2, 95, 2: multis 

urbium et castellorum oppugnationibus nec non directa quoque acie feli- 

citer functi. ,His particulis qui meliore aetate pro ei in soluta oratione 

usi sint, non reperio praeter Varronem (de r. r. i, 13, 35) et Trogura 

(IV, I ; VI, 3).* Ruhnkenius. — Nec non etiam apud Ciceronem (Parad. i § 8) 

inveniri, sed alio sensu docet Fritschius ad Hor. serm. 2, 6, 108. — nec^ 

dum pro nondum dicitur 2, 11 1, 3: necdum senator aequatus senatoribus. 

Adde Draeg. , Stil u. Synt. d. Tacitus § 118 p. 40. — nec pro et non 

2, 88, 2: non minus Agrippa Caesari carus, sed minus honoratus; quippe 

vixit angusti clavi insigni contentus, nec minora consequi potuit, sed non 

tam concupivit. Cf. 2, lOi, i. Cf. Draeger, Stil u. Synt. d. Tacitus 

p. 40 § 120. Adde Sall. Cat. 32, i. — Nunc .... nunc in enarrandis 

rebus pro usitata- locutione modo .... modo saepius apud Vellejum in- 

venitur, velut i, 17, 6; 2, 2, 2; 2, 62, 3; 2, 79, 5; 2, 98, 2; 2, 118, i; 

2, 119, 2 (Poet., Liv., poster.). Cf. Hand Turs. IV. p. 342; Draeger, 

hist. Synt. II. p. 89. — nunc .... nunc . . • • tttinc 2, 11, 3; nunc .... 

mox 2, 63, 3. Cf. Hand Turs. IV. p. 342. — Pariter sequente que 

poetarum more reperitur 2, 41, 3: ut pariter iis terrori venerationique 

esset Cf. 2, 120, 4. Vide Buenem. ad Lact 4, i, i p. 424. — Primum .... 

iterum .... tertio 2, 40, 5 rarius dicitur pro primum .... iterum .... 

5* 

ieriium, — Quamlibei particula Ovidio grata (cf. Buenem. ad Lact. i, 3, 14 
p. 19) cum participio conjungitur 2, 41, i: quamlibet festinantem; 2, 3, 4: 
quamlibet in tenuem recepta tramitem (Cael. apud Cic. ad fam. 8, 10, 3: 
quamlibet tenue munusculum; Plinii ambo; Quint, Cf. Krebs-Allgayer, 
Antibarb. ed. V. p. 969). — Quamquam post adjectivum, quocum con- 
jungitur, ponitur 2, 44, i.: diverso quamquam tempore. Adde Krebs- 
AUgayer , Antibarb. ed. V. p. 970. — Que .... que in duplici enuntia- 
tione relativa usurpatur 2, 113, i: quique sub Caesare fuerant quique ad 
eum venerant (Liv. i, 55, 6; Quint. 3, 7, 10; Plin. ep. 8, 6, 14). Cf. 
Zumpt § 338; Reisigii Inst. Granmi. § 237; Draeger II. p. 76. — Apud 
Sallustium que .... que duo vocabula conjungunt, quorum aut ambo 
aut alterum pronomen est, velut Cat. 9, 3 : seque remque publicam ; Jug. 
21, 4: seque illisque dignum. Cf. Indic. Dietsch. — que , , , , et Ve]i. 
2, 3, i: privatusque et togatiis; 2, 77, i: Caesaremque et Antonium (Sall. 
Jug. 26, i; Caes. b. G. 7, 27, i; Auct. b. Afr. 93, i; Liv. 29, 22, 11). Cf. 
Draeger II. p. 74. — Simul .... simul pro partim .... pdrtim^ iam .... 
quam non a Cicerone quidem, sed ab historicis didtur 2, 22^ 4: simul 
exitiali hausto spiritu, simul incluso suo mortem obiit (Caes. b. G. 4, 13, 5; 
Liv. 3, 68, 6; 31, 46, 11; 31, 47, 6; Tac. Agr. 25 et 36). — Non tan- 
tummodo .... sed quoque 2, iio, 5: in omnibus autem Pannoniis non 
disciplinae tantummodo sed linguae quoque .... erat exercitatio. Cf. 
Krebs-Allgayer, Antibarb. ed. V. p. 1126. — Ut additur locutionibus his: 
adjectum est, ut 2, 28, 4; impetrato, ut.2, 107, 2; in hoc tantum ira ex- 
cessit, ut 2, 68, 5. — Utinam non adjecto verbo quodam cum adjectivo 
conjungitur 2, 28, 3: primus ille et utinam ultimus; 2, 105, i: gens utinam 
minus mox clade nostra nobilis. Cf. Curt. 10, 9, 6: domus utinam.per- 
petua. — Utinam non pro utinamne 2, 116, 3: utinam non testatum esset. 
Cf. Cic. ad Att. 11, 9, 3; Curt. 8, 8, 7. — Velut pro velut si, quasi 2, 
5, 3: velut ad certam mortem eundum foret; 2, 18, 4: velut poeniteret 
ejus fidei (saepius apud Livium; cf. Weissenb. ad Liv. 31, i, i). 



De Praepositionibus. 

Ad, Ad hoc semel a Vellejo usurpatur eadem significatione, qua 
praeterea 2, 113, i (Sall. saepissime. Cf.^ Indic. Dietsch. p. 146; Liv. 6, 
20, 8). Ad pro in c. acc. cum terrarum hominibus conjungitur 2, 120, 5: 
mittitur ad Germaniam. Cf. Caes. b. G. 5, 22, 1: ad Cantium nuntios 
mittit; Eutr. 2, 14: rex ad Siciliam profectus est. Parere ad omnia 2, 
23, 6, ut Liv. 5, 42, 4: pavere ad omnia; 25, 38, 17: paventes ad nec- 

opinatum tumultum. Cf. Hand Turs. I. p. 107; Naegelsb. lat. Stil. 
p- 340 (ed. IV.). — Adversus, Ingratissimus adversus merita Caesaris 
2, 69, I. Cf. Sen. de ben. 5, 7, 3. — Circa apud Vellejum et 
deinde saepius apud scriptores arg. aetat. usurpatur i) de tempore, ut 
apud Livium et poetas: circa quod tempus i, 6, 5; circa haec tempora 

1, 10, 6; circa eadem tempora 2, 8, 2; circa tempora conjurationis 2, 
93, i; circa ea tempora 2, 92, i. 2) Rarissime per vocem circa vita et 
a.etas hominis alicujus ita designantur, ut ipsius nomen pro tempore po- 
natur, velut i, 17, i; in Attio circaque eum Romana tragoedia est (Quint. 

2, 4, 41; 2, 17, 7; 12, 10, 6. Cf. Hand Turs. II. p. 65). 3) Ctrca ad 
cognoscendum loci cujusdam situm dicitur pro ad vel apud et haec omnia 
pro m, Cf. Walchii emend. Liv. p. 25. Exempla Vellejana sunt haec: 
circa Numantiam 2, 4,, 2; circa Fidentiam 2, 28, i; circa Ciliciam 2, 
32, 4; circa Thurios 2, 68, 2; circa Lesbum i, 2, 3 (hoc loco intelli- 
gimus L^sbum ipsam et circumjectas insulas); circa Picenum agrum 2, 
21, i; circa multiplices Piraeei portus 2, 23, 3 (cf. Liv. 31, 3, 5). 4) Circa 
pTO adverbio exstat 2, 81, 3: templum Apollinis et circa porticus facturum 
promisit (Ov., Liv., cf. Fabri ad Liv. 21, 43, 4). — Cum ante pronomen 
relativum positum est i, 12, 6: cum qua; 2, 85, 4: cum quo. Cf. Greefium 
in Philolog. vol. XXXII. p. 711 sqq. — Queri cum deis 2, 130, 3, ut 
Ov. met. 10, 724: questaque cum fatis. Cf. Hand Turs. II. p. 148; 
Naegelsb. lat. Stil. p. 747 (ed. IV.). — De, De industria rixam injiciens 

1, 2, I. Cf. Hand Turs. II. p. 219. — Exira, Extra dilationes positus 

2, 79, I. — In c. acc. interdum terminum significat, ad quem res aliqua 
producitur, quod Germanice dicunt ,bis zu*, velut dimicare in mortem 2, 
85, 4. Cf. Tac. ann. 4, 45: L. Pisonem adortus uno vulnere in mortem 
adfecit; 14, 8: fusti caput ejus adflixit in mortem. Cf. Hand Turs. II. 
p. 316. In finalem quandam vim liabet in locutionibus, quae sunt: in 
hoc 2, 41, 3 (Liv. 23, 2, 9; Plin. ep. i, 17, 2); in id ipsum 2, 27, 4; in 
hoc solum 2, 114, 2. Cf. Hand Turs. III. p. 320. Praeterea dignae, 
quae commemorentur, locutiones sunt: in gratiam alcjs 2, 41, 2; fides 
in Caesarem 2, 54, i; in tantum i, 13, 5; in tantum, ut 2, 30, 6; 2, 
53» 3; in tantum . . . . in quantum i, 9, 3; 2, 43, 4; in quantum 2, 
120, i; in quantum . . . . in tantum 2, 114, 5. — perducere in hoc, ut 
2, 96, I (perducere huc, ut 2, i, 5). — In sequente ablat. In pro cum 
2, 87, i: in morsu ejus (aspidis) spiritum reddidit. Cf. Hand Turs. III. 
p. 263. — Venalis in omnia eSf in omnibus 2, 83, 2, rarum dicendi genus, 
de quo conferas Kritz ad Vell. 2, 83, 2. — Multiplex in virtutibus 2, 
105, 2. — Eloqui in partibus 2, 126, i (Hand Turs. III. p. 277). — 
Infra. Se metiri infra alqd 2, 127, 4. — Infra se alqm videre pro eo. 

quod est alqm despicere 2, 76, 4 (Sen. Thyest. 366 : infra se videt omnia). 
— Infra servos dicitur de eo, qui liberum ingenium exuens dedignatur 
se servis submittere aut servis parere 2, 83, i: infra servos cliens. Cf. 
Tac. ann. 13, 2 : neque Neroni infra servos ing:enium. — Per omnia jam inde 
a I^ivio dictum est pro in omnihus^ omnino, Vellejus ita locutus est 2, 
31» i; 2, 33, i; 2, 35, 2; 2, 40, 2; 2, 69, 6; 2, 100, 3. — PosL Ar- 
genteae, quae vocatur, aetatis scriptores cum annorum nomine compo- 
suerunt nomen rei actae, velut i, 10, 5: alterum ex suis liberis ante 
paucos triumphi, alterum post pauciores amisit dies (Just. 14, 3, 8)/ Cf. 
Hand Turs. IV. p. 494. — Post poetarum more cum pronomine ,hoc' 
collocatur et pro postea dicitur 2, 21, 4: post hoc Cn. Pompejus decessit. 
Cf. Hand Turs. IV. p. 494. — Post se = se mortuo 2, 123, 2. — Sine, 
Homeri illuxit ingenium sine exemplo maximum i, 5, i. — sine fine = 
semper 2, 107, 2: sine fine respectans Caesarem. — Ulira de temporis 
spatio dicitur i, 12,7: adeo odium certaminibus ortum ultra metum durat. 
Cf. Sen. ep. 102, 4: ultra extremum diem curas transmittere; Quint. 9, 
2, 88: ut non durat ultra poenam abdicationis. — Ultra translate ad 
personas collocatur, velut 2, 88, 2: vir otio ac mollitiis paene ultra fe- 
minam fluens; 2, 118, 2: juvenis ultra barbarum promptiis ingenio. — 
Usque pro usque ad in primis significationes urbium sequitur et eas voces; 
quae in eo numero habentur, velut 2, 6, 3: usque Alpes extendebat civi- 
tatem. Cf. J. S. M . . . , Uebersicht aller. zum latein. Sprachstudium gehor. 
Partik. p. 547. 

VIT A. 



Henricus Georges natus sum Gothae anno hujus saeculi Lll tertio 
die mensis Junii patre Carolo Eruesto, lexicographo, matre Carolina, 
e gente Hunnia oriunda, quibus optimis parentibus ut summus Deus 
quam longissimam et laetissimam vitam impertiat, enixe precor. Fidem 
profiteor evangelicam. Primis litterarum elementis imbutus decem annos 
natus inter discipulos gymnasii Ernestini Gothani receptus sum, quod rectore 
J. Marquardto, viro doctissimo, illustrissimo, humanissimo floret, cujus et 
Friderici Bergeri et Ottonis Schneideri praeter ceteros in me merita 
celebranda sunt. Novem annis post anno h. s. LXXI maturftatis testi- 
monio munitus Universitatis litterarum Gottingensis civium numero ad- 
scriptus sum. In philosophorum ordinem relatus per quatuor semestria 
adii scholas virorum doctissimorum : O. Hirschfeld, E. v. Leutsch, Lotze, 
W, Mueller, Sauppe, C. Wachsmuth. Per unum semestre proseminarii 
et per tria semestria seminarii philologici interfui exercitationibus, quod 
floruit sub auspiciis professorum ill. E. v. Leutsch, Sauppe, Wachsmuth. 

Deinde Jenam me contuli ibique per duo semestria scholas frequen- 
tavi virorum doctissimorum Bursian^ GaedechenS; Nipperdey, Ad. Schmidt, 
Maur. Schmidt, Wittich. 

Omnibus autem his, quorum scholis interfui, viris doctissiijals et 
summe venerandis, gratias ago quam possum maximas. 

Post dies paschales anni MDCCCLXXIV Gotham r^erso mihi 
Kalendis Octobribus adjutoris munus in bibliotheca ducali ^thana dela- 
tum est: 



^'ypis descripserunt Baer et Hermann. 



